
Blaženi Alojzije Stepinče, moli za nas! 




»Svaki pokušaj izgraditi kulturu, 
civilizaciju, sreću jednog naroda bez Boga 
znači zapečatiti njegovu 
vremenitu i vječnu propast!« 


(81. Alojzije Stepinac, Duhovna oporuka f 28. svibnja t957.) 











Misli iz poruke pape Fr anje | 
za Svjetski misijski dan 2014. 

PAPINA RITEC 


»Bog ljubi vesela darivatelja« 

Prenoseći radost i ushićenje prvih Isusovih učenika što mogu naviještati Radosnu vijest, Isusa Sina Božjega, rođenog 
od Djevice Marije, koji je iz ljudske zlobe mučen, umro i uskrsnuo, papa Franjo je u završnim točkama poruke za Svjet¬ 
ski misijski dan 2014. istaknuo: 

»Velika opasnost u današnjem svijetu, s pregršt njegovih potrošačkih dobara koje guše čovjeka, jesu pustoš 
i tjeskoba koji se rađaju iz samodopadna i gramziva srca, grozničava traženja površnih užitaka i otupjele 
savjesti« ( Apost . pobudi. Evangelii gaudium , 2). Zbog toga čovječanstvo ima silnu potrebu prigrliti spasenje 
koje je donio Krist. Učenici su oni koji dopuštaju da ih Isusova ljubav sve više zahvati i da budu prožeti 
velikom ljubavlju prema Kraljevstvu Božjem kako bi bili nositelji radosti evanđelja. Svi su Gospodinovi 
učenici pozvani njegovati radost evangelizacije. Biskupi, kao oni koji su ponajprije odgovorni za taj navještaj, 
imaju zadaču promicati jedinstvo mjesne Crkve u njezinoj predanosti misijskom radu. Pritom moraju biti 
svjesni da se radost naviještanja Isusa Krista izražava u brizi da ga se naviješta i u najudaljenijim mjestima i 
u stalnom izlaženju prema periferijama svoga vlastitog teritorija gdje velik broj siromašnih čeka tu poruku. 

U mnogim se krajevima osjeća pomanjkanje zvanja za svećeništvo i posvećeni život. Cesto je tome razlog 
nepostojanje zaraznog apostolskog žara u zajednicama kojima nedostaje zanosa te ne uspijevaju privući ljude 
k sebi. Radost evanđelja rađa se iz susreta s Kristom i dijeljenja sa siromašnima. Zbog toga potičem župne 
zajednice, udruge i skupine da žive intenzivnim bratskim životom, utemeljenim na ljubavi prema Isusu i 
usmjerenim na potrebe onih koji su u najnepovoljnijem položaju. Tamo gdje ima radosti, žara i želje da se 
donese Krista drugima, rađaju se istinska zvanja. Među tim zvanjima ne smijemo previdjeti laička misijska 
zvanja. Bošlo je naime do porasta svijesti o identitetu i poslanju vjernika laika u Crkvi, kao i svijesti da su oni 
pozvani preuzimati na sebe sve važniju ulogu u širenju evanđelja. Zbog toga im treba pružiti odgovarajuću 
izobrazbu kako bi djelotvornije apostolski radili. 

»Bog ljubi vesela darivatelja« (2 Kor 9,7). Svjetski misijski dan ujedno je prilika da se ponovno oživi 
želju i moralnu obvezu radosnog sudjelovanja u misiji ad gentes . Osobni novčani prilog znak je prinošenja 
samoga sebe, najprije Gospodinu, a zatim braći: na taj način materijalni prilog pojedinca postaje sredstvo za 
evangelizaciju čovječanstva koje se izgrađuje na ljubavi. 

•raga braćo i sestre, na ovaj Svjetski misijski dan u mislima sam sa svim mjesnim crkvama. Ne dopustimo 
da nam se ukrade radost evangelizacije! Pozivam vas da uronite u radost evanđelja i jačate ljubav koja može 
prosvijetliti vaš poziv i poslanje. Pozivam svakog od vas da se spomenete, kao u nekom duhovnom hodočašću, 
»prve ljubavi« kojom je Gospodin Isus Krist zagrijao srce svakog od vas, ne zbog nekog osjećaja nostalgije, 
već zato da ustrajete u radosti. Gospodinovi učenici ustraju u radosti kad su u njegovoj prisutnosti, kad vrše 
njegovu volju i kad dijele s drugima svoju vjeru, nadu i evanđeosku ljubav. 

Mariji, uzoru ponizne i radosne evangelizacije, upravimo svoju molitvu da Crkva postane gostoljubivi 
dom, majka za sve narode i izvorište novoga svijeta. 

»Tko se Boga drži, 
taj ne može propasti!« 


Crkva u Hrvata i hrvatski narod s ponosom se mogu sjećati dana 3. lipnja 2014. Toga je dana u 
Kongregaciji za proglašenje svetih u Vatikanu teološka komisija (7/7) prosudila istinitost čuda - 
ozdravljenja - koje se dogodilo na zagovor bi. Alojzija Stepinca. To je radosna vijest koju s ushićenjem 
priopćujem hrvatskoj javnosti koja je ove godine opsjedana kojekakvim vijestima glede proglašenja 
svetim bi. Alojzija Stepinca. Želim istaknuti da kanonski postupak time još nije okončan jer mišljenje 
medicinske i teološke komisije prosuđuje Kardinalska komisija nakon čijega pravorijeka Sveti Otac 
potpisuje dekret o kanonizaciji. Budući da je odluka o čudu na zagovor bi. Alojzija Stepinca po protokolu 
vrlo visoko, moramo biti strpljivi dok dođe na red za razmatranje. 


N ikakvi drugi razlozi, barem 
ovaj čas, nisu zaprjeka sret¬ 
nom okončanju ovoga ka¬ 
nonskog postupka. Bit ću najsret¬ 
niji čovjek u Republici Hrvatskoj 
kad budem mogao, u skladu s ka¬ 
nonom, sazvati konferenciju za 
tisak i obznaniti, zajedno s liječ¬ 
nicima, teolozima i ozdravljenom 
osobom sve pojedinosti u vezi s 
nesvakidašnjim događajem u me¬ 
dicini i u teologiji. 

Zahvaljujem suradnicima, mo- 
liteljima i darovateljima koji shva¬ 
ćaju opsežnost i težinu ovoga za¬ 
datka i nisu prestajali podupirati 
me u postupku Stepinčeva pro¬ 
glašenja svetim. Odgovorno tvr¬ 
dim da, vršeći svoju službu, ni¬ 
šta nisam mijenjao, prilagođavao 
ili falsificirao kako se često pod¬ 
meće u nekim sredstvima javnog 
informiranja, pa čak i u nazovi li¬ 
teraturi. Ponajprije, za Stepinčevo 
2015., a o 55. obljetnici smrti bi. 
Alojzija Stepinca, javnost će dobi¬ 
ti knjigu o uzrocima njegove bo¬ 
lesti i smrti, a zatim povijest bole¬ 
sti i ozdravljenja koje se dogodilo 
na njegov moćni zagovor. 

Kako se u javnosti pojavlju¬ 
ju kojekakvi napisi o protivno¬ 
stima Stepinčevoj kanonizaciji, 
u ovome broju Glasnika dono¬ 



Bogoslovi Nadbiskupskog bogoslovnog sjemeništa u Zagrebu obnovili su 
scene sa suđenja bi. Alojzija Stepinca u listopadu 1946.; brojni gledatelji sa 
zanimanjem su pratili dramu i uživljavali se u hrabrost svoga vođe i pastira 


sim nekoliko misli uz te prigo¬ 
vore, od kojih izdvajam svjedo¬ 
čanstvo Andreja Dimitrijevića, 
paroha Srpske pravoslavne crkve 
u New Yorku, i svjedočanstvo o 
odnosu Srba i Srpske pravoslavne 
crkve prema bi. Alojziju Stepin- 
cu iz pera hrvatskog slikara Joze 
Kljakovića (Solin 1889. - Zagreb 
1969.). 

Nastavljaju se rubrike o Eu- 
haristijskim kongresima (Zlatar, 
1922.), prikaz 80. obljetnice Bla- 
ženikova imenovanja nadbisku¬ 
pom koadjutorom, crtice iz ži¬ 
vota Slugu Božjih Josipa Langa 


i Franje Kuharića, završni osvrt 
Blaženikova pohoda u Sveti Križ 
pod Golicom (osnivanje Karme- 
la!) te kronika i svjedočanstva o 
žrtvama Bleiburga, Jasenovca i 
bezbrojnih jama diljem Hrvatske 
u kojima su stradale tisuće nevi¬ 
nih žrtava komunističkog režima. 
Nije izostavljen ni progon Crkve 
nakon Drugoga svjetskoga rata 
{Upandžama UDBE; aktualnost 
ondašnjeg komunističkog progo¬ 
na šibenskog biskupa Cirila Bani- 
ća prepoznatljiva je u teroru koji 
nad njegovim nasljednikom da¬ 
nas, mons. Antom Ivasom, vrše 

BLAŽENI ALOJZIJE STEPINAC 


istomišljenici ili sljedbenici Bani- 
'tf* ćevih progonitelja) i svećeničkih 
' Cp žrtava toga progona (Narod vam 
to nikada neće zaboraviti). Slijedi 
kraći prikaz zatočeništva kardina- 
fik la Stepinca u Krašiću koji je zapi¬ 
sao župnik Vraneković te životo¬ 
pisi trojice svećenika koji su u bi. 
Alojziju Stepincu imali uzor svo¬ 
ga svećeničkog života i rada (M. 
Repić, R. Šutrin, M. Radanović). 

S radošću priopćujem čitate¬ 
ljima Glasnika da je zagrebač¬ 
ki nadbiskup kard. Josip Boza- 
nić za suradništvo u Postulaturi 
imenovao vlč. Krešimira Žižeka, 
svećenika Zagrebačke nadbisku¬ 
pije. Dolazi na veliku njivu na 
kojoj ga čeka posao, ali i potpo¬ 
ra brojnih štovatelja ne samo bi. 
Alojzija Stepinca nego i drugih 
kandidata za čast oltara. 

Neka i ovaj broj Glasnika či¬ 
tateljima pruži dublji uvid u ži¬ 
vot Crkve i rasplamsa ljubav pre¬ 
ma njoj jer ju je Krist ustanovio 
s ciljem da bude »stup i uporište 
istine« u svijetu (usp. 1 Tim 3,15). 



BI. Alojzije Stepinac tijekom pastir¬ 
skog pohoda 


Neka uveća radost i kršćanski po¬ 
nos, pa i u bolesti i trpljenju radi 
Krista, što je svaki pojedini iza¬ 
bran da na svoj način doživi isku¬ 
stvo kojim se odlikovao bi. Alojzi¬ 


je Stepinac. Prisjećajući se zadnjih 
dana Lepoglave i samog dana izla¬ 
ska, on je 5. prosinca 1958., župni¬ 
ku Josipu Vranekoviću priopćio: 
»Bilo je bolno - ali - Bogu hva¬ 
la nismo poklekli i dok smo ove 
pameti, nikada se nećemo poklo¬ 
niti đavlu! Dvanaest je godina za¬ 
tvora prošlo, a k tome pribrojite i 
godinu prije toga, jer sam stvarno 
bio u kućnom zatvoru. A onda ci¬ 
jeli rat, nevolja za nevoljom - i još 
smo tu! Hvala Bogu, koji je dao 
prosvjetljenje i jakost! Sve su nam 
uzeli, pa što nam je manjkalo. Pli¬ 
jenili su Vas, pucali po Vama, po¬ 
ziv za pozivom, i još ste tu, a oni 
su sretni da mogu riječ s Vama 
progovoriti! Samo ne klonuti, to 
govorim svaki dan sebi najprije, a 
onda svima! Tko se Boga drži, taj 
ne može propasti!« 

U Zagrebu, na svetkovinu 
sv. Marka Križevčanina, 7. ruj¬ 
na 2014. 

dr. Juraj Batelja, 
postulator 



Od srca zahvaljujemo svim čitate¬ 
ljima Glasnika koji su nam prosli¬ 
jedili osobne sastavke ili članke već 
objavljene o bi. Alojziju Stepincu 
ili pak dokumente pronađene u pi¬ 
smohranama raznih ustanova, a sve 
sa željom da s njihovim sadržajem 
upoznamo širi krug Blaženikovih 
štovatelja. 


Svaki dopis na Postulaturu bi. 
Alojzija Stepinca kojim se pri¬ 
općuje primljeno uslišanje ili us¬ 
pomena neka bude potpisan te 
obilježen nadnevkom i mjestom 
pisanja. Anonimna se pisma ne 
arhiviraju. Vjernici koji žele 
ostati anonimni neka to napo¬ 
menu u dopisu. 


Hvala svim čitateljima, 
štovateljima bi. Alojzi¬ 
ja Stepinca u domovini i 
širom svijeta za molitve 
i darove te za nesebično 
i velikodušno promica¬ 
nje glasa svetosti i muče- 
ništva kardinala Alojzija 
Stepinca. 


OBAVIJEST ČITATELJIMA GLASNIKA 


Vjernici koji na Blaženikov zagovor budu uslišani - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu liječničku dokumentaciju dostave na adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

U Muzeju bi. Alojzija na Kaptolu 31 možete nabaviti medalju bi. Alojzija - odlivenu u srebru ili 
bronci, uokvirenu staklenim okvirom - koja može biti dragi dar ili uspomena. Cijena je 150 kn. 


















Uz 80. obljetnicu imenovanja dr. Alojzija Stepinca nadbiskupom koadjutorom 

»Zašto je, Gospode, izbor pao 

na mene?« »> 



Nadbiskup Alojzije Stepinac pohodio je pravoslavnu obitelji Miloša Ulemeka, trgovca u Karlovcu 

Ove godine, 28. svibnja 2014., navršilo se 80 godina od imenovanja dr. Alojzija Stepinca nadbiskupom 
koadjutorom s pravom nasljedstva zagrebačkog nadbiskupa dr. Antuna Bauera. Za tu je prigodu Ured¬ 
ništvo Glasnika u nekoliko nastavaka nastojalo oteti zaboravu tu važnu obljetnicu, a hrvatsku javnost 
što detaljnije upoznati s »najsvjetlijim likom Crkve u Hrvata«. On je pred biskupsko posvećenje u svom 
dnevniku zapisao: 


»Štampa bez razlike sviju smje¬ 
rova piše o meni, hvali me i kuje u 
zvijezde, očekuje sve od mene da 
ću svakome od nj ih potpuno udo¬ 
voljiti. To pak nije moguće ‘jer taj 
se nije rodio, ko bi svima ugodio’. 
Ekstremna nacijonalistička štam¬ 
pa jugoslavenskog smjera počela 
je pisati mnogo o meni. Ja se pak 
nikako ne slažem sa njezinim na¬ 
silnim metodama.« 1 

Već tada, vjerojatno pojačano 
zbog službe koja mu je povjere- 


1 Dr. Alojzije STEPINAC, Nađbiskup-koadjutor, 
Dnevnik, sv. I., (dalje: Dnevnik), str. 7. 


na, nadbiskup Stepinac suočavao 
se s masonskim, velikosrpskim, 
četničkim i komunističkim prijet¬ 
njama. Napade i zluradosti objav¬ 
ljivane u tisku brižljivo je, za bu¬ 
duća vremena, posložio u svoj 
dnevnik. Za današnje doba, kad 
se na njegovu časnu osobu opet, 
iz istih izvora, slijeva mutna voda 
netolerantnosti te vjerske i nacio¬ 
nalne netrpeljivosti, dobro je pri¬ 
sjetiti se nekih događaja. 

Duhovne vježbe prije posve¬ 
ćenja obavio je kod isusovaca na 
Jordanovcu od 19. do 23. lipnja 
1934. Već u predvečerje konse- 


kracije pristigli su skoro svi hrvat¬ 
ski biskupi i nuncij Pellegrinetti. 
Za su^osvetitelje odabrao je dr. 
Ivana Šarića, nadbiskupa sarajev¬ 
skog, i dr. Kvirina Bonefačića, bi¬ 
skupa splitskog. Na taj je način s 
glavnim posvetiteljem hrvatskim 
metropolitom dr. Antunom Ba- 
uerom »simbolički bio zastupan 
cijeli hrvatski narod«. Tom je ge¬ 
stom nadbiskup Stepinac želio 
»barem neku utjehu u ovim cr¬ 
nim danima pružiti svome hrvat¬ 
skom narodu«. 2 


2 Dnevnik , str. 9. 


GLASNIK POSTULATURE BROJ 3-4 /2014. 

















BlAZEN 


ALOJZIJE STEPINAC 


Veselje je bilo veliko. Mnoš¬ 
tvo svijeta došlo je na podoknicu 
uoči posvećenja. U zahvali za pri¬ 
premljeni program, on je uzvratio 
željom da »kršćanska vjera bude 
i nadalje svjetionik svakom na¬ 
zočnom pojedincu i cijelom hr¬ 
vatskom narodu«. Osobito ve¬ 
lik broj vjernika došao je na misu 
posvete novoga nadbiskupa-koa- 
djutora. U zahvali na čestitka¬ 
ma, progovorio je dirljivim riječi¬ 
ma, osobito mladeži: »Mladost je 
naša nada i naša uzdanica. Želim 
da vi mladi budete onakvi, kao 
što su naši stari, koji su ne samo 
svoj um, već i svoje živote po¬ 
svetili i žrtvovali domovini, a sve 
to zato, jer su ljubili svoj narod 
iznad svega.« 3 

Dostojan nasljednik na stolici 
hrvatskih natpastira 

Uoči ređenja primio je rukom 
ispisanu čestitku, napisanu u Za¬ 
grebu, na Alojzijevo 1934., koja 
počinje riječima: »Preuzvišeni! 


3 Alojzije Stepinac, nadbiskup zagrebački. Propo¬ 
vijedi, govori, poruke (1934. - 1940.), (pripremio i uvod 
napisao ). Batelja; proslov. A. MATRLJAtt), (dalje: 
PROPOVI JEDI), Zagreb, 2000., str. 7. 


Bi. Alojzije Stepinac na 
dan posvećenja za bisku¬ 
pa u zagrebačkoj kate¬ 
drali, 24. lipnja 1934. 


U zahvali na čestit¬ 
kama, progovorio je 
dirljivim riječima, 
osobito mladeži: 
»Mladost je naša 
nada i naša uzdani¬ 
ca. Želim da vi mla¬ 
di budete onakvi, 
kao što su naši sta¬ 
ri, koji su ne samo 
svoj um, već i svoje 
živote posvetili i 
žrtvovali domovini, 
a sve to zato, jer su 
ljubili svoj narod 
iznad svega.« 


Starac sam blizu groba, ali vjeran 
sin mile nam hrvatske domovine; 
klečim danima pred kipom Maj¬ 
ke Božje Lurdske u crkvi Sv. Ma¬ 
rije na Dolcu i molim ju, da izba¬ 
vi našu milu Hrvatsku iz ropstva. 
Ufao sam se, da će me uslišati i 
sada mi je dopro tračak svjetla te 
slobode u sudnjem dogođaju, kad 
Vas je Sv. Otac postavio na stolicu 
starodrevnih hrvatskih natpastira, 
koji ne bijahu samo duševni, nego 
i svjetovni vođe hrv. naroda, ba¬ 
novi, knezovi i vitezovi!« Obja¬ 
snivši potom razloge zašto se ufa 
u njegovo poslanje, čestitar »Sta¬ 
rac«, pismo je završio riječima: 
»Primite Preuzvišeni izraz moga 
divljenja i štovanja čovječansko- 
ga, a moji nasljednici će Vam jed¬ 
nom odati i moje ime i moju opo¬ 
ruku. - Vaš Starac!« 4 

Pismo zahvale Piju XI. 

Budući da je na dan posvete za 
nadbiskupa koadjutora dr. Aloj- 
zija Stepinca u Rim putovao dr. 
Pavao Bertoli, tajnik nuncijature 
u Beogradu, novoposvećeni nad¬ 


biskup koadjutor po njemu je po¬ 
slao vlastoručno na latinskom je¬ 
ziku napisano pismo papi Piju XI. 
koje u hrvatskom prijevodu glasi: 

»Sveti Oče, 

dok Ti iskazujem odanost, 
kao ocu svih vjernika, poštova¬ 
nje, kao pravom velikom sveće¬ 
niku i učitelju, poslušnost, koja 
se Tebi duguje kao vrhovnom 
pastiru, rado Tvojoj svetosti 
prigodom moga promaknuća 
na dostojanstvo nadbiskupa, 
očitujem osjećaj sinovske lju¬ 
bavi, poštovanja i poslušnosti. 

Bog zna s koliko je radosti 
ovo promaknuće zahvatilo moj 
narod, koliko je tjeskobom is¬ 
punilo moju dušu. 

Za radost moga naroda, neka 
je hvala svemogućem Bogu koji 
je i u ovoj stvari »uslišio vapa¬ 
je koji su mu upravljeni« i tebi 
koji si se »udostojao utješiti 
svoj narod«. 

Za tjeskobu svoje duše opet 
zahvaljujem Bogu. Ta tjesko¬ 
ba uvećava moje pouzdanje. U 
tebe se, Gospodine, uzdam! Jer, 
»nitko naime«, svjedoči Sveto 
pismo, »tko se uzdao u Gospo¬ 
dina, nije postiđen.« 

Tvojoj Svetosti, doista i 
ovom prigodom obećaj em, da 
ću sve učiniti, da hrvatski na¬ 
rod, koji je kroz 12 stoljeća čvr¬ 
sto i vjerno prianjao uz Svetu 
Stolicu, vjeran joj uvijek ostane. 

I kao što se očevi naši za Ka¬ 
toličku Crkvu nisu kolebali 
dati život, tako se ni ja, ako bi 
bilo potrebno, neću pokolebati. 

Tvojoj Svetosti, nedostojan, 
ali istodobno najvjerniji u Kri¬ 
stu Sinu Božjemu. 

Zagreb, 24. lipnja 1934. 

+ Aloisius Stepinac 
arehiepiseopus 

tit. Nicopositanus coadiutor 
arehiepiseopi zagrebiensis 5 



4 Dnevnik, prileži između str. 22. i 23. 


5 Dnevnik, prileži između str. 18. i 19. 

IN BULGARIA 

Ecoellenza* 


II mio segretario mi menđo gia da Zagreb ii suo saluto,‘ 
ed era ii cpto Padre £uric Provinciale dei Gesuiti,me lo rinnova. 
Non so dirle con guanto gaudio del mio spirito io le ricembio que- 
sta manifestazione di fraternita nella fešta di StPietro« PETBUS 
OMNIUM PATEH. 

Ho seguito con vivo interesse le vicende fra cui si £ 
svolta questa sua nomina improvvisa a tanta dignita e a tanta 
responsabilita per ii presente e per l’avvenire, E non posso che 
compi acermi con lei : perehe a D omino factuin est istud . E si puo 
ben aggiungere: est mi rabile ^ocull s nostr is. 


Početak čestitke mons. Angela Giuseppea Roncallia dr. Alojziju Stepincu, no- 
voposvećenom nadbiskupu koadjutoru zagrebačkom 

Potpis mons. Angela 
Giuseppea Roncallia 
na pismu kojim je če¬ 
stitao dr. Alojziju Ste¬ 
pincu imenovanje za 
nadbiskupa - koadju- 
tora s pravom nasljed¬ 
stva na katedri zagre¬ 
bačkih nadbiskupa 



Svećenici su pastiri naroda 

Dana 25. lipnja 1934. novo- 
posvećeni nadbiskup koadjutor 
posjetio je Nadbiskupsko bo¬ 
goslovno sjemenište i u nagovo¬ 
ru bogoslovima istaknuo: »Dra¬ 
gi prijatelji, zapamtite jedno. 
Kad se spremate za svećeničku 
službu, spremate se da postane¬ 
te pastiri naroda. Ovo mjesto i 
dužnosti pastira Vi morate uvi¬ 
jek živo u sebi osjećati. Nikad 
ne smijete dopustiti, da se iz¬ 
vrne ovaj rad, da Vas vode oni, 
koji treba da budu od Vas vođe¬ 
ni. (...). Uvijek me boli i žalosti 
rascjep u katoličkim redovima.« 6 

Duhovni pastiri i jedinstvo naroda 

U vrevi dnevnih događaja ko¬ 
jima je obilježena naša svakidaš¬ 
njica i u pomutnji iskrivljenih 
tumačenja povijesnih događaja, 
donosim pozdravne riječi Bo¬ 
gumila Kantocija, studenta me¬ 
dicine, koji je u ime sveučilišne 
omladine pozdravio nadbiskupa 
koadjutora Alojzija Stepinca u 
susretu 28. lipnja ovim riječima: 
»Najbolje tekovine naše kulture 
nastale u vezi i uz potporu Cr¬ 
kve. Pa i danas Crkva vrši veli¬ 
ku narodnu kulturnu i socijalnu 
misiju. Pod njezinim vodstvom 
ostat ćemo vjerni svojoj tisućgo- 
dišnjoj kulturnoj tradiciji (...). 

Naša akademska omladina 
gleda u Vama, kao u budućem 
hrvatskom metropoliti, nasljed¬ 
nika čitavog onog niza velikih 
biskupa, banova, kancelara, sve¬ 
taca i prelata koji su zacrtali du¬ 
boke i značajne brazde u povije¬ 
sti hrvatske kulture!« 7 

Na ove pozdravne riječi pred¬ 
stavnika sveučilištaraca nadbi¬ 
skup je uzvratio riječima: »Naša 
prošlost srasla je s Crkvom, kao 
grana s drvetom, i nikako ne smi¬ 
jemo dozvoliti, da nam se ta gra¬ 
na otkine. Zato nastojte, da svaki 


(...) » Znanost ne stoji u 
opreci s religijom, štoviše, 
prava znanost vodi k Bogu.« 


od vas bude religiozan, a u svojoj 
struci spreman. Znanost ne stoji 
u opreci s religijom, štoviše, pra¬ 
va znanost vodi k Bogu.« 8 

Premda dnevni tisak zbog 
prisile vlasti nije smio donijeti 
cjelovito ove govore, »Hrvatska 
straža« ih je ipak uglavnom pre¬ 
nijela. 

Čestitka Angela Giuseppea 
Roncallija 

Mladi nadbiskup koadjutor 
primio je povodom svoga ime¬ 
novanja za nadbiskupa koadju¬ 
tora i čestitku Angela Giuseppea 
Roncallija, apostolskog delegata 
u Bugarskoj. 

Pismo je napisano na talijan¬ 
skom jeziku 29. lipnja 1934. Prva 
dva odlomka u prijevodu glase: 


»Preuzvišeni, 

moj tajnik već mi je poslao 
iz Zagreba Tvoj pozdrav, a 
sada mi ga dragi o. Jurić, pro¬ 
vincijal isusovaca, obnavlja. 
Ne znam Ti očitovati kolika 
je radost mojega duha kojom 
uzvraćam bratske pozdrave 
prigodom svetkovine sv. Pe¬ 
tra. Petar je otac svih (»PE- 
TRUS OMNIUM PATER«), 

S osobitim zanimanjem 
pratio sam zbivanja u koji¬ 
ma se odvijalo Tvoje iznenad¬ 
no imenovanje na toliku čast i 
toliku odgovornost za sadaš¬ 
njost i budućnost. I ne mogu 
nego se radovati s Tobom: jer 
Gospodin je to učinio! I s pra¬ 
vom se može nadodati i to je 
čudesno u našim očima.« 9 

»Ne mogu zatajiti da sam Hrvat!« 

O odlasku u Beograd i o susre¬ 
tu s kraljem Aleksandrom mons. 
Stepinac je zapisao: 


6 PROPOVIJEDI, str. 7. _ _ 

7 Hrvatska Strada, 29. lipnja 1934., br. 146., str. 2. 8 PROPOV1 JEO], str. 11 -12, 9 Dnevnik, prileži između str. 9. 

BLAŽENI ALOJZIJE STEPINAC 



»U noći [2.VII.1934.] otputovao sam u Beograd, da se poklonim kralju Aleksandru 
i položim običajnu prisegu. Prispjevši ujutro, odsjeo sam u nuncijaturi i posjetio sam 
prijepodne sva ministarstva. Bio sam svagdje odmah i vrlo ljubezno primljen. Ćuti se 
i nehotice masonski duh u vladi. Moji posjeti potvrdili su moje prijašnje uvjerenje, da 
bi kod Hrvata trebalo malo više realnog mišljenja i gledanja nego idealnog sanjarenja. 
Mnogo bi se moglo postići kad bi jedni drugima izašli otvoreno ususret. Upisao sam se 
u dvorsku knjigu i na moje veliko začuđenje sat kasnije primih sljedeći poziv: (poziv na 
audijenciju kod Kralja). 

Obukoh se dakle te u 16.30 h krenuh dvorskim autom s dr. Petlićem, župnikom, na 
Dedinje. Kralj je sjedio u svojoj biblioteci, prišao mi hitrim korakom i pružio ruku. Ja 
sam ga oslovio sljedećim riječima: ‘Vaše Kr. Veličanstvo! Dozvolite prije svega da Vam 
se predstavim. Ja sam budući nasljednik Vama dobro poznatog zagrebačkog nadbisku¬ 
pa dr. Antuna Bauera. Došao sam prije svega, da Vam se poklonim kao poglavaru do¬ 
movine naše, ne iz puke formalnosti nego da ispunim riječ Sv. pisma: ‘Boga se bojte, 
kralje poštujte!’ Došao sam i zato, da Vašem Veličanstvu izložim neke poglede na cr- 
kveno-politički život u domovini našoj, da me ne bi možda danas-sutra krivo sudili. Ja 
otvoreno govorim i mrzim zakulisnu rabotu’. - ‘Sve mi je poznato’, prekine me Kralj, 
‘izvolite, Preuzvišeni, sjesti’. 

Sjedosmo i razgovarasmo preko 20 minuta, a bili bi i dulje da nisam ja skrenuo raz¬ 
govor na prisegu koju još moram položiti. 

‘Rekao sam Kralju, da ja nisam političar niti ću dopustiti svome svećenstvu baviti se 
strančarskom politikom, ali s druge strane tražit ću potpuno poštivanje katoličkih pra¬ 
va. Upozorio sam Kralja, da se ne izaziva Hrvate na kojekakve nedolične načine pače i 
zabranom samoga imena hrvatskoga, što sam ja sam osobno doživio. Kralj ja bio očito 
zbunjen i čini se da bi bio spreman odstraniti odmah sreskog načelnika u Pregradi Ja- 
godića, kojeg ban Perović usprkos svih nasilja podržava tamo, da nisam upao u riječ - 
rekavši: ‘Veličanstvo, molim da mu se ništa ne čini i da ga ne kaznite jer taj čovjek nije 
znao što radi. Iznio sam Vašem Veličanstvu te slučajeve, da vidite, kako se postupa i tko 
stvara mržnju i neslogu u državi. Ja ne mogu zatajiti ono što me je majka rodila, t. j. da 
sam Hrvat!’ 

‘Pa to se samo po sebi razumije’, odgovori Kralj, ‘niti je to moja intencija.’ 

Otvoreno sam se potužio Kralju i radi Hrvatske straže koju bez prestanka plijene i 
radi nasilja kod radničkih izbora. ‘Ako se bude nastavilo ovako, možemo očekivati vrlo 
jaku komunističku agitaciju i razmah. Jedino Katolička Crkva dorasla je komunizmu i 
kadra se je uhvatiti s njime u koštac.’ 

‘To je i moje uvjerenje, Preuzvišeni,’ odgovori Kralj, ‘da je jedino Katolička Crkva 
kadra držati frontu protiv komunizma! Meni je veoma drago, da ste ovako otvoreni i 
iskreni’, doda Kralj, ‘izvolite se uvijek obratiti na mene kad god budete što trebali.’« 10 

Nakon povratka u Zagreb, nadbiskup Stepinac pripremao se za svoje prvo hodoča¬ 
šće u Mariju Bistricu prigodom zavjetnog hodočašća grada Zagreba. U dnevniku je za¬ 
pisao: »7. VII. - Danas kreće zavjetno hodočašće grada Zagreba u Mariju Bistricu. Od¬ 
lučio sam da idem i sam pješice da se zahvalim Majci Božjoj za nebrojene milosti koje 
sam po Njoj primio u životu i izmolim novih milosti za svoj teški položaj. Cijeli hr¬ 
vatski narod danas uzdiše i plače; pa gdje da nađeš pomoći nego u Bogu i po zagovoru 
Djevice.« 11 


10 Dnevnik, str. 20.-21. 

11 Dnevnik , str. 22. 















»Pred očima su mi samo veliki 
ideali kršćanstva« 

U vršenju odgovorne službe 
zagrebačkih natpastira nadbiskup 
Stepinac je rado prihvatio inici¬ 
jativu srpsko-pravoslavnog pa¬ 
trijarha Varnave, da se susretnu. 
To se i dogodilo u prigodi spro¬ 
voda kralja Aleksandra, kojega se 
po nakani nekih čimbenika želje¬ 
lo pokopati bez crkvenog sprovo¬ 
da (!). 

Susret se dogodio 19. listopa¬ 
da 1934. u 1 sat popodne. Nadbi¬ 
skup Stepinac i patrijarh Varnava 
u tom su susretu zauzeli stav: 

1. da će se zajedničkim snaga¬ 
ma oduprijeti pokušajima vlade 


da ukine vjeronauk u školama i 
uskrati imenovanja kateheta; 

2. da će surađivati glede držav¬ 
ne dotacije klera, »jer naše svećen¬ 
stvo mnogo radi za državu, a sla¬ 
bo ili ništa dobiva za to«. 

Potom su razgovarali o po¬ 
gibelji boljševizma, »koja se sil¬ 
no širi po pravoslavnim srednjim 
školama i na univerzi« i zajednič¬ 
kom nastupu prema masoneriji. 

Potom je mladi nadbiskup 
koadjutor nastavio: »’Vaša Sveto¬ 
sti’, rekoh mu napokon, ‘za mene 
nije mala žrtva, da sam ja danas 
došao ovamo, jer, ako moji vjer¬ 
nici u Zagrebu doznaju, svi će 
me osuđivati što sam išao do Vas, 


koji ste izdali onu poslanicu pro¬ 
tiv Katoličke Crkve, (koja je sil¬ 
no ogorčila katolike Hrvate). Ali 
meni nije drugo pred očima nego 
veliki ideali kršćanstva i malo mi 
je stalo što će o meni govoriti, 
samo Vas molim da ne bi ubudu¬ 
će slično što poduzeli. Ja ću nalo¬ 
žiti katoličkoj štampi da se čuva 
ispada protiv Pravoslavne Crkve, 
ali molim da se i s Vaše strane isto 
učini, pa se čuvamo polemike, a 
drugo što imamo rješavajmo spo¬ 
razumno usmenim putem.« 12 

(svršetak) 


12 Dnevnik , str. 65.-66. 


MOLITVENA ZAJEDNICA BLAŽENOGA ALOJZIJA STEPINCA 


Već sedmu godinu u Zagrebu djeluje Molitvena zajednica blaženoga Alojzija Stepinca. To je skupina 
katoličkih vjernika koja nastoji živjeti evanđelje nadahnuta primjerom bi. Alojzija Stepinca. Do sada se 
u zajednicu uključilo oko 5000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time i duhovnoj i moralnoj 
obnovi Crkve u Hrvata i samoga hrvatskoga naroda, na temeljima četrnaeststoljetne katoličke baštine. 


Tko može postati članom i što čini član Molitve¬ 
ne zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894 879 

Svaki štovatelj blaženoga Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katoličke Crkve 

■ za čvrstoću osobne vjere i vjernosti Isusu Kri¬ 
stu i Crkvi 


■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i jav¬ 
nom životu 

■ surađivati s Postulaturom u promicanju blaže- 
nikova glasa svetosti 

■ sudjelovati svakoga 10. dana u mjesecu u slavlju 
svete mise ili na molitvenom sastanku 

■ darom i žrtvom pridonositi uspješnom dovr¬ 
šetku postupka za proglašenje svetim bi. Aloj¬ 
zija Stepinca. 


S vjerom u Općinstvo svetih članovi »Zajednice štovatelja blaženoga Alojzija Stepinca« mole za svoje 
potrebe i potrebe braće ljudi, osobito za ozdravljenje bolesnih i obraćenje nevjernika. Posebna nakana 
njihovih pobožnosti je molitva da blaženi Alojzije Stepinac bude što prije proglašen svetim. 


GLASNIK POSTULATURE BROJ 3-4 /2014. 




8 


BLAŽENI ALOJZIJE STEPINAC 




Na blagdan Gospe Snježne i Dan domovinske 
zahvalnosti, 5. kolovoza, na povratku s hodočašća 
u Mariju Bistricu, vjernici rodne župe blaženoga 
Alojzija Stepinca pohodili su njegov grob u 
katedrali gdje su se zadržali u molitvi i pjesmi 


Mala knjižnica Postulature bi Alojzija Stepinca; 
Propovijedi iz sužanjstva 


■ Alojzije kard. STEPINAC, Propovijedi na Magnificat. »VELIČA DUŠA MOJA GOSPODI¬ 
NA!« (Lk 1,46-55), Zagreb, 2012. (20 kn + poštarina) 


■ Alojzije kard. STEPINAC, PROPOVIJEDI, GOVORI, PORUKE (1941. - 1946.), Zagreb, 2012. 
(100 kn + poštarina) 

■ Juraj BATELJA, BLAŽENI ALOJZIJE STEPINAC - UZOR SVEĆENIK. Priručnik pri držav¬ 
nom natjecanju iz vjeronauka - vjeronaučne olimpijade osnovnih i srednjih škola u Republici Hrvat¬ 
skoj, za školsku godinu 2009./2010., Zagreb, 2012. (50 kn + poštarina) 

u Blaženi Alojzje STEPINAC, PROPOVIJEDI O DESET ZAPOVIJEDI BOŽJIH, Zagreb, 2013. 
(75 kn + poštarina) 


Izdanje 2014. 


■ Juraj BATELJA, BLAŽENI ALOJZIJE STEPINAC U POHODU ŽUPI BROD MORAVICE, 

Zagreb, 2014. (50 kn + poštarina) 



DAROVI ZA POKRIĆE TROŠKOVA U POSTUPKU PROGLAŠENJA SVETIM 

BL. AI0JZUA STEPINCA 


Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim bi. Alojzija Stepinca uručili su ovi darovatelji: Mira JOSIPOV, Zagreb; Marija KUĆIŠ, Zagreb; obi¬ 
telj DEVČIĆ; obitelj PALUNKO - Split; Klara GERGELJ - Zagreb; Jure DŽAJA, Stobreč; Irena SLIŠ- 
KOVIĆ, Trilj; dr. Mati ja Berljak, kanonik, Zagreb; fra Alojzije DUVNJAK, Freiburg; preč. Alojzije PA¬ 
KRAC, župnik - Margečan; N. N.; Franjo ĆUK; N. N. 


Uplatu i pretplatu za Glasnik i svoj dar za pokriće troškova u postupku za proglašenje svetim kar¬ 
dinala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT:ZABAHR2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 


IBAN: HR 40 23600001101605758 











Euharistijski kongresi u Crkvi u Hrvata (9) 

»Hostija sveta Tebe sakriva 


Hrvatski su se katolici u program međunarodnih euharistijskih kongresa postupno uključivali i ostvarili 
velebno djelo euharistijskoga pokreta koji je Crkvi u Hrvata osvjetlao lice pred političkim protivnicima 
kojih nije manjkalo. Također je učvrstio unutarnje jedinstvo katolika koje je bilo ugroženo uslijed raznih, 
osobito bezbožnih nasrtaja, ideologija i političkih prilika. 

U ovom broju Glasnika prisjetimo se Euharistijskog kongresa održanog 25. rujna 1922. u Zlataru. U ne¬ 
dostatku drugih izvora ovaj prikaz pripremio sam na temelju članka jednog od prisutnika pod naslovom: 
»Euharistijsko slavlje u Zlataru, 25. rujna 1922., objavljenog u Katoličkom listu, 73. (5. listopad 1922.), 
br. 40., str. 493.-494. 

Piše; đr. Juraj Batelja 



Euharistijsko slavlje u Zlataru, 
25. rujna 1922. 

Dana 25. rujna 1922. u Zlataru 
su se cijelog dana odvijale brojne i 
lijepo posjećene euharistijske sve¬ 
čanosti. Najzaslužniji za njihovo 
ostvarenje i duhovnu korist bio je 
župnik Ivan Mihelčić koji je za¬ 
jedno s časnim sestrama milosrd- 
nicama iz Zlatara sve to dobro or¬ 
ganizirao. 


Jutarnje mise 

Kako svjedoči jedan od sudio¬ 
nika, cijelo jutro i prijepodne sla¬ 
vile su se svete mise. Bile su dvi¬ 
je svečane i više tihih misa. I kod 
prve i kod druge svečane mise 
propovijed je bila u slavu Presve¬ 
tog Oltarskog Sakramenta. Prva 
propovijed bila je na temu »Lju¬ 
bav Isusova prema nama i kako 
ćemo mu ljubav vratiti«, a u dru¬ 


goj propovijedi vjernicima je pro¬ 
tumačeno da na Isusovu ljubav 
može uzvratiti »samo ono srce, 
koje je prožeto živom vjerom mo¬ 
tri i znade da u tom svetom Otaj¬ 
stvu ima najsvetiju radost, najve¬ 
ću jakost i slatku utjehu i čvrstu 
nadu«. Za jedne i druge svete mise 
skladno se razlijegalo cecilijansko 
pjevanje u slavu euharistijskog 
Spasitelju. 

BLAŽENI ALOJZIJE STEPINAC 



Tijelovska procesija u Zla¬ 
taru (moguće na Euharisti- 
jskom kongresu 1922.) 


U rastavljenim redovi¬ 
ma, svečano odjeveni, 
stupali su vatrogasci, a 
vatrogasna je glazba za 
vrijeme procesije svi¬ 
rala skladno i pratila 
euharistijske pjesme. 
Školska mladež zajed¬ 
no sa svojim nastavni¬ 
cima također se uklju¬ 
čila u procesiju. 


Popodnevne ispovijedi i nagovori 

Više ispovjednika ispovijedalo 
je Božji narod cijelo prijepodne i 
nakon velike sv. mise. U 15 sati je¬ 
dan franjevac održao je poseban 
nagovor župljanima i hodočasni¬ 
cima - članovima i članicama Tre¬ 
ćega franjevačkog reda, ali i dru¬ 
gim vjernicima. Propovjednik, 
upravitelj Trećega reda, istaknuo 
je potrebu da upravo članovi Tre¬ 
ćega reda budu ostalim vjerni¬ 
cima uzorom kršćanskog živo¬ 
ta, ne samo riječju, nego i lijepim 
primjerom. Pola sata prije sveča¬ 
ne teoforičke procesije isti propo¬ 
vjednik održao je nagovor člani¬ 
cama Djevojačkoga društva, koje 
je te godine utemeljeno, 1 ali ne 
samo njima, nego i brojnim vjer¬ 
nicima, u čast Majci Spasiteljevoj, 
zaštitnici župe Zlatar i tamošnjega 
naroda u slavu Uznesenja blažene 
Djevice Marije na nebo. 

Euharistijska procesija 

Poslije tog nagovora počela 
se formirati procesija. Vrijeme je 
bilo lijepo tako da se mogla razvi¬ 
ti velika procesija koju je vodio 


1 Usp. Spomenica Djevojačkog društva u VJatam , osno¬ 
vanog 1922. god. (upravitelj: mons. Ivan Mihelčić, 
župnik i dekan), u rukopisu, nenuinerirano. 


Osobito je dojmljivo u po¬ 
vorci bilo vidjeti članice 
Djevojačkog društva koje 
su predvođene prekra¬ 
snim barjakom stupale u 
procesiji. Bile su urešene 
znakovima društva, držeći 
u jednoj ruci goruću svije¬ 
ću, a u drugoj molitvenik. 
Zanosno su pjevale u slavu 
Božanskomu Spasitelju. Li¬ 
jep broj djevojčica u bjelini 
ispred nebnice, pod kojom 
je nošen Presveti Oltarski 
Sakrament, kretao se s go¬ 
rućim svijećama i odušev¬ 
ljeno pratio Isusa, prijatelja 
malenih. 

mons. Matija Seigerschmied, žu¬ 
pnik iz Marije Bistrice, uz asisten¬ 
ciju domaćeg župnika i prebenda- 
ra gosp. Kotlarskoga iz Zagreba 
te uz pratnju svećenika iz susjed¬ 
nih župa. Brojni narod okupio 
se i svrstao u procesiju sa željom 
da iskaže počast euharistijskom 
Spasitelju. Djeca, školska mla¬ 
dež, mladići i djevojke, muškar¬ 
ci i žene, starci i starice, gospoda, 
obrtnici, mještani, svi su skladno 
i s veseljem sudjelovali u veličan¬ 
stvenoj povorci. 


Osobito je dojmljivo u po¬ 
vorci bilo vidjeti članice Dje¬ 
vojačkog društva koje su pred¬ 
vođene prekrasnim barjakom 
stupale u procesiji. Bile su ure¬ 
šene znakovima društva, drže¬ 
ći u jednoj ruci goruću svijeću, 
a u drugoj molitvenik. Zanosno 
su pjevale u slavu Božanskomu 
Spasitelju. Lijep broj djevojči¬ 
ca u bjelini ispred nebnice, pod 
kojom je nošen Presveti Oltar¬ 
ski Sakrament, kretao se s goru¬ 
ćim svijećama i oduševljeno pra¬ 
tio Isusa, prijatelja malenih. U 
rastavljenim redovima, svečano 
odjeveni, stupali su vatrogasci, a 
vatrogasna je glazba za vrijeme 
procesije svirala skladno i prati¬ 
la euharistijske pjesme. Školska 
mladež zajedno sa svojim na¬ 
stavnicima također se uključila 
u procesiju. Za nebnicom, u ko¬ 
joj je mons. Seigerschmied nosio 
Presveto, išao je načelnik mjesta 
u pratnji cijelog zastupstva, a iza 
njih djevojke i žene u nepregled¬ 
noj povorci. 

S crkvenog se tornja čulo veli¬ 
ko zvono, a kud je procesija pro¬ 
lazila, prozori su bili urešeni ze¬ 
lenilom, cvijećem i svijećama, a 
pokoji i sagovima. Svatko je na¬ 
stojao dati svoj doprinos kako bi 

Euharistijski kongresi u Crkvi u Hrvata (9) 




Župna crkva BDM bila je središte Euharistijskog kongresa Odrasle žene i djevojčice u narodnoj nošnji polaze na 
u Zlataru godine 1922. Svetu misu u župnu crkvu Uznesenja BDM u Zlataru 


se iskazala što veća čast dragom 
Spasitelju. 

Zaključak svečanosti 

Kad je procesija ulazila u cr¬ 
kvu, pjevao se na koru Te Deum 
- Tebe Boga hvalimo. Nakon toga 
ispjevane su Litanije Srca Isuso¬ 
va i konačno Tantum ergo - Div¬ 
noj dakle Tajni ovoj, klanjajmo se 
smjerno mi, poslije kojeg je podi¬ 
jeljen blagoslov s Presvetim. Na 
samom završetku crkvom je zao- 
rila kršćanskom srcu draga pjesma 
Do nebesa nek se ori. Ovaj »mali 


tt i U -K 

$lj4 V&jci iio rt krt, 

43%% 

&d yod. ijiZ upravitelj ■■ 

c/£yba.Ja*<l tuprrik. i 
dekora. lh>L. 


Spomenica Djevojačkog društva u 
Zlataru čuva uspomene na Euharisti¬ 
jski kongres godine 1922. 

euharistijski kongres«, prema 
osvjedočenju sudionika, »bio je 
na duhovnu korist i zadovoljstvo 
svih prisutnih. Svaki, koji je ima¬ 


lo doprinio, bilo molitvom, pje¬ 
smom, svirkom, bit će sigurno na¬ 
građen od Spasitelja u čiju je čast i 
slavu sve bilo pripremljeno. U pr¬ 
vom redu ide pohvala domaćem 
svećeniku, župniku Ivanu Mihel- 
čiću, koji je sve lijepo organizirao, 
tako da je svima taj dan ostao u 
ugodnoj uspomeni. A velika hva¬ 
la i časnim sestrama milosrdnica- 
ma u Zlataru, koje su se potrudile 
i oko školske djece i oko djevojač¬ 
kog društva da se iskaže što veće 
poštovanje dragomu Isusu.« 

(nastavlja se) 



MOLITVA U ČAST BLAŽENOGA ALOJZIJA STEPINCA, BISKUPA I MUČENIKA 


G ospodine, Bože naš, Ti si 
blaženom Alojziju Stepin- 
cu dao milost čvrsto vjerovati u 
Isusa Krista i spremnost trpjeti 
za njega sve do mučeničke smrti. 
Pomozi nam slijediti njegov pri¬ 
mjer i njegov nauk da bismo lju¬ 
bili Krista kako ga je on ljubio i 
služili Crkvi kako joj je on služio 
sve do darivanja vlastitoga života 
za nju. Njegova živa vjera u Isu¬ 
sa Krista i postojana ljubav prema 
Crkvi neka nas učvrste u borba¬ 
ma života na putu vječnoga spa¬ 
senja. Po njegovu zagovoru udi¬ 
jeli milost svoga blagoslova našim 
biskupima, svećenicima, redovni¬ 
cima i redovnicama, svećeničkim 


i redovničkim pripravnicima, na¬ 
šim obiteljima, da budu čvrste u 
vjeri i blagoslovljene novim i broj¬ 
nijim životima. Budi utjeha svim 
starijim osobama te pomoć bole¬ 
snicima i patnicima. Očeve i maj¬ 
ke, djecu i mlade očuvaj od unu¬ 
tarnjih i vanjskih pogibelji duše i 
tijela. Udijeli milost svećeničkih i 
redovničkih zvanja našoj župi, na¬ 
šoj biskupiji i Crkvi u Hrvata. 

/Po njegovu zagovoru udijeli mi 
milost ... / Po Kristu Gospodinu 
našemu. Amen. 

Nakon toga izmoli: Oče naš, 
Zdravo, Marijo, Slava Ocu, sa za¬ 
zivom: Blaženi Alojzije Stepinče, 
moli za nas! 

Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb: 


■ BARBOUR, H. Ch. i BATELJA, J Svjetlo 
na putu života, popravljeno i prošireno iz¬ 
danje (2007.) službenoga duhovnog životopi¬ 
sa kardinala Alojzija Stepinca, nadbiskupa za¬ 
grebačkoga, mučenika, uz njegovo proglaše¬ 
nje blaženim (1998.) (50 kn + poštarina) 

■ Alojzije STEPINAC, nadbiskup zagrebač¬ 
ki, Propovijedi, govori, poruke (1934.-1940.) 
Priredio i predgovor napisao: dr. Juraj BATE¬ 
LJA; proslov: dr. Ante MATELJAN, Zagreb, 
2000. (100 kn + poštarina) 

■ BATELJA, J., Euharistijska evangelizacija 
nadbiskupa Alojzija Stepinca, izd. Postula¬ 
tura za proglašenje svetim blaženoga Alojzi¬ 
ja Stepinca i Glas Koncila, Zagreb, 2006. (180 
kn + poštarina) 

■ BATELJA, J., Blaženi Alojzije Stepinac i 
grad Jastrebarsko. Euharistijski kongres 
1939. i pohod ratnoj siročadi 1943., Zagreb, 
2008., (30 kn + poštarina). 

■ Alojzije kard. STEPINAC, Propovijedi o 
lurdskim ukazanjima; pozdravno slovo: 
mons. Juraj Jezerinac, vojni ordinarij; prire¬ 
dio te uvodnim slovom i bilješkama popra¬ 
tio dr. J. Batelja, Zagreb, 2 2008.; (50 kn + po¬ 
štarina) 


■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postu¬ 
lature blaženoga Alojzija Stepinca: Propovije¬ 
di iz sužanjstva, sv. 2.; pozdravna riječ: Kard. 
Tomaš Špidlik; uvodne misli, bilješke, biblijska 
kazala i kazalo imena sastavio J. Batelja; Za¬ 
greb, 2009. (50 kn + poštarina) 

u Alojzije kard. STEPINAC, Propovijedi 
Presvetom Srcu Isusovu; proslov: mons. 
Valentin Pozaić, pomoćni biskup zagrebač¬ 
ki; priredio te uvodnim slovom i bilješkama 
popratio dr. J. Batelja; Zagreb, 2009. (50 kn 
+ poštarina) 

■ BATELJA, J., Blaženi Alojzije Stepinac u po¬ 
hodu župi Brod Moravice, izd. Postulatura 
za proglašenje svetim blaženoga Alojzija Ste¬ 
pinca, Zagreb, 2014. (50 kn + poštarina) 

■ VRANEKOVIĆ, J., Dnevnik. Život u Kra- 
šiću zasužnjenog nadbiskupa i kardinala 
Alojzija Stepinca, Pozdravno slovo za knjigu 
napisao je zagrebački nadbiskup i kardinal Jo¬ 
sip Bozanić, a uvodne misli i bilješke dr. Ju¬ 
raj Batelja; ilustracije su iz arhiva Postulature 
(200 kn + poštarina) 


BLAŽENI AL0JZIIE STEPINAC - Svjedok Evanđelja ljubavi 


U izdanju Postulature blaženog Alojzija Stepinca objavljena je prošle godine knjiga: BLAŽENI 
ALOJZIJE STEPINAC - Svjedok Evanđelja ljubavi. Životopis, dokumenti i svjedočanstva - prije, 
za vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životo¬ 
pis; Knjiga 2 - Dokumenti I, br. 1. - 399. (1933. - 1943.) i Knjiga 3 - Dokumenti II, br. 400. - 691. 
(1944. - 1998.). 

Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. 
godine i svjedočanstva o njegovu spašavanju ugroženih ljudi, koji su bili žrtve represivnih režima, 
žrtve gladi i vremenskih nepogoda, stradalnici i žrtve rata. Među njima je velik broj Hrvata, Polja¬ 
ka, Roma, Slovenaca, Srba, Židova, ustaša, komunista (»crvenih«), muslimana, pravoslavnih i drugih. 

Trilogija se može kupiti u Muzeju bi. Alojzija Stepinca, Kaptol 31, 10000 Zagreb, naručiti na adre¬ 
si: Postulatura bi. Alojzija Stepinca, Kaptol 18, p. p. 949,10001 Zagreb (450 kn + poštarina) ili na tele¬ 
fon (01) 48 94 879 te na e-mail adresu jbatelja@gmail.com. Čitatelji mogu nabaviti i samo prvu knjigu 
troknjižja, koja je životopis bi. Stepinca nastao na temelju dokumenata objavljenih u ostalim dvjema 

knjigama. 







Kardinal Franjo Kuharić s potvrđenicima na dan sv. Potvrde u Gori, 26. srpnja 1984. 


Sluga Božji Franjo KUHARIĆ: 

»Savjest nam je cista i mirna pred Bogom« 


Nakon što sam primio dekret zagrebačkoga nadbiskupa kardinala Josipa Bozanića o imenovanju za postulatora 
u kanonskom postupku proglašenja svetim zagrebačkog nadbiskupa kardinala Kuharica, nakon provjere spisa 
koji su mi bili dostupni, posebnim pismom zatražio sam od njega da pokrene spomenuti kanonski postupak. 
On je na zasjedanju HBK17. travnja 2012. za to dobio jednoglasnu potporu svih (nad)biskupa. Daljnji koraci 
u ovlasti su pokretača i jamca postupka. Nakon što on dobije privolu Svete Stolice INihil obstatl da se ona ne 
protivi uvođenju spomenutoga postupka, on će prikupiti spise i dokumente koji se odnose na život i rad kar¬ 
dinala Franje Kuharica i dati ih proučiti povijesnoj i teološkoj komisiji ima li u njima što protivnog katoličkoj 
vjeri i moralu. Nakon što se uvjeri u glas svetosti Sluge Božjega Franje Kuharica, odgovorit će postulatoru da 
uvodi spomenuti kanonski postupak. Po primitku takvog odgovora postulator će pokretača postupka zatražiti 
imenovanje sudišta koje će ispitati svjedoke o vjerodostojnosti glasa svetosti i kršćanskim vrlinama kandida¬ 
ta za čast oltara. Sve te predradnje preporučamo u molitve čitatelja Glasnika. 


J edna od značajki Sluge Bož¬ 
jega Franje Kuharica bila je 
osjetljivost za istinu i prav¬ 
du, osobito na području slobo¬ 
de ispovijedanja vjere. Protkan 
tim evanđeoskim duhom bio je 
vjerodostojan svjedok svetosti i 
mučeništva bi. Alojzija Stepinca. 
Govorio je o tome u zagrebačkoj 
katedrali, osobito dojmljivo na 
obljetnice smrti kardinala Alojzija 
Stepinca i svjedočio je širom do¬ 
movine i svijeta o njegovoj neduž- 


nosti i komunističkim optužbama 
i dovođenju njegove osobe u vezu 
sa zlodjelima počinjenima u Dru¬ 
gome svjetskom ratu. Njega, koji 
je bio milosrdni Samarijanac, za 
tisuće i desetke tisuća ratnih stra¬ 
dalnika Hrvata, Slovenaca, Polja¬ 
ka, Srba, Zidova, Roma i drugih, 
kardinal Kuharić branio je do za¬ 
dnjega daha svog života. 

Svjedoči to i propovijed u za¬ 
grebačkoj katedrali 10. veljače 
1980. u kojoj je istaknuo sljedeće: 


Po povratku iz Rima mladi 
svećenik Alojzije prima službu 
u uredima nadbiskupa blage us¬ 
pomene Antuna Bauera. Ali toj 
službi on dodaje još jednu važnu 
službu: posjećivati siromahe i bo¬ 
lesnike po zagrebačkoj periferiji. 
Misleći već tada na nevolje siro¬ 
maha, osniva zagrebački Karitas 
koji je tisućama pritjecao u po¬ 
moć u teškim prilikama. 

Na blagdan sv. Ivana Krstite¬ 
lja, 24. lipnja 1934., posvećen je u 

BLAŽENI ALOJZIJE STEPINAC 



Prepoznatljiva gesta Slu¬ 
ge Božjega Franje Kuha¬ 
rica kod propovijedanja 


Ako se danas, i svu¬ 
da, Papa i biskupi 
zauzimaju za prava 
naroda i osoba, ako 
su protiv tortura i 
krivih osuda, gdje 
god se one događa¬ 
le, ako se čak kod 
vlada zauzimaju za 
amnestije političkih 
osuđenika, onda to 
čine vršeći svoje po¬ 
slanje u ime evanđe¬ 
oskog humanizma 
ljubavi koji je sve¬ 
obuhvatan, koji ne 
vrijeđa i ne izaziva 
nego moli i oprašta. 


zagrebačkoj katedrali za biskupa s 
naslovom nadbiskup koadjutor s 
pravom nasljedstva. 

Znakovito je povezana bi¬ 
skupska posveta Alojzija Stepinca 
s blagdanom Ivana Krstitelja. Ivan 
Krstitelj je onaj za kojega sam Isus 
Krist reče: »Što ste izašli u pusti¬ 
nju gledati? Trsku, koju vjetar lju¬ 
lja?...« (Lk 7,24). Znamo iz Evan¬ 
đelja da Ivan Krstitelj doista nije 
bio trstika koju vjetar ljulja. Nije 
to bio ni Alojzije Stepinac. Već po 
temperamentu čvrst karakter, a 
osim toga čovjek nepokolebljive 
vjere, sav Božji, stajao je uspravan 
pred svim veličinama ovoga svije¬ 
ta; duboko ponizan pred Bogom, 
bio je sav zauzet za čovjeka. Ta¬ 
kav je ušao u tragični vihor svoga 
vremena. 

Mržnje su kosile ljudske živo¬ 
te. Ljudi su padali danju i nestaja¬ 
li noću. Mnogi su zbog političkih 
uvjerenja bili zatvarani, muče¬ 
ni, ubijani, a da nitko nije smio 
ni pitati za njih. Nedužno je pu¬ 
čanstvo bilo izloženo pokoljima, 


razoružani zarobljenici masakri¬ 
ma. Rasna, nacionalna, ideološ¬ 
ka razračunavanja gazila su ljude 
i ljudski je život postao bezvrije¬ 
dan. Prilijepiti čovjeku određe¬ 
nu etiketu značilo je prilijepiti mu 
smrtnu osudu. Povijest će treba¬ 
ti dosta vremena da u toj krvavoj 
drami ocijeni ulogu svih sudioni¬ 
ka. 

U tim tragičnim zbivanjima 
nadbiskup Alojzije Stepinac sta¬ 
jao je čvrsto i nepokolebljivo na 
stanovištu etičkih načela koja su 
univerzalna i uvijek obvezatna: 
dostojanstvo svake ljudske oso¬ 
be je nepovredivo; prava s kojima 
se svaka osoba rađa neotuđiva su; 
ne mogu biti ovisna o samovolji 
moćnih; svaki narod ima nepore¬ 
civo pravo da živi slobodan život i 
razvoj; sveto je pravo svakoga čo¬ 
vjeka da živi svoju vjeru u punoj 
slobodi bez bilo kakvih smetnji. 

Osobnom je patnjom doživ¬ 
ljavao dramu i tragediju svakog 
čovjeka bez obzira na njegovu 
rasnu, nacionalnu ili vjersku pri¬ 


padnost. Tu univerzalnost ljuba¬ 
vi, crpljenu iz vjere u Isusa Krista 
i Evanđelje, svjedočio je praktič¬ 
no i konkretno djelima karitativ¬ 
ne pomoći i svojim intervencija¬ 
ma da se olakšaju ljudske patnje. 
Zauzimao se hrabro i odlučno 
za progonjene, zatvorene, muče¬ 
ne, bez obzira s koje strane dola¬ 
zila nasilja i nepravde. Zahtijevao 
je od svake vlasti da sudovi budu 
pravedni, zakoni ljudski, postup¬ 
ci čovječni. 

To je, uostalom, bila dužnost 
Crkve onda; to je dužnost Cr¬ 
kve i danas. Ako se danas, i svuda, 
Papa i biskupi zauzimaju za pra¬ 
va naroda i osoba, ako su protiv 
tortura i krivih osuda, gdje god se 
one događale, ako se čak kod vla¬ 
da zauzimaju za amnestije politič¬ 
kih osuđenika, onda to čine vršeći 
svoje poslanje u ime evanđeoskog 
humanizma ljubavi koji je sveo¬ 
buhvatan, koji ne vrijeđa i ne iza¬ 
ziva nego moli i oprašta. Crkva 
tako svjedoči za Istinu, a »Istina je 
snaga mira« - kaže papa Ivan Pa- 
vao II. To nije nikakva borba Cr¬ 
kve za vlast. To je poslanje Crkve. 

Stoga je nadbiskup Alojzije 
Stepinac u okružnici svećenicima 
17. prosinca 1945. pisao: »Na sve 
optužbe, koje su izravno ili ne¬ 
izravno upravljene na nas, može¬ 
mo u cijelosti kazati: nemamo si 
što predbacivati. Savjest nam je 
čista i mirna pred Bogom, koji je 
najvjerniji svjedok i pravedni su¬ 
dac sviju naših koraka. Savjest 
nam je čista i mirna i pred kato¬ 
licima ove države, koji mirno i 
trijezno prosuđuju događaje. Sa¬ 
vjest nam je konačno čista i mirna 
i pred hrvatskim narodom, kome 
krvnim vezama voljom Božjom 
pripadamo, pa mu po svom po¬ 
ložaju svom dušom služimo, bez 
obzira na razna politička gledanja 
i političke stranke.« 

Stoga i mi nastavljamo: »Po¬ 
vijest će imati vremena, načina i 
mogućnosti da s punom objek- 

tivnošcu analizira sve događa¬ 
je, činjenice, okolnosti i prilike, 
svu dramatično-tragičnu napetost 
razdoblja u kojem je djelovao, 
govorio i trpio nadbiskup Aloj- 
zije Stepinac. Bez straha za njego¬ 
vu čast čekamo taj sud povijesti« 
('Okružnica od 26.1.1980.). 

Nadbiskup Stepinac umro je 
prije dvadeset godina. Zagrebačka 
se Crkva s njim oprostila ovdje u 


katedrali 13. veljače 1960. u dosto¬ 
janstvu molitve, u nadi uskrsnuća, 
s vjerom u konačni Božji pravori¬ 
jek koji će biti izrečen nad svakim 
čovjekom i nad cijelom poviješću. 

Od tada na ovo Nadbiskupo¬ 
vo počivalište ne prestaje dolaziti 
tiha procesija molitelja. »Cvijeće 
ne vene; svijeće se ne gase; šut¬ 
njom izriču vjeru Božjega puka u 
život vječni i u konačnu praved- 


Kardinal Franjo Kuharić s maturan¬ 
tima sjemeništa »Zmajević« u Zadru, 
9. listopada 1987. 

nost. Tu diše ljubav svih onih koji 
opraštaju. Takva je Božja zapovi¬ 
jed« (ib.). 

Ostaje nam poruka vjere i 
nade, koju nam upućuje Nadbi¬ 
skup iz vječnosti. Sve nas poti¬ 
če na čvrstoću vjere u svim kuš¬ 
njama; sve nas poziva na život po 
Božjim načelima. Sigurno iz vječ¬ 
nosti blagoslivlja našu odluku iz 
Nina da hrvatska katolička obitelj 
svaki dan zajedno moli i svake ne¬ 
djelje slavi svetu misu. Sigurno se 
i on iz vječnosti pridružuje blago¬ 
slovu hrvatskih biskupa i sveće¬ 
nika, kojim oni svake večeri za¬ 
zivaju Božju zaštitu po zagovoru 
Presvete Bogorodice na svakog 
čovjeka, na svaku obitelj i na ci¬ 
jeli narod. 1 


1 Franjo kard. KUHARIĆ, Poruke sa Stepinčeva gro¬ 
ba, Zagreb, 199f., str. 66.-69. 


Pismo časnoj sestri Blaženki Barun, misionarki 


Zagreb, 23. kolovoza 2001. 
Časnoj sestri Blaženki Barun 
Misionarki 
Bukavu - Afrika 

Časna sestro Blaženka! 

Primio sam Vaše opširno pi¬ 
smo s prilozima poruka kongo- 
anskih biskupa i fotografijama. 
Za sve Vam iskreno zahvaljujem. 
Odmah napominjem da će poče¬ 
ti izlaziti »Radosna vijest«, nakon 
promjene uprave, pa bih, ako Vi 
odobrite, Vaše pismo ponudio 
uredništvu da ga objave. Dali ste 
si truda i vremena da opišete za¬ 
pravo mučeništvo te mlade Cr¬ 
kve koja trpi zajedno sa svim pu¬ 
čanstvom, izloženim sukobima 
zbog vlasti i dijamanata. Ali iz 
poruka biskupa vidljivo je kako 
ta Crkva živi s nadom, unatoč to¬ 


likim protivljenjima i napadima. 
Glas biskupa glas je mučeničke 
Crkve i teškim križem pritisnu¬ 
tog naroda. Ne smijemo nikada 
zaboraviti da je Crkva Otajstve- 
no Tijelo najnevinijeg Mučeni¬ 
ka — Isusa Krista - Bogočovjeka, 
zato ni ona ne može izbjeći pro¬ 
gonstvima i mučeništvu. Što je 
Crkva u nekim zemljama Europe 
pretrpjela samo u prošlom stolje¬ 
ću, i u Hrvatskoj! Koliko muče¬ 
nika i svjedoka za Isusa Krista! Ni 
sada nije bez poteškoća, bez »kri¬ 
tika« u nekim medijima, što mo¬ 
žete pročitati u »Glasu Koncila«, 
ako ga primate. 

U bogatim pak zemljama svi¬ 
jeta (Europa i Amerika) Crkva 
je ugrožena sekularizacijom, pa 
duh svijeta i u nju se uvlači uno¬ 
seći moralnu i vjersku krizu. Da¬ 


kle, Crkva je kroz cijelu svoju 
povijest izložena vanjskim i nu¬ 
tarnjim protivštinama. To je stal¬ 
ni njezin put Križa. Ali Križ nije 
samo znak trpljenja i smrti nego 
jamstvo uskrsnuća. Sjećam se za 
vrijeme Koncila 1964. kakva je 
to bila svečanost kad je papa Pa- 
vao VI., Sluga Božji, proglašavao 
svetima ugandske mučenike! Ja s 
dubokim poštovanjem mislim na 
vas misionarke i misionare, koji 
ste u takvim prilikama vjerni i 
ustrajni, dakako Božjom milošću. 
Zato svaki tjedan slavim sv. misu 
za naše misionare i misionarke i 
za njihovo djelo, često, u muče¬ 
ničkim okolnostima. 

Prilažem Vam veći komadić 
reverende našeg mučenika blaže¬ 
nog Alojzija Stepinca, pa je mo¬ 
žete razrezati na manje komadiće 

dati našim misionarima i misi¬ 
onarkama. Ne šaljem više sliči¬ 
ca zbog pošte, da ne bi izazvala 
nečiju znatiželju. Može li pošta u 
takvim prilikama uredno raditi? 
Mi imamo u Hrvatskoj sušno i 
vruće vrijeme, a negdje se dogodi 
prolom oblaka s tučom i vjetrom. 
Danas, na primjer, mi imamo u 
Zagrebu uglavnom sunčano i to¬ 
plo, u Požegi od 12.30 do 13 sati 
palo je kiše 55 litara na kvadratni 


metar pa su poplavljeni neki po¬ 
drumi i prizemlja. 

Vas, sestre i misionare srdač¬ 
no pozdravljam s Božjim blago¬ 
slovom 

+ Franjo kard. Kuharić 

Ovome pismu kardinal Ku¬ 
harić priložio je komadić reve- 
rende koju je blaženi mučenik 
Alojzije Stepinac nosio u zatvoru 
u Lepoglavi! 


Za ozdravljenje po zagovoru kardinala Franje Kuharića zahvalila je 
Lađa Tkalec iz Zagreba (8. svibnja 2014.) 

Darovatelji: mons. Vladimir STANKOVIĆ - Zagreb 

Molimo čitatelje Glasnika , ako posjeduju koje pismo ili fotogra¬ 
fiju Sluge Božjega kardinala Franje Kuharića da ih proslijede na 
adresu: 

Nadbiskupski duhovni stol 
Kaptol 31 
10000 Zagreb 

ili na adresu Postuature (Kaptol 18,10000 Zagreb) 



Kardinal Franjo Kuharić u župnoj crkvi 
u Gori godine 1975. ili 1976. 


U ponedjeljak 25 . kolovoza 2014 . u Jelsi je brojnim crkvicama i kapelama prido¬ 
dana još jedna: Blaženog Alojzija Stepinca. Sagrađena je na Vrsini, a podignuta je 
na poticaj braće Vinka i Mafija Ivaniševića. Zemljište za njenu izgradnju darovao je 
Toni Buj. Radove je izveo Pjer Grgičević, a kip Blaženog Alojzija Stepinca darovali 
su Maja i Nenad Juras iz Zagreba. Svetu misu je slavio i kapelicu blagoslovio župnik 
mons. Stako Jerčić. Slavlju su nazočili brojni vjernici, a liturgijsko pjevanje predvo¬ 
dio je Mješoviti župni zbor »Sv. Ceceilija« pod ravnanjem mo. Slavka Reljića. 

Postupak za proglašenje blaženim 


POSTUPAK ZA PROGLAŠENJE BLAŽENIM SLUGE BOŽJEGA JOSIPA LANGA 


Čitateljima Glasnika poznato je da je u tijeku ka¬ 
nonski postupak za proglašenje svetim sluge Božje¬ 
ga Josipa Langa, pomoćnog biskupa zagrebačkoga. 
Taj izvanredni apostol kršćanske ljubavi i navje¬ 
stitelj kršćanske vjere zauzima ugledno mjesto u 
oblikovanju Hrvatskog katoličkog pokreta, bio je 
neumorni pronositelj čašćenja Presvete Euharistije 
i promicatelj vjerodostojnosti svećeničkog života. 
Snažan glas svetosti biskupa Josipa Langa bio je 
razlogom da se njegovo tijelo prenese iz kanoničke 
grobnice na Mirogoju u župnu crkvu sv. Marije na 
Dolcu gdje je svojevremeno bio župnik. 

Očevidac je o tome posvjedočio u članku pod naslo¬ 
vom »0 godišnjici smrti t biskupa Langa«, objav¬ 
ljenom u Glasniku Sfta Isusova, 34. (1925.), br. 12, 
str. 314.-315. 





Sluga Božji Josip Lang za radnim stolom 


Zagrepčani apostolu kršćanske ljubavi 
o prvoj obljetnici smrti 


»A svećenici, koji dobro predstoje, neka se časte dvostrukom časti, a osobito koji se trude u riječi i nauci.« 


O vaj su nalog sv. Pavla (1 Tim 
5,17) Zagrepčani izvršili pre¬ 
ma blage uspomene biskupu 
dr. Langu dne 8. XI. o. g. U tisu¬ 
ćama iskazali mu počast na spro¬ 
vodu prije godinu dana. Dnevice 
dolazili brojni na njegov grob. A 
da to mognu više i laglje, prenijeli 
ga sada iz Mirogoja u sredinu gra¬ 
da, u crkvu sv. Marije. 

Svečana povorka trebala j e da u 
3 sata po podne krene od arkade, a 
kiša još pljušti. No kao jedan blagi 
dah Božji otpuhnula zračna stru¬ 
ja oblake, a kao mili pogled Božji 
provirilo sunce. I tako krenu bla¬ 
gi biskup opet u Zagreb nošen od 
remetskih mladića, a praćen dru¬ 
govima svojim, presvijetlom gos¬ 


podom biskupima dr. Njaradi- 
jem i dr. Premušom, kanonicima, 
gradonačelnikom i zastupnicima 
oblasti, svećenstvom i tisućama 
naroda. Pred stolnom crkvom ga 
dočekale druge tisuće srdaca, koja 
je svojom krepošću začarao i iz 
kojih ne će nikada izginuti. 

Kako je živ polazio dnevi¬ 
ce na blagoslov k sv. Mariji, tako 
je i sada u 6 Vi s. došao po zadnji 
put onamo, da mu trajno pribi¬ 
va. Moć njegove molitve osjetiše 
u ovoj godini već premnogi. Li¬ 
jep ih je broj iskazao zahvalnost i 
u Glasniku. 

Raka pod desnom stranom 
svetišta (sa strane poslanice) cr¬ 
kve sv. Marije bit će od sada drago 


mjesto svemu hrvatskomu naro¬ 
du. Ovamo će hodočastiti k svo¬ 
me velikome sinu, da se preporuči 
u njegov zagovor. 

Lijep dokaz zahvalnosti sve¬ 
tome biskupu iskazale su zagre¬ 
bačke Hrvatice priredivši njemu 
u čast pred podne na dan preno- 
sa svečani spomen u dvorani Hrv.. 
glazben, zavoda. 

Drugi takav dokaz jest i vrlo 
ukusan životopis biskupov, što ga 
je napisao i krasnim slikama iski- 
tio marni radnik na polju katolič¬ 
ke prosvjete dr. Stjepan Markulin, 
odvjetnik u Zagrebu. 

Treći dokaz spremaju spome¬ 
nute već vrijedne Hrvatice pod 
pokroviteljstvom Preuzv. g. nad- 

biskupa dr. A. Bauera želeći podi¬ 
ći ‘Langov dom’ za djevojke. 

Najveću ćemo zahvalnost svi 
iskazati osobi blagoga biskupa, 
ako uznastojimo te bude što pri¬ 
je proglašen blaženim. U tu svr¬ 
hu treba da se s velikim pouzda¬ 


njem baš u velikim nevoljama u 
velikim potrebama utječemo nje¬ 
govu zagovoru, da ga Gospodin 
Bog proslavi čudesima. ‘Mudrac 
će u narodu baštiniti čast i ime 
će njegovo živjeti u vjekove’ (Sir 
37,29).« 


Naslovnica Spomenice Ze¬ 
maljskog zavoda za gluho¬ 
nijeme u Zagrebu (Zavod 
»Slava Raškaj«) koji je Slu¬ 
ga Božji Josip Lang više 
puta posjetio 


Sluga Božji Josip Lang više je puta posjetio Zemaljski 
zavod za gluhonijeme u Zagrebu. Fotografije iz 
Spomenice Zavoda za gluhonijemu djecu u Zagrebu 
Postulaturi je proslijedio vlč. Tomislav Hačko na čemu 
mu iskreno zahvaljujem. 

Bogoslovi i odgoji¬ 
telji, među kojima i 
dr. Josip Lang, u po¬ 
sjeti Zavodu za glu¬ 
honijeme u Zagrebu, 
10. lipnja 1901. 

Bogoslovi i odgojitelji, među kojima i dr. 
Josip Lang, u posjeti Zavodu za gluhonije 
me u Zagrebu, 26. svibnja 1902. 

Tekst i potpis biskupa 
dr. Josipa Langa u Spo¬ 
menici Zavoda za glu¬ 
honijeme u Zagrebu: 
Blago milosrdnima Jer 
će oni Božje milosrđe 
zadobiti. Bili vazda vid¬ 
ljivi angjeli čuvari sve 
siromašne djece i njiho¬ 
vi angjeli čuvari vjeko- 
ma će Vas zagovarati 
kod Boga! t dr. Josip 
Lang, posv. biskup. 

Naslovnica »Spomen knjige zemaljskog zavoda za gluhonijeme u 
Zagrebu« (Zavod »Slava Raškaj«) koji je Sluga Božji Josip Lang 
više puta posjetio i u Spomen knjigu se upisao. 

Molitva za proglašenje blaženim Sluge Božjeg Josipa Langa 


Gospodine, Bože naš, ti si svome sluzi Josipu Langu udijelio milost da 
tvoju ljubav posvjedoči u žarkoj pobožnosti prema Presvetoj Euharistiji i 
prema Blaženoj Djevici Mariji te pomaganjem siromaha i odgojem budućih 
svećenika i tako ga učinio sredstvom svoga milosrđa. Udijeli i nama milost 
da nas njegov život i primjer vode putem nasljedovanja tvoga jedinorođeno- 
ga Sina. Uzdigni, dobri Oče, svoga slugu na čast oltara i učini ga zaštitnikom 
našega puta prema tebi. Po Kristu Gospodinu našemu. Amen. 


Pozivam stoga svakog čita¬ 
telja Glasnika da bude pro- 
nositelj glasa svetosti ovog 
Sluge Božjega i moli da Bog 
na njegov zagovor učini 
koji čudesan znak, kao po¬ 
tvrdu da se Bogu u potpu¬ 
nosti svidio. 




Članovi katedralnog zbora iz Splita, na putu za Bleiburg, 16. svibnja 2014., pohodili su Krašić gdje su u župnoj 
crkvi slavili sv. Misu i obavili pobožnost križnoga puta 













Brojna su svjedočanstva o glasu svetosti i mučeništva bi. Alojzija Stepinca. Ona očituju udivljenje vjernika, 
inovjeraca i nevjernika nad svime što je on učinio za stradalnike Drugoga svjetskoga rata i za koje je kao 
sužanj u Krašiču svakodnevno molio i prikazivao svetu misu. Za ovaj broj Glasnika izabrao sam nekoliko 
takvih svjedočanstava koja su zapisana u različito vrijeme, ali iz poštovanja prema njegovoj časnoj osobi 
i u potvrdu istine. 

»Oprosti im, Gospodine!« 


1. Svjedočanstvo Andreja D. Dimitrijevića, srpskoga pravoslavnoga svečenika u New Yorku, 10. veljače 1975. 


New York, + 10. Feb. 1975. 

Ja, Andreja D. Dimitrijević, 
srpsko-pravoslavni sveštenik, koji 
sam posvećen u čin sveštenika 10. 
augusta 1953. g. u Sabornom hra¬ 
mu u Požarevcu (Srbija), izjavlju¬ 
jem pod zakletvom sledeće: 

Njegova Eminencija Blaže- 
nopočivši kardinal dr. Alojzije 
Stepinac je po mišljenju mnogih 
srpskih eminentnih duhovnika 
od kojih sam lično slušao najve¬ 
ći apologeta dvadesetog veka jer 
je branio svetu veru hrišćansku u 
najtežem periodu kada je bila, kao 
što je još uvek, ugrožena od bez- 
božnog crvenog ateizma. 

Bio sam u drugom razredu gi¬ 
mnazije kada je suđen. Sav pravo¬ 
slavni živalj kome je bilo stalo da 
se vera hrišćanska održi upirao je 


pogled i nadu u Njega, jer je On 
podgrejavao ono, u ono doba što 
niko od pravoslavnih Srba nije ni 
mogao ni smeo. 

Zato Ga s pravom mnogi, kao 
i ja poštujemo kao velikog svešte- 
nomučenika Crkve Hristove. 

Ja lično sam dobro upoznat sa 
arhipastiskom delatnošću ovoga 
velikog Nadbiskupa, pa sam slo¬ 
bodan tvrditi o petnaestogodiš- 
njici Njegove smrti i to da je za 
vreme rata štitio sve ljude koji su 
bili ugroženi od ratne stihije bez 
obzira koje su vere ili narodnosti 

bili. 

Tačno znam, da su mu bez- 
božni komunisti prvih dana nji¬ 
hove strahovlade ponudili sarad- 
nju kada je On (onda Nadbiskup) 
tu suradnju odbio, jer kao veruju- 
ći nije hteo »imati udela sa never- 


nicima«, tek onda su se bezbož¬ 
nici »setili« da Ga treba uhapsiti i 
suditi. Velik je Njegov svetiteljski 
lik sijao između dva svetska rata 
u našoj Domovini i tako nastavio 
da sije i u najtežim danima za Cr¬ 
kvu Hristovu te je Njegovo mu- 
čeništvo opšteg karaktera za ćelu 
Hristovu Crkvu. 

Jedan veliki pravednik na sa¬ 
mrtnom odru oprašta se od svo¬ 
jih bezzakonih mučiteja i kaže: 
»Oprosti im, Gospodine!« 

Da li će On biti zvanično ka- 
noniziran za svetitelja, moje nije 
da o tome prognoziram, ali je On 
u dušama istinskih vernika Vase- 
ljenske Hristove Crkve već sve- 
štenomučenik. 

Posedujem imena i dokumen¬ 
taciju koliko je Njegova Emi¬ 
nencija pomogao za vreme rata 

ne samo Hrvatime nego i Jevrejima, i Srbima. On 
je prvi osnovao Caritas u Europi, ali to ne mogu 
objavljivati jer su te osobe u Jugoslaviji. Nadam se 
da će zagovorom Kardinala Stepinca pred Bogom 
uskoro sinuti sloboda i Hrvatskom i Srpskom naro¬ 
du kada ćemo slobodno moći o ovome pisati i go¬ 
voriti. 

Napisah ovo, ne radi Njegove pohvale, jer: »Ko 
će maju venac plesti, kad mu ga je Tvorac spleo« 
(Njegoš), već radi pouke nas samih. 

Prota Andreja Dimitrijević, 
srpsko-pravoslavni parob 
i Nastojatelj katedrale »Sv. Save« u Njujorku.' 


1 CP, vol. CVI1, str. 2664. - 2666. 

Početak svjedočanstva koje je vlastoručno zapisao prota 
Andreja D. Dimitrijević, srpsko - pravoslavni paroh u 
New Yorku 


2. Svjedočanstvo Luke Šuniča 


U župi Rodaljice, u Benkovačkom 
dekanatu, ponosno stoji crkva 
posvećena Uznesenju Blažene 
Djevice Marije. Ta crkva zadužbina 
je hrvatske kraljice Jelene, a 
nadograđivana je i godine 1405. Na 
groblju oko nje i danas nalazimo 
stečke. Crkva je tijekom povijesti 
bila na meti brojnih osvajača i 
neprijatelja hrvatskog imena i 
Katoličke Crkve. Unatoč razaranjima 
ona je i danas svjedok Bogorodičine 
ljubavi i zagovora kojima ona 
štiti Božji narod koji se u mnogim 
životnim poteškoćama utječe i bi. 
Alojziju Stepincu. Ova župna crkva u 
Rodaljicama zadnji put je obnovljena 
nakon srbočetničkog miniranja u 
Domovinskom ratu. 

Nakana Uredništva nije pisati 
reportažu o ovoj župi, ali jest sačuvati 
spomen na žrtve četničkog pokolja 
koji se dogodio u Rodaljicama 18. 
ožujka 1992. 


O tome je Luka Šunić 
vlastitom rukom zabilježio: 

Rodaljice, 25. 3. 1992. 

Na 18.3. u 6 sati navečer su 
srbočetnički vandali minira¬ 
li crkvu u Rodaljicama, straš¬ 
na eksplozija je uništila i ra¬ 
zorila krov, tom prilikom je 
teško nastradao kip naše cr¬ 
kve Velike Gospe, dijelove 
kipa sam nešto uspio poku¬ 
piti iz uništene građe i složio 
i zapakovao u nadi da će kip 
vjernici - Hrvati obnoviti (re¬ 
staurirati) i da će hrvatski vjer¬ 
nici opet obnoviti crkvu i kip 
naše Gospe će se naći na svo¬ 
me mistu u istoimenoj crkvi. 
Dragi kip naše gospe kojemu 
se klanjalo tisuće i tisuće vjer¬ 
nika decenij ama živeći u vjeri 
u Krista i njegove Majke Ma¬ 
rije, taj kip je simbol naše vje¬ 
re, naše crkve i našega ufanja u 
boga, stvoritelja neba i zemlje 
koju su razbili srbokomuni- 



Luka Šunić 


stički vojni atašei pomračenog 
uma, misleći time uništiti hrvat¬ 
ski narod, našu katoličku vjeru 
i sve ono što je hrvatsko, uni¬ 
štiti kulturu hrvatskog naroda, 
opijeni zanosom osvajanja hr¬ 
vatskog teritorija progoneći na 
hiljade hrvatskog naroda sa nji¬ 
hovog ognjišta rušeći im kuće, 
crkve i pljačkajući sve što je hr- 

Svjedočanstvo Luke Šunića o uništenju kipa i župne cr¬ 
kve u Rodaljicama 


Ratom oštećena župna crkva Uznesenje Majke Božje 
u Rodaljicama, 5. kolovoza 1995. 


vatsko, ubijajući po selima pra¬ 
vedan hrvatski narod, koljući naš 
narod na njihovim ognjištima. Ti 
vandali koji su stigli iz Srbije po¬ 
mračenog uma neka im povijest 
da svoj sud za sve ono zlo što su 
počinili hrvatskom narodu. 

Luka 

Uz ovo Lukino svjedočanstvo 
sačuvana je i sljedeća pisana napo¬ 
mena: 

»Ovo je originalni prijepis 
pisma koga je donijela Gospa svo¬ 
jim vjernicima - Hrvatima. Na¬ 
pisao ga je svojom rukom Luka 
Sunić 25. 3. 1992. godine koga 
su četnici masakrirali na kućnom 
pragu u Rodaljicama 11.6. 1992. 
godine.« 

Čovjek se s pravom danas 
pita, a takvo je pitanje u razgovo¬ 


ru sa mnom u Zadru početkom 
srpnja 2014. postavio i Rodaljičan 
Mirko Šunić: »Kako se na očigled 
svjetske javnosti mogao dogodi¬ 
ti ovakav zločin? Naime, prem¬ 
da su u Bruškoj nedaleko Roda- 
ljica bile zaštitne snage UN-a, čiji 
su vojnici došli u Rodaljice čim 
je zločin započeo, u Rodaljicama 
su 11. svibnja 1992. ubijeni brač¬ 
ni par Luka i Grgica Šunić, Mila 
Grgas te Marija Šunić, a mještanin 
Ante Kamber više mjeseci čamio 
je u kninskom zatvoru.« 

Za čitatelje Glasnika najvaž¬ 
nija je poruka da se Božji narod 
Rodaljica, koji je u povijesti dao 
više duhovnih zvanja, osobito re¬ 
dovničkih, nije poljuljao u vjeri 
i nadi u Božju pomoć i zagovor 
njihove i naše Gospe Rodaljičke 
te zagovora bi. Alojzija Stepinca. 


Kip Uzne¬ 
senja BDM 
u istoime¬ 
noj župnoj 
crkvi u Ro¬ 
daljicama 

























Svjedočanstva 


„K A R I T A S” Nadbiskupije Zagrebačke Zagreb, Vlaška ulica 36 


Broj: 




Zagreb, 




Kojom se potvrđuje, 
sin (kći) 

broj iU 21 -I T 2 od 2p. VIII. 1942. 


Uredovna potvrda 

da se 


5 


<££±e 



m Ministarstva Udružbe 
/rPir~7 ču* 


Hranitelj djeteta dužan je to dijete čestito i valiano odgajati u hrvatskom duhu. Dijete se ne smiie 

h 

nikomu izručiti niti izdati bez našeg <j>đobrtnja,*a sve promjene nastale k>»pijeteta dužan je hrani¬ 
telj odmah putem nadležnoga obćinskoga poglavarstva ovamo prijarfi. 


ZA DOM SPRTtl 




Potvrda da Alojzij Gregorić ima boravak i opskrbu kod brata svećenika Josipa 
Gregorića 


3. Marta Gregorić 


Gospođa Marta Gregorić pro¬ 
slijedila je Uredu Postulature svje¬ 
dočanstvo o spašavanju Alojza 
Gregorića koji se zajedno s broj¬ 
nim zatočenicima na intervenciju 
nadbiskupa Alojzija Stepinca us¬ 
pio izbaviti iz talijanskog logora u 
Padovi i posredstvom »Karitasa« 
Nadbiskupije zagrebačke i spa¬ 
šen. Gospođa Gregorić priložila 
je svome svjedočanstvu i uredov¬ 
nu potvrdu od 20. rujna 1943. o 
spašavanju Alojza Gregorića do¬ 
brotom njegova brata svećeni¬ 
ka Josipa Gregorića i sljedeće po¬ 
pratno objašnjenje uz dokument 
Karitasa Nadbiskupije zagrebač¬ 
ke, br. 2621 od 20. IX. 1943.: 

»Po slomu Italije, iz logora u 
Padovi, s ostalim slovenskim in- 
ternircima u transportu za Nje¬ 
mačku, bio je i Gregorić Alojz. 
Zbog razorene pruge prevezli su 
ih u Zagreb i na sporednom ko¬ 
losijeku Glavnog kolodvora sta¬ 
cionirali na nekoliko sati, jasno, 
zaključani u vagonima i pod nje¬ 
mačkom stražom. 

Navedeni je kroz malo okno 
vagona, na slijepo bacio poru¬ 
ku uz molbu onome tko je nađe, 
da je preda na naznačenu adresu, 
Deželićeva 74, što je (hvala meni 
nepoznatom čovjeku) i učinjeno. 

Kasnije, dne 16. VI. 1946. s 
Gregorić Alojzom vjenčao me je 
njegov brat u kapeli sv. Roka u 
Zagrebu. 

Kao dijete do 13. godine od¬ 
gajana sam u kršćanskoj zajednici 
(tada župa Sv. Duha) koju je vo¬ 
dio samostan franjevaca konven¬ 
tualaca. Tamo smo se na raznim 
priredbama i svečanostima sreta¬ 
li s ‘našim nadbiskupom’, koji je 
za nas (pogotovo djecu) bio, ne 
samo visoki autoritet, već i - pri¬ 
jatelj. Tako mi je ostao u sjećanju 
živ, isti kakav je i bio, a najdublje 
su mi se u pamćenje usjekle nje¬ 
gove oči. 


Kao Slovenci živjeli smo u 
okruženju slovenskih sve¬ 
ćenika, a među njima sam 
se susretala s Nadbisku¬ 
pom [Stepincem]. U tom 
se krugu mnogo govorilo o 
njegovoj plemenitosti, a i o 
mudrosti kojom se »dovija 
situacijama«. Koliki su se 
slovenski svećenici i drugi 
intelektualci, a i obični svi¬ 
jet spašavali pod okriljem 
Zagrebačke nadbiskupije! 


Naša se obitelj kasnije pre¬ 
selila na Zapadni kolodvor gdje 
smo kao Slovenci živjeli u okru¬ 
ženju slovenskih svećenika, a 
među njima sam se ponovno su¬ 
sretala s Nadbiskupom [Stepin¬ 
cem], no drugačije nego ranije u 
djetinjstvu. U tom se naime kru¬ 
gu mnogo govorilo o njegovoj 
plemenitosti, a i o mudrosti ko¬ 
jom se »dovija situacijama«. 

Koliki su se slovenski sveće¬ 
nici i drugi intelektualci, a i obični 
svijet - slučaj o kome govorim - 
spašavali pod okriljem Zagrebač¬ 
ke nadbiskupije! 


Na svim bi granicama u svi¬ 
jetu trebali stajati spomenici lju¬ 
dima kao što je bio blaženi kardi¬ 
nal Stepinac, ne radi slave, već da 
smanjuju mržnju i stišavaju oho¬ 
lost, a iznad svega da upozoravaju 
na temeljnu zapovijed kršćanstva. 

Bog je 18. XI. 1975. uzeo mog 
muža k sebi, ali po njemu imam 
sina, istinski Božji dar, a uz sina, 
dobila sam snahu, unuka i unuku, 
neka mi ih Bog čuva. 

Dokument koji je tada oba¬ 
vio svoju zadaću, sa zahvalnošću 
vraćam odakle je i pošao. Vra¬ 
ćam original, a ne kopiju, kako 
sam se dogovorila sa službuju- 
ćom časnom sestrom [u katedra¬ 
li]. Sebi zadržavam kopiju, da 
me, podsjeća: 

1. da u životu ima više čuda 
nego mislimo, ali ih radije naziva¬ 
mo koincidencijama; 

2. da Bog, jer daje, ima pravo 
i uzeti, ali, 

3. da zatvarajući jedna vra¬ 
ta, otvara druga, koja makar čak 
i »pipkajući« za Njegovim svje¬ 
tlom - na kraju ipak - nađemo. 

Marta Gregorić, 
Krajiška 28/1V 
Zagreb 

Svakodnevno slušamo govor da je komunistički režim pao, 
da je nakon rušenja Berlinskog zida zauvijek stavljen u 
ropotarnicu povijesti, a on se žilavo bori preživjeti prevrćući 
se u humani sustav, štoviše maskira se kapitalističkom 
praksom. To čineći, ne samo da čuva stečene pozicije u 
društvu, nego kroz školski, obrazovni sustav i kulturu 
nameće svoju ideologiju i svoj antifašizam gušeći iskonsko 
čovjekovo pravo na vjeru i slobodu izbora životnog poziva. 
Zbog takvog stanja u hrvatskom društvu u Glasniku 
započinjemo rubriku »Istina će vas osloboditi« sa željom da 
njegovi čitatelji i njihovi znanci i prijatelji te svi do kojih on 
dopre mogu upoznati činjenično stanje i naći put do istine. 


Partizanske »osloboditelje« nisu dočekali Zagrepčani zahvaćeni 
»erupcijom oduševljenja«, već, kako svjedoči fotografija, prazan 
Trg bana Josipa Jelačića. 



»Istina će vas osloboditi« a«.« 


Čemu laži o »oslobođenju 
Zagreba«? 

U Starogradskoj vijećnici u 
Zagrebu, 8. svibnja 2014., u orga¬ 
nizaciji Saveza antifašističkih bo¬ 
raca i antifašista Republike Hr¬ 
vatske, obilježena je 69. obljetnica 
»oslobođenja Zagreba od fašiz¬ 
ma«. Obilježavanju te obljetnice 
nazočili su predstavnici državnih 
i gradskih vlasti i nekoliko preži¬ 
vjelih sudionika partizanskih jedi¬ 
nica iz Drugoga svjetskog rata. 

Donosim ovo promišljanje iz 
saznanja da je obilježavanje spo¬ 
menute obljetnice obavijeno la¬ 
žima i s porukom koja ima za cilj 
prikriti istinu. Naime, drug Mar¬ 
ko Belinić osobno mi je posvje¬ 
dočio da je on, dok su partizan¬ 
ske jedinice ostale u iščekivanju 
kod Dugog Sela, bio poslan is¬ 
hoditi lojalnost nadbiskupa Ste- 
pinca novim vlastima. Nadbiskup 
Stepinac, koji je prethodno od¬ 
bio preuzeti vlast koju mu je pri¬ 
je povlačenja ponudio Pavelić, ali 
se zauzeo kod vlasti NDH da se 
odustane od namjere da se u Za- 


Za osuditi je smrt svake nevi¬ 
ne žrtve. Ali i broj od 7000 u 
usporedbi sa 75 000 građana 
grada Zagreba (književnici, 
jezičari, bankari, ekonomisti, 
profesori zemljopisa i povi¬ 
jesti, imućni i siromašni ne- 
istomišljenici s komunistič¬ 
kom ideologijom itd.) koje su 
nakon »oslobođenja« pobili 
partizani, čija se obljetnica 
smrti ne može održati u Sta¬ 
rogradskoj vijećnici u Zagre¬ 
bu niti se na njihovim strati- 
štima pojavljuje predstavnik 
gradske i državne vlasti, s 
pravom izaziva čuđenje, 
zgražanje i osudu. 


grebu pruži oružani otpor par¬ 
tizanskoj vojsci i od njemačkog 
zapovjedništva ishodio jamstvo 
da neće dići u zrak Savski most i 
elektranu, izrazio je lojalnost no¬ 
voj vlasti, ali je odbio sudjelovati 
u ceremoniji predaje vlasti koju 
je Pavelić predao u ruke dr. Đure 
Kuntarića. Prigodom primopre¬ 


daje vlasti, kojoj je bio nazočan 
don Giuseppe Masucci, tajnik 
Papina izaslanika kod hrvatskog 
episkopata za vrijeme Drugo¬ 
ga svjetskog rata, zabilježio je: 
»Ne čuje se nijedan hitac, psi ne 
laju, prozori i balkoni su zatvore¬ 
ni.« Dakle, nikakvog oslobođenja 
vojnom silom nije bilo. Ali je grad 
uskoro okovan mržnjom, progo¬ 
nom 1 smrću. 

Govori izgovoreni na obi¬ 
lježavanju spomenute obljetni¬ 
ce iskrivljuju povijesne činjenice 
i opterećuju suvremenu povijest 
prikazima koji ne odgovaraju či¬ 
njenicama. Evo samo nekoliko 
napomena koje će, zbog sustav¬ 
nog sijanja neistina, svakom do¬ 
bronamjernom čovjeku poslužiti 
kao pokazatelj pravog stanja stva¬ 
ri: 

1. Neistinita je tvrdnja da je 
»prije 69 godina oslobođen Za¬ 
greb«. Naime, pri ulasku parti¬ 
zanskih postrojbi u grad Zagreb 
nije se vodila nikakva ratna opera¬ 
cija jer se vojska NDH nekoliko 
dana prije ulaska partizanskih je- 

















Istina će vas oslogoditi 


dinica u Zagreb, samovoljno po¬ 
vukla. Ako su tada doista ispaljeni 
metci, bili su smrtonosni za civile 
koji su ostali u gradu. Dakle, pri¬ 
padnici partizanskih postrojbi su 
ubijali civile, a ne oslobađali grad. 

2. Pripadnici ratnih partizan¬ 
skih postrojbi, ako to nisu posta¬ 
li tek početkom svibnja 1945., si¬ 
gurno znaju da u grad Zagreb nisu 
ušli pripadnici 10. zagrebačkog 
korpusa, nego jedinice I. armije i 
II. armije, predvođene vojnim za¬ 
povjednicima Srbima i Crnogor¬ 
cima, od kojih su neki bili generali 
četničke gerile Draže Mihajlovića. 
Ni jednoj hrvatskoj partizanskoj 
postrojbi nije bilo dopušteno ući 
u Zagreb dok je trajala akcija či¬ 
šćenja, a ne oslobađanja Zagreba. 

3. Čulo se na obilježavanju 
spomenute obljetnice da je na 
Dotrščini pogubljeno 7000 Za¬ 
grepčana »među kojima su bili 
istaknuti zagrebački i hrvat¬ 
ski ljevičari i intelektualci, knji¬ 
ževnici i znanstvenici, novinari 
i publicisti, profesori i studenti, 
radnici i činovnici«. Drugi izvo¬ 
ri govore o puno manjem bro¬ 
ju pobijenih. Za osuditi je smrt 
svake nevine žrtve. Ali i broj od 
7000 u usporedbi sa 75 000 gra¬ 
đana grada Zagreba (književni¬ 
ci, jezičari, bankari, ekonomisti, 
profesori zemljopisa i povijesti, 
imućni i siromašni neistomišlje- 
nici s komunističkom ideologi¬ 
jom itd.) koje su nakon »oslo¬ 
bođenja« pobili partizani, čija se 
obljetnica smrti ne može održa¬ 
ti u Starogradskoj vijećnici u Za¬ 
grebu niti se na njihovim stra- 
tištima pojavljuje predstavnik 
gradske i državne vlasti, s pra¬ 
vom izaziva čuđenje, zgražanje 
i osudu. 

5. Stoga bi predsjednik SABA 
RH Franjo Habulin, suočen s tim 
činjenicama, morao događaje koji 
su uslijedili nakon ulaska parti¬ 
zanskih postrojbi u Zagreb oci¬ 
jeniti »najtežim i najtragičnijim 
u povijesti Zagreba i njegovih 



Blaženi Alojzije Stepinac je čiste sa¬ 
vjesti stajao je pred »antifašističkim 
sucima« opijenima komunističkom 
mržnjom godine 1946. 

građana« i zloćudnim primjerom 
komunističkog antifašizma. 

Ovaj osvrt donosim u Glasni¬ 
ku samo s razloga što je spome¬ 
nuta obljetnica ponovno u Hr¬ 
vatskoj zasijala »minsko polje 
razdora i podjela« čemu je prido¬ 
nio i gradonačelnik Zagreba gosp. 
Milan Bandić, veličajući Tita i 
svojim nastupom produbio »bol 
na te rane. Nanijeli su je«, kako 
on sam reče, »isti oni ljudi ili nji¬ 
hovi istomišljenici koji su ih otva¬ 
rali 1945.« 

»Antifašizam je maska 
zločinačkom komunizmu« 

Biskup Vlado Košić je u raz¬ 
govoru s Josipom Frkovićem za 
Tjedno.hr 30. srpnja 2014. izja¬ 
vio da je »antifašizam je ma¬ 
ska zločinačkom komunizmu«. 
A govoreći o komunističkim 
zločinima u Jasenovcu, reče: 
»Vidite, od 1948. i mnogi su se 
komunisti našli na drugoj strani 
- i dalje su staru priču ponavljali i 
bili za Staljina, iako je trebalo biti 
protiv-jer je tako odlučila partija. 
Morali su se naći na Golom otoku 
i ondje stradali ili pak u Jasenovcu. 


Danas se otkriva i taj Jasenovac, 
i kao komunistički logor. Ne 
možemo govoriti o Bleiburgu kao 
nekakvom nejasnom zbivanju. 
Tamo su bili zarobljenici, 
razoružani vojnici i goloruki 
civili, predani onoj strani koja ih je 
progonila, tj. neprijateljskoj vojsci. 
Po Ženevskim konvencijama 
to je bilo zabranjeno, a ipak su 
Britanci predali te ljude Titovim 
partizanima da ih oni u većini 
likvidiraju bez suda. U svakom je 
slučaju to bio jedan zločin. 

A poslije 1945. kada je Jase¬ 
novac završio kao ustaški logor 
NDH, u jame Jasenovca bacane 
su žrtve križnoga puta. Od 1948. 
do 1952. u Jasenovac su dovođe¬ 
ni i komunisti informbirovci koji 
su bili na strani Staljina. Upra¬ 
vo tu imamo neistraženu situaci¬ 
ju i zato se pitam, komu bismo se 
tamo trebali klanjati i pričati kako 
je samo jedan režim kriv za zloči¬ 
ne i žrtve u Jasenovcu. Ali, to se 
ne želi vidjeti, to da je taj antifa¬ 
šizam koji se slavi zapravo često 
maska iza koje se krije zločinač¬ 
ki komunizam. I baš je sada naš 
predsjednik otvoreno kazao da 
on skida kapu komunizmu, on se 
klanja i kaže da je to najbolje što 
je bilo na ovome svijetu. A, toli¬ 
ke je počinio žrtve! Zamislite, od 
preko 100 milijuna žrtava palih u 
20. stoljeću, najviše ih je prouzro¬ 
čio komunizam. Daniel Goldha- 
gen tvrdi da je tijekom 20. stoljeća 
od strane komunističkih režima 
»ubijeno više ljudi nego od bilo 
koje druge vrste sustava. Onda ne 
možemo reći da onaj koji brani te 
zločine nije duhovni sin komuni¬ 
stičkih zločinaca.« 

U nastavku razgovora mons. 
Košić je ustvrdio: »Naš je pred¬ 
sjednik Josipović, naslijedivši ma¬ 
nire i vokabular svog prethodnika 
Mesića, međutim, počeo s lijepim 
kapama partizanskim’ u Srbu, 
olako pretvarajući četništvo u an¬ 
tifašizam, da bi u izraelskom Kne- 
setu kazao kako ‘ustaška zmija još 

ne miruje’. Nije li to upravo tra¬ 
gično?« 

Utemeljeno Društvo za 
istraživanje trostrukog logora 
Jasenovac 

U Zagrebu je 6. lipnja 2014. 
održana osnivačka Skupština 
Društva za istraživanje trostru¬ 
kog logora Jasenovac. Skupštini 
je prisustvovalo desetak poznava¬ 
laca hrvatske povijesti. U Pravilu 
Društva, u 7. članku navedeno je: 

»1. Svrha društva je istraživa¬ 
nje hrvatske povijesti XX. stolje¬ 
ća, osobito položaja i uloge hrvat¬ 
skoga naroda za vrijeme Drugoga 
svjetskog rata i poraća. 

2. Svrha je zatim osvijetliti 
okolnosti nastanka, trajanja i pre¬ 
stanka Nezavisne Države Hrvat¬ 
ske, kao i narav i postojanje rat¬ 
noga sabirnog i radnog logora te 
poslijeratnog logora za uništa¬ 
vanje hrvatskih domoljuba i in- 
formbiroovaca u Jasenovcu, ali 
isto tako nastanak i razvoj veliko¬ 
srpskoga i jugoslavenskoga jase- 
novačkoga mita.« 

Za predsjednika Društva iza¬ 
bran je dr. Stjepan Razum, a za 
tajnika Igor Vukić. 


Osvrt na natpis na Bleiburškom 
spomeniku 

Toronto, 31. ožujka 2014. 
Poštovani dr. Batelja! 

U Vašem uvaženom glasilu 
Blaženi Alojzije STEPINAC od 
10. veljače 2010, broj 1., na stranici 
11., nažalost, tiskana je fotografija 
bleiburškog spomenika s tekstom 
koji je neodgovorno povijesno 
krivotvoren. Ta se povijesna pod¬ 
vala događala na Bleiburgu u ne¬ 
koliko pokušaja s različitim pro¬ 
mjenama tekstova na spomeniku, 
između 2006. i 2007. godine, pod 
izlikom uređivanja spomen-po- 
dručja. Neki su pokušavali »po¬ 
pravljati povijest« bleiburškog 
spomenika,pa su mijenjali i tekst 
na njemu. Činili su to istim slo¬ 

A JHjgć? 


vima i po istom obliku spomen- 
ploče, kako se krivotvorina ne bi 
odmah opazila. Time su unijeli 
zabunu u javnosti jer se sada po¬ 
javljuju fotografije spomenika na 
Bleiburgu s različitim tekstovi¬ 
ma snimljenim u vremenu izme¬ 
đu 2006. i 2007. godine, a to nisu 
originalni povijesni natpisi, već su 
to krivotvorine. 

Na spomeniku koji je 1952. 
godine postavio Petar Miloš, uz 
pomoć prikupljenih milodara hr¬ 
vatskih emigranata iz cijeloga svi¬ 
jeta, na Bleiburgu je u vrijeme 
jugokomunističke totalitarne dr¬ 
žave i protuhrvatskog sistema, 
dakle više od 50 godina, stajalo: 

U ČAST I SLAVU 
POGINULOJ 

HRVATSKOJ VOJSCI 
SVIBANJ 1945. 

ZUM GEDENKEN 
ANDIE 

GEFALLENEN KROATEN 
MAI1945 

PODIGAO MILODARIMA 
P. MILOŠ 

Samo je taj natpis povijesno 
vjerodostojan Ako bi iz teksta 
spomenika nestalo HRVATSKE 
VOJSKE, onda do 1945. nije ni 
bilo HRVATSKE DRŽAVE, pa 
onda nije ni počinjen najveći zlo¬ 
čin nad Hrvatima na Bleiburgu. 


Na taj način poništila bi se od¬ 
govornost za zločin, kako onih 
koji su hrvatski narod i razoru¬ 
žanu hrvatsku vojsku na Bleibur¬ 
gu protivno Ženevskoj konvenci¬ 
ji izručili partizanima, kao i onih 
Titovih krvnika koji su taj užasni 
zločin nemilosrdnog ubijanja Hr¬ 
vata počinili od Slovenije do Ma¬ 
kedonije. 

Nakon cijelog niza prosvje¬ 
da iz domovine i iseljeništva kri¬ 
votvoritelj je bio prisiljen Bleibur- 
ški spomenik, tj. natpis vratiti u 
izvorno stanje. Sada isti naziv sto¬ 
ji ponovno na Bleiburgu i jedino 
su njegove fotografije u suglasju 
s istinom, a kao takve jedino pri¬ 
hvatljive. 

Molim Vas, prečasni Bate¬ 
lja, iako ovo pismo zaista kasni, 
uvrstite ga u Vaše uvaženo glasilo, 
koje se od svog postanka do da¬ 
nas bori za istinu i pravdu. Vaša 
najnovija rubrika »Narod vam to 
nikada neće zaboraviti«, sjećanje 
je na one kojih više nema među 
nama. Tako je i ovaj istinski blei- 
burški spomenik s riječima P. Mi¬ 
loša trajno sjećanje na pobijenu 
hrvatsku vojsku i civile. 

Hvala Vam za Vaš veliki rad 
na hrvatskoj istini. 

S poštovanjem, 

Valentina Krčmar 
(T., O., Canada) 



















Stara župna crkva sv. Ivalia 
Krstitelja u Medviđi (13; st.) 


Zašto odumire Hrvatska? 


Suočeni s činjenicom izumiranja hrvatskog naroda i nestajanja čitavih sela, u kojima više nema ni 
škola, ni liječnika, ni veterinara, a u nekima ni svećenika, u nastavcima ćemo donositi kraće prikaze o mje¬ 
stima koja su nestala nakon Drugoga svjetskoga rata ili su na izdisaju. Ne može se za sve loše u Hrvatskoj 
tužiti strance. Krivac za takvo stanje jest državna politika koja nije hrvatski državotvorna, pa uspostavlja 
društvenu i gospodarsku politiku u kojoj se hrvatski čovjek ne osjeća svoj na svome. Bit ćemo zahvalni 
svakom čitatelju i suradniku za prilog na ovu temu. U ovom broju donosimo prikaz nestalog sela Bukevje 


i 0 izdisanju Medvide. 

Nestalo selo Bukevje 

U Republici Hrvatskoj ima 
više naselja koja se nazivaju Bu¬ 
kevje. U nekima od njih i danas 
se živi. No, ima jedno selo koje 
se zvalo Bukevje, ali ga danas više 
nema. Nije nestalo zbog »bijele 
kuge«, niskog nataliteta, nego kao 
posljedica antifašističke borbe 
protiv hrvatskog naroda. To selo 
Bukevje nalazilo se na područ¬ 
ju župe Virje, u Prekodravlju. 


Od godine 1969. bilo je u sastavu 
župe Novo Virje, a župnik im je 
vlč. Stjepan Cadoić. Budući da za 
vrijeme Drugoga svjetskoga rata 
stanovnici ovoga Bukevja nisu 
prihvatili komunističku ideolo¬ 
giju i partizanski pokret koji su 
im nametali komesari iz obližnjih 
naselja, nakon završetka Drugoga 
svjetskoga rata to je selo osuđeno 
na propast. Bilo je to jedino mje¬ 
sto u kraju koje nije moglo do¬ 


biti struju, koje se nije moglo ni 
smjelo braniti od poplave nabuja¬ 
le Drave pa su pod naletom vode 
proživljavali strašne poplave i pri¬ 
nijeli mnogo žrtava za očuvanje 
djedovine. Mjesnu školu poha¬ 
đalo je više od 60 učenika. Nakon 
poplave godine 1972. mještani su 
napustili svoj »Prek«, »ne iz že¬ 
lje za boljim životom, već iz oča¬ 
ja i bespomoćnosti i nikad ga ne 
mogu prežaliti. Jedino što su osta- 

Mons. Lovro Cin- 
dori predvodi Eu- 
haristijsko slavlje 
pokraj raspela oko 
kojega se okupljaju 
raseljeni mještani 
Bukevja 


vili bio je križ usred sela Bukevje i 
sjećanja na djedovska ognjišta kao 
i bezbrižna i vesela djetinjstva.« 
Nažalost, ukinuta je i »skela«, je¬ 
dina veza s matičnom župom i ci¬ 
vilizacijom. 

Ostao je u selu samo križ, po¬ 
stavljen godine 1939. koji se »na¬ 
krivio pod teretom godina i bu¬ 
kom nesavjesnih kamiondžija koji 
su tik uz njega vozili tisuće kubi¬ 
ka šljunka i drvene građe. Konač¬ 
no je i on podlegao zubu vreme¬ 
na i ljudskoj nemarnosti. »Sve se 
manje znalo gdje su bila dvorišta. 
Grmlje je zaraslo nerazvaljene te¬ 
melje kuća, a osamljena stabla vo¬ 
ćaka od trešanja do jabuka odava¬ 
la su slučajnom putniku da je tu 
nekad bio ljudski život.« Nakon 
što se godine 1990. na slobodnim 
izborima hrvatski narod opredi¬ 
jelio protiv komunističkog reži¬ 
ma, počeo se vraćati život u Bu¬ 
kevje barem jedan dan u godini. 
Te godine obnovljeno je i blago¬ 
slovljeno raspelo i od tada se sva¬ 
ke posljednje nedjelje u kolovozu 
održava tradicionalno proštenje 
kod križa u Bukevju. Premda je 
svuda velika »puščina« nije saču- 


Hrvatski narod ovdje je vje¬ 
kovima bio proganjan. Naj¬ 
žešći progoni započeli su kad 
su godine 1527. Turci osvojili 
Medviđu i okolna sela. Još 
okrutniji progon Hrvata za¬ 
počeo je za vrijeme Kraljevi¬ 
ne Jugoslavije, a potom na¬ 
kon Drugoga svjetskog rata 
kad su se Srbi počeli nasilno 
odnositi prema njima. Veliko 
pustošenje nastalo je godine 
1991. kad su srpski pobunje¬ 
nici i JNA miniranjem teško 
oštetili, a zatim zapalili žu¬ 
pnu crkvu i rastjerali hrvat¬ 
ski živalj. 


vana ni greda kuće, ostatak kuć¬ 
nog ognjišta, ipak ljudi s nostal¬ 
gijom pokazuju mjesto svojih 
rodnih kuća prebirući dječačke i 
mladenačke uspomene. Okuplja¬ 
ju se oko križa i oltara kao sigur¬ 
no mjesto utjehe i zajamčene ra¬ 
dosti. Ove godine, u nedjelju 31. 
kolovoza svetu misu predvodio 
je mons. Lovro Cindori, kanonik 
zagrebački, a suslavili su domaći 
župnik vlč. Krunoslav Milovec i 


Ivan Peter, župnik iz Ždale. Pje¬ 
vanje na misi predvodio je župni 
zbor iz Ždale, s pridruženim pje¬ 
vačima KUD-a Širine iz Novog 
Virja. U misnome slavlju i raznim 
natjecanjima koje su Bukevljani iz 
djetinjstva sačuvali sudjelovalo je 
oko 600 vjernika, danas hodoča¬ 
snika na rodnu grudu u nadi da će 
njihova djedovina ostati »falačec« 
hrvatske zemlje. 

Medviđa na izdisaju 

U petak 29. kolovoza 2014. 
župa Medviđa u Bukovici, u ben¬ 
kovačkom zaleđu, proslavila je 
svog nebeskog zaštitnika sv. Ivana 
Krstitelja. Za tu prigodu okupilo 
se gotovo tisuću vjernika iz svih 
hrvatskih krajeva, osobito iz Bio¬ 
grada, kamo su se raselili. Najveće 
raseljavanje zbilo se nakon Dru¬ 
goga svjetskog rata te nakon Do¬ 
movinskog rata. Danas nema ni 
škole, ni ambulante ni stalnog žu¬ 
pnika, a njome upravlja župnik iz 
Obrovca. 

U mjestu postoji crkva sv. Iva¬ 
na Krstitelja iz 12. st. i nova župna 
crkva Prikazanja BDM, sagrađe¬ 
na godine 1855. kad je i osnovana 






















Zašto odumire Hrvatska 




Hodočasnici na rodno ognjište dolaze vjerom i vraćaju se ojačani 
Kristovom ljubavi 


Premda je ostavio rodna ognjišta narod Medviđe nije zaboravio svoju 
nošnju ni svoju pjesmu 


Peka Zelić pok. Marka r. 1921. u Po- 
povićima, na pitanje o bi. Stepincu 
reče: » Kako ne bih čula i znala za 
Stepinca. Svako jutro se njemu mo¬ 
lim da me Bog privede u raj! Mojih 
pet sinova i jedna kćer od njih sedam 
živi u Zadru, u župi bi. Stepinca i sv. 
Petra.« A Kuharić? »Ko’junake ne 
bi zna? I za nadbiskupa Prenđu ja se 
svaki dan molim.« 

župa Medviđa. Župu sačinjavaju 
naselja Medviđa i Zelengrad. 

Hrvatski narod ovdje je vje¬ 
kovima bio proganjan. Najžešći 
progoni započeli su kad su godi¬ 
ne 1527. Turci osvojili Medviđu 
i okolna sela. Još okrutniji pro¬ 
gon Hrvata započeo je za vrijeme 
Kraljevine Jugoslavije, a potom 
nakon Drugoga svjetskog rata 
kad su se Srbi počeli nasilno od¬ 
nositi prema njima. Veliko pusto¬ 
šenje nastalo je godine 1991. kad 
su srpski pobunjenici i JNA mini¬ 
ranjem teško oštetili, a zatim za¬ 
palili župnu crkvu i rastjerali hr¬ 
vatski živalj. 

Crkva je obnovljena 2002. 
godine, posvetio ju je nadbi¬ 
skup Ivan Prenđa. U sklopu 
župe nalazi se i srednjovjekovna 
starohrvatska jednobrodna cr¬ 
kva s polukružnom apsidom sv. 
Ilije u Parčićima. I tu je crkvu za 
vrijeme komunističkog režima 


prisvajala Srpska pravoslavna cr¬ 
kva, ali je u slobodnoj Republi¬ 
ci Hrvatskoj ona pod upravom 
svoga zakonitog vlasnika, Nad¬ 
biskupije zadarske. 

Tisuće okupljenih vjernika 
na proslavi svoga nebeskog za¬ 
štitnika sv. Ivana Krstitelja, od 
kojih su mnogi bili u starinskim 


narodnim nošnjama, blijeda je 
utjeha preostalim vjernicima 
Hrvatima čiji broj jedva prema¬ 
šuje stotinu, a godine 1931. bilo 
ih je 1403. Za nadati se da će oni 
koji vode hrvatsku državu znati 
čuvati hrvatski identitet i na ovo¬ 
me prostoru. 

Župnik Josip Vraneković, preč. Josip Šimecki st. i vlč. Josip Šimecki ml. s članovima obitelji Šimecki 

Prije 50 godina umro je Josip 
Vraneković, župnik krašićki <» 

Dana 26. srpnja 2014. navršilo se 50 godina od blažene smrti krašićkog župnika Josipa Vranekovića. Uz 
tu obljetnicu donosimo skraćeno svjedočanstvo Mafije Žgele koji je u vrijeme agonije vlč. Vranekovića bio 
upravitelj župe Gornje Prekrižje, a objavio ga je u hrvatskom katoličkom kalendaru DANICA 1990. 


N akon što je okratko iznio 
životne podatke vlč. Vra¬ 
nekovića, svjedok je progo¬ 
vorio o njegovoj borbi s bolešću i 
putu prema smrti. 

Moj život ide svršetku 

Na Petrovo 1962. godine mo¬ 
rao je hitno u bolnicu, premda 
se nije osjećao naročito bolestan, 
ali je nekoliko dana prije na liječ¬ 
ničkom pregledu naslućeno da u 
sebi nosi klicu raka. I to u žlijez¬ 
dama. U bolnici je ostao dva mje¬ 
seca. Za to je vrijeme operiran i 
na dva mjesta primio je rendgen¬ 
sko zračenje. 

Iste 1962. godine, nakon dvo¬ 
mjesečnog liječenja, iz bolnice se 
vratio kući u Krašić. Oporavio se 
i nikakvih boli nije primjećivao 


punu godinu dana. Svi su se čudi¬ 
li, naročito liječnici, nije li ga Bog 
čudom ozdravio. 

Došla je godina 1963. U jesen 
se časnim sestrama tužio da nema 
teka i da se osjeća umorno. Ipak 
je sve svoje svećeničke poslove 
punim žarom vršio. U došašću 
je išao na sve susjedske ispovije¬ 
di, pješice po snijegu. Pun vedrine 
rado je pomagao braći svećenici¬ 
ma. Na neobičan umor najviše se 
tužio u vrijeme tog došašća, pred 
Božić 1963. godine. To je časnim 
sestrama u kući bila prva slutnja 
da dolazi ono što je godinu dana 
»spavalo«. 


- Preč. Josip Vranković u Krašiću 
na svetkovinu Presvetoga Trojstva, 
1964., mjesec i pol prije smrti 

Župljani Krašića, spomenu¬ 
li su se 50. obljetnice smrti 
svojega župnika vlč. Josipa 
Vranekovića. Misno slavlje 
u zajedništvu sa svećenici¬ 
ma porijeklom iz Krašića i 
svećenicima susjednih župa, 
predvodio je mons. Josip 
Mrzljak, biskup varaždin¬ 
ski, koji je provodio svoje 
djetinjstvo u Krašiću. Na¬ 
kon misnoga slavlja, biskup 
i svećenici i časne sestre ro¬ 
dom iz Krašića koje su bile 
prisutne i kod svete mise po¬ 
hodili su grob župnika Josi¬ 
pa Vranekovića na groblju u 
Krašiću. Svi sudionici su bili 
počašćeni gulašom, sokovi¬ 
ma, gemištima i gibanicama. 
Prije samoga misnoga slav¬ 
lja promoviranje film o župi 
Presvetoga Trojstva u Kra¬ 
šiću, sniman 2012. - 2014. 
godine. 


I blagoslov kuća o Božiću 
prošle godine i početkom ove 
godine obavio je uspješno. Ali 
umorno. I kad je blagoslov zavr¬ 
šio (9.1. 1964), u nj je ušao strašan 
umor koji je nakon šest i pol mje¬ 
seci završio smrću. 

U krevet je legao 9. I. 1964. re¬ 
kavši »da je pun prehlade« koju je 
na se navukao o blagoslovu kuća. 
Od toga datuma počinje njego¬ 
va kalvarija. Šestomjesečno noć¬ 
no znojenje popraćeno bolima 
u prsima, na leđima, na rameni¬ 
ma, pod rebrima. Svaku se noć 
pod temperaturom nekoliko puta 
presvlačio. Časne sestre za njega 
su mnogo žrtvovale i mnogo pre¬ 
trpjele. Ali uvijek s veseljem i za¬ 
dovoljno, samo da mu pomognu. 

Da ih previše ne muči, polovi¬ 
com veljače odlučio je poći u bol¬ 
nicu. Bio je primljen na Rebro u 
Zagrebu. Zapravo je dva tjedna 
ležao u bogoslovskoj kućnoj am¬ 
bulanti i odande odlazio u bolnicu 
na preglede i kontrolu. Iz bogo- 
slovskog sjemeništa čč. sestrama 
je pisao: »Veseli me što čujem ov¬ 
dje u Zagrebu i znam da mnogi 
mole za mene. Što ima molitava 


više, to očekujem da ću više patiti, 
jer očekujem čas kad će me Gos¬ 
podin učiniti dostojnim da trpim. 
Do sada mi je bilo previše lijepo - 
i nisam to znao cijeniti!« 

Početkom ožujka vratio se 
kući. No kod kuće nastavlja le¬ 
žanje i noćno znojenje. Poseb¬ 
no mu je bio težak imendan (19. 
III.), zato drugi dan po vlastitoj 
želji prima bolesničko pomaza¬ 
nje. Jedva je dočekao Veliki pone¬ 
djeljak (23. III.) kad ponovno od¬ 
lazi u bolnicu na Rebro. Odatle 
piše sestrama: »Smatram preveli¬ 
kim odlikovanjem što će me sutra 
na Sveti petak probadati s lijeve 
srčane strane - i onda opet mi¬ 
rovanje.« Tada su ga mnogo puta 
zračili, kako bi ublažili i odgodi¬ 
li bolove raka. Zato mu se zdrav¬ 
stveno stanje nešto popravilo. To 
ga je obodrilo te je početkom lip¬ 
nja pred Duhove opet pošao kući. 

Na Duhove je u krašićkoj cr¬ 
kvi imao ranu misu. Poslije mise u 
krevetu se užasno savijao od bo¬ 
lova. Isto tako na Duhovski po¬ 
nedjeljak poslije poldanje mise. 

Dočekao je blagdan Presv. 
Trojstva. Tada je glavno proštenje 


u njegovoj župi. Nije mogao sla¬ 
viti misu, a noć prije tog blagda¬ 
na bila mu je sva u mukama. Kod 
poldanje mise u sakristiji je slušao 
propovijed. Jedan ga je svećenik 
nagovorio da se poslije mise po¬ 
kaže i od oltara blagoslovi (valjda 
zadnji put) svoje Krašićance. Jed¬ 
va je na to pristao. Riječi blago¬ 
slova završile su mu u plaču. Na 
pitanje zašto blagoslov nije izgo¬ 
vorio do kraja glasno, odgovorio 
je: »Da je tebi znati kako se sa žu¬ 
pom teško rastajati!« 

U bolnicu odlazi treći put. Pri¬ 
je odlaska pogledao je sve pro¬ 
storije i svaki kutić, kao da se više 
neće vratiti. I skoro je tako bilo. 
Na Tijelovo (28. V.) primio je šest 
injekcija zbog oticanja vratnih žli¬ 
jezda. Te su injekcije samo pri¬ 
vremeno poboljšalje zdravstveno 
stanje. 

Zato 12. VI. opet odlazi kući 
prilično »zdrav«. Liječnik je re¬ 
kao: »To će potrajati najviše mje¬ 
sec dana.« Potrajalo je samo dva 
tjedna. Ispovijedao je djecu za 
prvu pričest i na Alojzijevo s pr- 
vopričesnicima slavio misu. To 
mu je bila naročita želja i utjeha. 

Nadbiskup Alojzije Stepinac i krašićki župnik Josip Vraneković bili 
su »suputnici i supatnici, domari istoga doma, sustolnici istoga sto¬ 
la, sumisnici na istom oltaru - žrtve komunističkog progona« 


U bolnicu odlazi četvrti i za¬ 
dnji put 26. VI. 1964. Ponovno 
proživljava teške bolove. Očito 
je blizu kraj. Stalno pada. Prima 
transfuziju krvi, ali ni to ne po¬ 
maže. Ipak, još ima jednu želju, 
iako je sav u bolima: poći u Nede- 
lišće, svoje prvo mjesto kapelan- 
skog službovanja, na mladu misu 
svog kumčeta Dragutina Bacin- 
gera. Na tu mladu misu 12. VII., 


vozio ga je župnik Svete 
Jane Josip Gjuran. Kad su 
ga ugledali rođaci mlado- 
misnika, ostali su zapanje¬ 
ni ne rekavši ni riječi zbog 
njegova očajnog mrtvač¬ 
kog izgleda. Mladu misu 
promatrao je iz automo¬ 
bila u kojem ga je mlado- 
misnik i pričestio. 

Kriza postaje sve veća. 
Liječnik je svjestan da će 
za koji dan doći smrt, ali 
mu se ne usudi reći da bi 
trebalo poći kući. Posjetio 
ga je školski kolega, sada 
zagrebački nadbiskup 
kardinal Franjo Kuharić. Rekao 
mu je otvoreno: »Josipe, kriza je 
tu, treba poći kući!« Bolesnik je 
zahvalno odgovorio: »Hvala, bra¬ 
te, idem.« 

Kući je došao 25. VII. Donekle 
se još držao. Ali noć je nagovije- 
štala da su zadnji časovi. 

U nedjelju 26. VII. 1964. na 
blagdan sv. Ane, posjetila ga 
je majka. Otvorio je oči i, pre- 


poznavši je, rekao joj: »Znam, 
mama.« 

Svoje zemaljske oči zatvorio je 
tri sata kasnije, u 43. godini živo¬ 
ta. Svećenik rada i primjer. Pretr¬ 
pio je mnogo. Naročito u danima 
bolesti. Ali, hvala Bogu, sve str¬ 
pljivo. Jednom je rekao: »Hvala 
Bogu, što u bolesti na Boga nika¬ 
da nisam promrmljao!« 

Sprovod mu je vodio tadašnji 
zagrebački nadbiskup dr. Franjo 
Šeper. Pogrebnu misu slavio je ta¬ 
dašnji pomoćni biskup Franjo 
Kuharić. Na sprovod mu je doš¬ 
lo 95 svećenika i 30 časnih sesta¬ 
ra. U sprovodu su bili Krašićanci 
i mnogobrojni župljani susjednih 
župa, posebno župljani iz Pre- 
križja. Nad grobom su izrečena 
četiri govora. Posebno je dirljivo 
govorio mons. Franjo Kuharić. 
Njegov govor tekao je u plaču go¬ 
vornika i slušatelja. 

Neka se i naša molitva Bogu 
vine: Uvrsti ga, Bože, u redove 
svojih blaženika! 

M. Žgela 


Zašto je prec. Vraneković umro tako naglo i u mladim godinama života! 


Bez oklijevanja mogu reći da je 
to posljedica progona zbog vjer¬ 
nosti zatočenom Kardinalu i zato 
jer nije stupio u staleško svećenič¬ 
ko udruženje koje je uspostavila 
Udba s ciljem osnutka nacional¬ 
ne crkve odvojene od Rima. Kad 
se 14. travnja 1958. potužio zato¬ 
čenom Kardinalu da ga »boli čir 
pod pazuhom, a jednako i ubod 
od injekcije. Tri noći već ne spa¬ 
vam radi toga«, već je tijelo osje¬ 
ćalo posljedice brojnih stresova 
i progona, pa i onoga što ga je u 
svom Dnevniku zapisao 7. pro¬ 
sinca 1957.: 

»Sinoć sam teško putovao u 
Zagreb. Sa mnom je na sreću išao 


vlč. Stjepan Ramač, upravitelj 
župe iz Pećna. Išli smo vlakom iz 
Jaske u 17 sati. Pred Savskim mo¬ 
stom smo izišli radi željezničke 
nesreće ovih dana, što je bila iza 
mosta u gradu. Pješke smo pu¬ 
tovali do bivše Beogradske uli¬ 
ce. Obojica smo primijetili i neka 
gospođa kojoj smo pomogli nosi¬ 
ti kofer, da nas prati čovjek u kož¬ 
natom kaputu. Jednom je, dok 
smo nas troje stajali na pločniku, 
da vidimo hoće li doći tramvaj, 
upravo se mahnito zaletio među 
nas i uturio glavu među naše glave 
i ode dalje. Iz onoga, što se kasnije 
dogodilo zaključujem, da me nije 
prepoznao. Imao sam naime ovo¬ 


ga puta na glavi francusku kapi¬ 
cu, a šal oko vrata, pa se nije kolar 
vidio. Na Jelačićev trg stignemo 
tek u 19.45. Molim tu Ramača da 
me prati do Nadbiskupskog dvo¬ 
ra, kao svjedok jer sam osjetio da 
me love. Javim se na porti dvora. 
Tu se rastajem od Ramača. Spava¬ 
ti odem u bogosloviju (...). [Sutra¬ 
dan] Na prolazu uz Župni ured 
sv. Marije sretnem župljanku našu 
Tereziju Ivasić, koja je baš nosila 
stvari s trga. Izmijenimo dvije-tri 
riječi, kad najednom dojure zapu- 
hana dva udbaša pred mene. Josi¬ 
pa Drpića - bivšeg šefa jaskanske 
Udbe sam prepoznao. Drugi mi je 
nepoznat. ‘Pođite malo s nama!’ 

- reče mi Drpić. Pođem. Pošav- 
ši tako pet koraka, potrčim na¬ 
trag i velim spomenutoj djevojci 
da javi bratu Vladi na porti sjeme¬ 
ništa da me vodi Udba. Oni potr¬ 
čali za mnom, ali sam uspio izreći 
do kraja, što sam želio. Krenemo 

- vode me na Zrinjevac. Tu mi u 
II. katu uruči Drpić nalog o pre¬ 
trazi stana, što ga je potpisao šef 
Okružnog suda za grad Zagreb. 
Advokat dr. Kuntarić je brzo iza 
toga doznao kako je isti šef suda 
prije nekoliko dana morao potpi¬ 
sati četiri prazna naloga o pretrazi 
stana, što je Udba tražila. U ‘nalo¬ 
gu’ je zvučno napisano: ‘U vezi s 
postupkom protiv opt Ivana Ev. 
Sarića i drugih svećenika naređu¬ 
jem pretres stana Josipa Vraneko- 
vića u Krašiću...’ 

Svukoše me do gola u hladnoj 
sobi. Uloške mi vadio iz cipe¬ 
la, čarape prevrtao i slično. Naj¬ 
sumnjiviji su Drpiću bili škapu- 
lari karmelski i trećoredski. Pipa 
po dvostrukom platnu škapula- 
ra i pita me, što je unutra. ‘Izvo¬ 
lite pogledati’, velim mu. Drugi 
ga opomene da nije ništa, neka 
samo pusti! Ništa nisu našli, 
nego u novčarki cedulju, na ko¬ 
joj sam imao naznačene dvije 
svote od intencija (...). Pustili me 
oko 13.20 sati. Bio sam natašte i 


Preč. Vraneković umro je 
mlad zbog vjernosti zatoče¬ 
nom Kardinalu i zato jer nije 
stupio u staleško svećeničko 
udruženje koje je usposta¬ 
vila Udba s ciljem osnutka 
nacionalne crkve odvojene 
od Rima. Kad se 14. travnja 
1958. potužio zatočenom 
Kardinalu da ga »boli čir pod 
pazuhom, a jednako i ubod 
od injekcije. Tri noći već ne 
spavam radi toga«, već je ti¬ 
jelo osjećalo posljedice broj¬ 
nih stresova i progona 

malo osjećao glavobolju. Očeki¬ 
vao sam da je ili sada u Krašiću 
premetačina kod Kardinala ili će 
me kod kuće na vratima dočeka¬ 
ti, i onda pretraga župnog dvo¬ 
ra. Prošlo je 14.40 sati. Treba ići 
iz Zagreba. Autobusne veze više 
nema. Na vlak kasnim. U Jaski 
mi je moped. Na ulici zaustavim 
prvi slobodni taksi i krenem u Ja- 
sku. Mislio sam da sam sada za- 
meo trag Udbi. No već iza Sav¬ 
skog mosta čeka crni auto sa 
‘bičem’ i krene ispred nas do Ja- 
ske. Odem po moped. Kadlec je 
u taj čas vodio sprovod. U kan¬ 
celariji nađem pismo, što smo ga 
jučer pisali Eminenciji. Bacim ga 


u peć i velim gđi mami od župni¬ 
ka što je bilo danas u Zagrebu 
sa mnom. Mislio sam mopedom 
krenuti preko Slavetića, da kući 
dođem straži iza leđa, ako bi me 
pogotovo čekali pred Krašićem 
ili kod milicijske stanice. No, bo¬ 
jao sam se tu blatnog terena, a na 
mjestima ima i poledice, pa sam u 
ime Božje išao redovitim putem. 

Usred Krašića, gotovo do kra¬ 
ja zatvorim motor (gas), da mož¬ 
da ipak koji stražar ne primijeti 
moj dolazak u momentu. Dođem 
do milicijske stanice - dajem gas 
do kraja. Primijetim kroz poluo¬ 
tvorena milicijska ulazna vrata, da 
je već tu onaj crni auto. Pojurim 
naprijed. Računao sam, da će me 
svakako dočekati na ulaznim vra¬ 
tima u dvorište. Prostor pred cr¬ 
kvom bio je čist - nigdje nikoga! 
Gdje opazim milicionera, okre¬ 
ćem glavu na drugu stranu, tako 
da ne budem vidio ako bi me za¬ 
ustavljao. Još jedan Rubikon: da 
li su pred kućom? Nema ih! Ba¬ 
cim upravo motor i prislonim ga 
uz plot pred kuhinjskim vratima, 
uletim upravo u hodnik i zauglam 
vrata Odmah je počelo paljenje 
sumnjivog materijala, ako bi doš¬ 
la ‘družina’, da ne nađe. Sve saop¬ 
ćim Eminenciji.« 

(svršetak) 



značaju svećenika Josipa Vranekovica o. Bonaventura Duda je posvjedočio: 


»S njim sam češće onih godina drugovao (...). Bili su složni i oda¬ 
ni - Vraneković i Stepinac - jedan drugomu kao suputnici i supatnici, 
domari istoga doma, sustolnici istoga stola, sumisnici na istom oltaru 
- u suodnosu, kako je to kazao, pomalo šaljivo, Stepinac svojim no¬ 
vinarima onih prvih dana kad je bio dovezen u Krašić: ‘Evo tu je žu¬ 
pnik, a ja sam kapelan’ (8. prosinca 1951.)’ I dodajem: ‘Crkva Božja 
u Hrvata, a nadasve Crkva zagrebačka, nikada ne smije zaboraviti to 
ime, toga čovjeka - Josipa Vranekovića - kojemu je Providnost dodi¬ 
jelila da u ime svih nas kao Simun Cirenac pomogne našem Natpasti- 
ru nositi teški križ njegova nadbiskupskog zatočeništva.« 

(.Pogovor Vranekovićevu dnevniku , 
Knjiga I., Zagreb, 2006., str. 92.-93.) 

BLAŽENI ALOJZIJE STEPINAC 



Blaženi Alojzije Stepinac 
u Sv. Križu nad Jesenkama <« 



BI. Alojzije Stepinac zatvara klauzuru prvoga hrvatskog karmela u 
Brezovici, 24. prosinca 1939. 


0 boravku bi. Alojzija Stepinca u Sv. 

Križu nad Jesenkama opširnije su pisali 
vic. Pavao Jesih, svećenik Zagrebačke 
nadbiskupije, u knjizi Crvena ruža 
na oltaru. Biografska pripovijest , 
objavljena u Winnipegu, u SAD, godine 
1950. i Velimir Deželić, sin, u knjizi 
Kakvi smo bili1 Zapisi moioj unuiađi. 
Život zagrebaike obitelji od 1827. 
do 1953 „ Knjiga II., Zagreb, 2011. 

Za čitatelje Glasnika probrali smo u 
nastavku iz knjige Kakvi smo bili? Zapisi 
mojoj unuiađi... i kronike Karmela 
bosonogih karmelićanki iz Brezovice 
nekoliko Blaženikovih misli 0 osnutku 
prvoga hrvatskog Karmela. 


Piše: dr. Juraj BATELJA 


Zamisao 0 osnutku karmela 

Kad je nakon smrti nadbisku¬ 
pa dr. Antuna Bauera 7. prosinca 
1937. godine nadbiskup koadju- 
tor dr. Alojzije Stepinac preuzeo 
upravu Zagrebačke nadbiskupije, 
jasnije je uočio zamršena zbiva¬ 
nja i u Europi i u Crkvi, osobito 
u Crkvi u Hrvata. Bio je mišlje¬ 
nja da mu jedan kontemplativni 
red može biti duhovna podrška u 
obnovi hrvatskog naroda, a napo¬ 
se u molitvi za svećenike koji su 
nositelji vjere i kulture u narodu. 
Tješila ga i pomisao da će Karmel 
nastaviti njegovu molitvu za kler 
Zagrebačke nadbiskupije i onda 
kad on više neće moći ovdje na 
zemlji moliti za njega. Stoga mu 
je bila želja okružiti svoju dijece¬ 
zu s četiri karmela, s četiri duhov¬ 


ne tvrđave ili gromobrana, »koji 
odvode munje Božjega gnjeva od 
ljudi grijehom okaljanih...« 

Istu želju nosilo je i nekoliko 
svećenika, njegovih prijatelja, koji 
su već dulje vrijeme molili Gos¬ 
podina i Karmelsku Gospu da bi 
se osnovao Karmel u Hrvatskoj. 
S tom idejom bila je upoznata i s. 
M. Regina Terezija preko svoga 
prijatelja svećenika dr. Dragutina 
Hrena. 

Dr. Dragutim Hren posvjedo¬ 
čio je: »Dok je ona još bila u svi¬ 
jetu, pripovijedao sam joj, kako 
postoji nekoliko nas svećenika 
(Msgr. Stjepan Popović, Stjepan 
Mikulček i ja), koji idemo za tim 
da se kod nas osnuje hrvatski Kar¬ 
mel. U tu nakanu molimo Gos¬ 
podina i Karmelsku Gospu. Ona 


je to primila oduševljeno na zna¬ 
nje, ali ne da time dođe iz tuđine 
u naš Karmel jer je njoj najvažni¬ 
je da je karmelićanka. A gdje, to je 
svejedno. Tamo gdje to Bog hoće 
i kako poglavari odluče. Imade li 
poći u hrvatski Karmel, rado će to 
učiniti. Imade li ostati u Innsbru- 
cku, ostat će. Sve stavlja u Božje 
ruke i u ruke nebeske Majke...« 1 

Očito je Blaženikov naum na¬ 
išao na plodno tlo. Naime, kad je 
svoju odluku godine 1936., za vri¬ 
jeme oporavka u Sv. Križu pod 
Golicom priopćio dr. Dragutinu 
Hrenu, ovaj je oduševljeno spo¬ 
menuo da u Austriji već žive četi- 


1 Dr. Dragutin HR KN, Uspomene i sjećanja na M. 
Regitm ’fere^i/n, Zagreb, 15. veljače 1966., u: Arhiv 

KarmeLa u Hrenovi ej usp. Ilijana Terezija od Karmelske 
Gospe (CYKT\ilC), Ostala je samo radost , Karmel- 
Brezovica, 2 2006., (dalje: Ostala je samo radost ), str. 105. 

Povijesni kutak 


ri hrvatske karmelićanke: jedna u 
Innsbrucku, dvije u Mayerlingu i 
jedna u Grazu. S njima bi se poče¬ 
lo. Nadbiskup je bio iznenađen, i 
to veselo iznenađen. Dr. Hren mu 
je opisivao s. M. Reginu Tereziju, 
koju je poznavao iz svjetovnoga 
staleža. Poznavao je i njezine žr¬ 
tve i muke u borbi za ostvarenje 
karmelskog poziva. Nadbiskup je 
u tome proniknuo da je Gospo¬ 
din nadahnuo njegove osnove i 
da mu je u svojoj providnosti već 
pripremio sestre s kojima će moći 
ostvariti naum. 

Karmel - kuca molitve 

Osjećajući da je osnivanje Kar- 
mela Božje djelo, nadbiskup Ste- 
pinac je zamolio dr. Hrena da 
stupi u kontakt s četiri hrvatske 
karmelićanke u Austriji. Kad je 
osiguran pristanak sestara za po¬ 
vratak u domovinu radi osnutka 
prvoga hrvatskog karmela, Nad¬ 
biskup je zamolio Svetu Stolicu 
za dozvolu osnutka i prijelaz hr¬ 
vatskih karmelićanki u hrvatski 
Karmel...« 2 Ubrzo je bila uspo¬ 
stavljena ozbiljna veza sa sve če¬ 
tiri hrvatske karmelićanke koje su 
bile u inozemstvu i Nadbiskup 
ih je sve pozvao u Domovinu da 
osnuju prvi hrvatski Karmel. 3 

Za prvi Karmel, privremeno, 
dok kanonski ne bude utemeljen, 
Nadbiskup je odredio dvorac u 
Brezovici. Nakon odobrenja Sve¬ 
te Stolice i dolaska sestara iz Au¬ 
strije (najprije s. Regine Terezije 
Trbljanić i s. Marije Josipe Laufer, 
potom s. Marije Agneze Junačko 
i s. Marije Terezije Torović) nad¬ 
biskup Stepinac je na Badnjak, 
24. prosinca 1939. kanonski usta¬ 
novio Karmel u dvorcu Brezovi¬ 
ci. Potom je zatvorio privremenu 
klauzuru, a sestre su se prisjetile 


2 Iz arhiva brezovačkog Karmela, »Uspomene 
i sjećanja na M. Reginu Tereziju« od đra Dragutina 
Hrena, 15. veljače 1966. godine. 

3 Usp. Ostalaje samo radost , str. 106. 


Kad je nadbiskup 
Stepinac svoj naum 
za osnivanjem Kar¬ 
mela godine 1936., 
za vrijeme oporavka 
u Sv. Križu pod Go- 
licom priopćio dr. 
Dragutinu Hrenu, 
ovaj je oduševlje¬ 
no spomenuo da 
u Austriji već žive 
četiri hrvatske kar¬ 
melićanke: jedna u 
Innsbrucku, dvije u 
Mayerlingu i jedna u 
Grazu. S njima bi se 
počelo. Nadbiskup 
je u tome proniknuo 
da mu je Gospodin 
u svojoj providnosti 
već pripremio sestre 
s kojima će moći 
ostvariti naum. 



njegovih riječi upućenih 
njima u prvim danima 
njihova dolaska u Bre¬ 
zovicu: »Kad zatvorim klauzuru 
Karmela, bit će to za mene naj¬ 
sretniji dan. Ali hoću uzoran Kar 
mel ili nikakav.« 4 

Ustanovljenje prvoga Karmela 
u hrvatskom narodu Nadbiskup 
je obrazložio ovim riječima: 

»Kad je po tajnoj odluci 
Providnosti Božje stavljeno 
na Nas breme upravljanja 
Zagrebačkom nadbiskupijom, to 
nam je u prvom redu bilo na srcu 
da se sve obnovi u Kristu... Dok, 
dakle, s jedne strane dijeceza 
Našoj brizi povjerena trpi od 
strašne nestašice svećenstva, a 
s druge strane razvratnost se iz 
dana u dan sve više širi, smatrali 
smo kao posebni dar Milosrđa 
Božjeg mogućnost, da glasoviti 


Toranj župne crkve Uzvišen ja Sv. Križa pod 
Golicom 


4 Usp. Kronika Karmela u brezovici i pismo \j. 
Regine Terezije od 3. travnja 1970. godine; Ostala je 
sam 0 radost , str. 117. 


onaj red Duvna Bosonogih 
karmelićanki ili Blažene Djevice 
Marije Karmelske, presadimo i u 
Hrvatsku. To nam se, prije nego 
smo se smjeli i nadati, uz pomoć 
Dobrote Božje, posrećilo... 

Stoga, u smislu svetih kano¬ 
na, kao i ovlaštenja podijeljenog 
nam od Svete Stolice, na veću sla¬ 
vu Božju i duhovnu korist hr¬ 
vatskog naroda, podižemo prvu 
kuću Duvna Bosonogih karme¬ 
lićanki ili Majke Božje Karmel¬ 
ske u našoj dijecezi u Brezovici. 
Snagom istih ovlasti Svete Stoli¬ 
ce postavljamo i određujemo za 
prvu prioricu ovoga samostana 
s. M. Reginu Tereziju iz samosta¬ 
na Innsbruck i to na tri godine, a 
po izmaku istih neka se provedu 
izbori u smislu svetih odredaba i 
pravila Reda. 

Dok podižemo ovaj samostan, 
gajimo čvrstu nadu, da će ova 


GLASNIK POSTULATURE BROJ 3-4 /2014. 













36 


BLAŽENI ALOJZIJE STEPINAC 



Sestra M. Regina Terezi ja Trbljanić 



kuća biti ono što tako vruće želi¬ 
mo, naime, kuća molitve, iz koje 
će se dizati molitve pred lice Gos¬ 
podnje kao miomirisni tamjan. 
A onda će nebesa rositi odzgora 
i oblaci milosti Božje dažditi Cr¬ 
kvu zagrebačku i cijeli hrvatski 
narod. 

Dano u Zagrebu, u Predve¬ 
čerje Rođenja Gospodnjega, dana 
24. mjeseca prosinca 1939. 

+ Alojzije 
nadbiskup zagrebački« 5 


Zadovoljstvo i radost nakon 
uspostave Karmela, u pripremi 
jubilarne godine prigodom 1300. 
obljetnice prvih veza Hrvata sa 
Svetom Stolicom, bi. Alojzije je u 
posebnoj, vlastoručno napisanoj 
povelji, potpisanoj 5. rujna 1939. 
godine, izrekao ovako: 

»Onima koje su osnovale hr¬ 
vatski Karmel, današnji pastir 
nadbiskupije zagrebačke dovi¬ 
kuje: ‘ Učinite što možete milošću 


5 Dopis dr. Alojzija Stepinca, nadbiskupa zagre¬ 
bačkog, broj 10127/39. u Arhivu Karmela u Brezovici; 
usp. Spomenica Karmela-Brezpvica 1939.-19X9., isto 


Božjom, da se hrvatski narod pot¬ 
puno preporodi u Kristu , i da sve 
bude prožeto Duhom Božjim, 
i pastiri i stado. Za današnjeg ži¬ 
vog pastira, vi koje ste žive, moli¬ 
te da vjerno ispuni svoju dužnost. 
A kad zaklopi oči, one koje budu 
žive, da se mole za pokoj njegove 
duše, da se smiri kod onoga, koje¬ 
ga jedino traži, vječnoga i dobro¬ 
ga Boga. 

+ Alojzije, nadbiskup, 
5. rujna 1939. godine.« 6 

Dah vječne Dobrote 

Završavajući rubriku Blaženi 
Alojzije Stepinac u Sv. Križu nad 
Jesenkama želim istaknuti da je 
bi. Stepinac očaran ljepotom Sv. 
Križa pod Golicom osnovao prvi 
hrvatski Karmel da bude »dah 
vječne Dobrote« u hrvatskom na¬ 
rodu, a svećenik Aleksandar Ko- 
kić, u istom ozračju započeo pisa¬ 
ti stihove koji su, »kao Dah vječne 
Dobrote«, neuništivi prinos hr¬ 
vatskoj duhovnoj lirici. Naime, 
godinu dana kasnije, mladomi- 
snik Aleksandar Kokić boravio 
je u kolovozu 1937.,u kući »Bajti- 
ci« obitelji Deželić. U zahvalu je u 
njihov obiteljski album vlastoruč¬ 
no zapisao ovu pjesmu: 

Pismo stanovnicima dvorca tihe 
sreće 

Uvijek sam vjerovao, da na ovoj 
zemlji 

postoje sakriveni krajevi, 
u kojima ljudi nalaze svoj mir, 
u kojima se usred zimzelena 
dižu začarani dvorovi 
slični onima iz carstva snova. 

Uvijek sam u to vjerovao kao u 
tajnu, 

koja u časovima zapuštenosti 
budi u duši neku lijepu nadu: 


6 Usp. Arhiv Karmela u Brezovici; uz. ovu povelju 
nadbiskup Stepinac je toga dana prvim sestrama u 
brezovici: Majci Regini Tereziji i Majci Mariji Josipi 
darovao sliku Gospe Karmelske koja je i danas na 
glavnom oltaru crkve u karmelu. 


da ću na blagim obroncima 
šumom obraslih brda susresti 
dvorce 

o kojima sam do sada tek sanjao. 

I jednog vedrog ljetnjeg 
prijepodneva, 

dok su se u svježem visinskom 
zraku 

njihale razne grane jela, 
sreo sam ono, 

što je tolikim čeznućem ispunjalo 
moju dušu: 

sreo sam začarani dvorac, 
visok i ponosan sred šumskog 
zelenila. 

I bio sam sretan... 

Živio sam u dvorcu u osami. 
Sretni su ga stanovnici nazvali 
nježnim imenom »Bajtica«, 
ljudi, koji kraj njega prolaze 
u svježa jutra i tihe večeri 
dali su mu milozvučno ime »Selo 
jelen«, 

a ja sam ga nazvao 
»Dvorom tihe sreće«... 

Prije nego što sam pošao dalje 
bio sam nesebično usrećen, 
što sam Vas upoznao, stanovnici 
lijepe »Bajtice« 
i mogao Vam zaželjeti, 
da budete sretni u ovom 
začaranom kraju tišine, 
gdje se neprestano osjeća dah 
vječne Dobrote, 
i da nikada ne zaželite ljepšega 
od »Dvora tihe sreće«, 
koji je u mojoj duši 
učvrstio vjeru u začarane 
dvorce... 

Sv. Križ, 14. kolovoza 1937. 
Aleksandar Kokić, 
mladomisnik 

Nije mi poznato jesu li ovi 
stihovi objavljeni u kojoj Koki- 
ćevoj zbirci pjesama. Ako jesu, 
dobro ih se prisjetiti, ako nisu, 
dobro će doći kritičarima Koki- 
ćeve poezije. 


(svršetak) 







Zagrebački nadbiskup Josip Bozanić i Juraj Batelja, postulator kauze za proglašenje svetim Sluge Božjega Alojzija Ste- 
pinca prigodom zamolbe papi Ivanu Pavlu II. da blaženim proglasi kardinal Stepinca, u Mariji Bistrici, 3. listopada 1998. 


Narod vam to nikada 
neće zaboraviti 


Zbog sustavne šutnje u hrvatskoj društvenoj javnosti, moguće i nametnutoj političkom moći, nastavljamo 
u našem Glasniku rubriku »Narod vam to nikada neće zaboraviti«. Bez namjere da se bilo koga ozloglašuje 
ili nerazumno optužuje dužni smo čuvati svijest 0 ljudima koji su svoje živote utkali u slobodu Crkve i 
samobitnost hrvatskog naroda i slobodne njegove države. Naime, ti su svećenici vršili svoju dužnost prema 
Bogu i vlastitome narodu u razdoblju kad su tzv. »antifašisti« stvarali, prema riječima Josipa Broza Tita 
u razgovoru s nadbiskupom Stepincem 4. lipnja 1945., »južnoslavensku zajednicu naroda na temelju 
bratstva i jedinstva«. Svi zastupnici hrvatske države i njezine samostalnosti tada su bili proglašavani 
veleizdajicama i neprijateljima naroda, odvođeni na vojne i prijeke sudove, na dugogodišnja tamnovanja 
ili ubijeni. 



Don Ante BRAŠKIĆ 


Rođen jeli. srpnja 1891. u Gor¬ 
njem Selu na otoku Šolti. Školovao 
se u Zadru. Za svećenika je zaređen 
u ljeto 1914. godine. Radio je kao 
nadstojnik na bogosloviji u Zadru, 
a poslije toga je bio župnik u Vra- 
njicu kod Splita te u Gornjem Selu 
na Šolti. 


Komunisti su ga napali u žu¬ 
pnoj kući u siječnju 1946. godine. 
U bijegu pred njima, on se bacio 
u more, gdje su ga tukli veslima. 
Umro je 30. rujna 1948. u Splitu 
u dobi od 57 godina, od posljedi¬ 
ca mučenja. 1 

1 Anto BAKOVIĆ, Hrvatski mariti 
ljeta , Zagreb, 2007., str. 106.-107 

BLAŽEN 


ALOJZIJE STEPINAC 





VIC. Ivan ČONDRIĆ 


Rođen je 22. veljače 1918. u 
Zepču, od oca Stjepana i majke 
Ane, rođ. Knežević. Gimnaziju 
je polazio kod isusovaca u Trav¬ 
niku, a bogosloviju u Sarajevu. 
Za svećenika je zaređen 1941. 
godine. Kraće je vrijeme bio žu¬ 
pnik u Rastovu, zatim vjero¬ 
učitelj u Sarajevu te duhovnik 
malih križara. Nakon toga ime¬ 
novan je katedralnim župnikom 


u Sarajevu gdje je ostao do 
svoje mučeničke smrti. 

Na blagdan Velike Gospe 
1945. uhitila ga je Partija i od¬ 
vela na suđenje, na kojemu je 
potkraj godine donesena pre¬ 
suda o strijeljanju. Strijeljan je 
u dobi od 28 godina, počet¬ 
kom 1946. godine. 1 


1 Anto BAKOV1Ć, Hrvatski martirologij XX . 
stoljeća, Zagreb, 2007., str. 148.—149. 


Fra Miroslav Grdan 


Rođen je 21. prosinca 1915. u 
Čakovcu, od oca Izidora i majke 
Elizabete, rođ. Bistrović. Franje¬ 
vačku je gimnaziju završio u Va¬ 
raždinu te je nakon VI. razreda 
gimnazije stupio u novicijat na 
Trsatu. Dobio je ime Pacifik - 
Miroslav i počeo učiti svirati or¬ 
gulje. Studirao je teologiju u Za¬ 


grebu i u Metzu u Francuskoj. 
Za svećenika je zaređen 1938. 
na Trsatu. Nestao je potkraj 
svibnja 1945., u dobi od 30 go¬ 
dina, u bleiburškome pokolju 
hrvatskih vojnika i civila. 1 


1 Anto BAKOVIC, Hrvatski martirologij XX. 
stoljeća , Zagreb, 2007., str. 220.-221. 


Sve čitatelje Glasnika i 
štovatelje Bi. Alojzija 
Stepinca koji su se 
pismenim putem 
preporučili u zagovor Bi. 
Alojzija Stepinca i zatražili 
molitvu na njegovu grobu 
potičemo da se u molitvi 
sjedine sa svim njegovim 
štovateljima koji sudjeluju 
u svetoj Misi svakog 10. 
u mjesecu u zagrebačkoj 
prvostolnici u 18 sati. 

Blaženik na vitraju 
Bogorodičina svetišta u 
Molvama 

U U župnoj crkvi Uznesenja 
Blažene Djevice Marija u Molva¬ 
ma 26. travnja blagoslovljene su slike 
sv. Ivana Pavla II. i bi. Alojzija Stepin- 
ca. Slike je blagoslovio molvarski žu¬ 
pnik i gvardijan o. Tomislav Glavnik, 
OFMConv. Uz predvoditelja misnog 
slavlja koncelebrirali su samostanski 
vikar o. Filip Musa, OFMConv. i dr. 
o. Željko Paša D. I. 

Na misi je bio prisutan veći broj 
vjernika, prvopričesnika i njihovih ro¬ 
ditelja, članova Družbe hrvatskoga 
zmaja te autor slika Zoran Homen. 
Župni zbor je uz ostale izveo i pjesme 
u čast bi. Ivanu Pavlu II. I bi. Alojziju 
Stepincu. 


Hodočašće u Bistricu za proglašenje 
svetim bi. A. Stepinca 

U subotu 3. svibnja više od pet stotina vjernika iz zagre¬ 
bačkih dominikanskih župa Kraljice Svete Krunice i 
bi. Augustina Kažotića, zajedno s vjernicima iz župa Krista 
Kralja (Trnje), Majke Božje Remetske iz Remeta te Uznese¬ 
nja BDM iz Savskog Narta i drugih župa s dominikancima 
i dominikankama, dominikanskim bogoslovima i članovi¬ 
ma dominikanske obitelji sudjelovalo je na šestom kruni- 
čarskom hodočašću Hrvatske dominikanske provincije u 
hrvatsko nacionalno svetište Majke Božje Bistričke. 

Prigodno razmatranje održao je p. Ljudevit Jeđud, 
promicatelj krunice Hrvatske dominikanske provincije, eu- 
haristijsko slavlje predvodio je i propovijedao provincijal 
hrvatskih dominikanaca dr. Anto Gavrić. 


h memoriam mons. 
Rozarija Šutrina 


U srijedu 21. svibnja, u 94. godini života i 70. 

godini svećeništva, preminuo je mons. Ro- 
zario Šutrin, kanonik Stolnog kaptola sv. Stošije u 
Zadru. Mons. Šutrin rođen je 3. listopada 1920. u 
Luci na Dugom otoku. Za svećenika je zaređen 3. 
rujna 1944. u Zagrebu po rukama pomoćnog bi¬ 
skupa dr. Josipa Lacha. Radio je u brojnim župa¬ 
ma: Sv. Marija u Zagrebu, Molat, Brgulje, Suto- 
mišćica, Crno, Ploče, Dračevac Zadarski, Gorica, 
Galovac, Bokanjac Belafuža u Zadru, Vir, i Ploče 
u Zadru. 

Bio je i prefekt sjemeništa ‘Zmajević’ u Zadru, 
nastavnik u Vjerskoj srednjoj školi u Zadru, kan¬ 
celar i tajnik Zadarske nadbiskupije, nastavnik sta¬ 
roslavenskog jezika na Visokoj bogoslovnoj ško¬ 
li u Zadru, vicerektor Bogoslovnog sjemeništa u 
Zadru, najprije tajnik, a potom i ravnatelj Nadbi¬ 
skupske klasične gimnazije u Zadru. Bio je i rektor 
crkve Sv. Krševana i kapelan crkve sv. Marije za¬ 
darskih benediktinki. 

Mons. Šutrin pisao je za Glas Koncila, Gla¬ 
snik bi. Alojzija Stepinca, časopise Marija, Zvona, 
Marulić. Autor je knjige »Žrtve bogoljublja i čo¬ 
vjekoljublja - naš ponos i poticaj« u kojima je opi¬ 
sao živote dvanaestorice svećenika Zadarske nad¬ 
biskupije ubijene u komunističkom režimu. 

Zahvaljujem mu kao postulator Stepinčeve ka- 
uze za brojne poticaje na ustrajnost u radu i lektu¬ 
re tekstova, priloge u našem Glasniku i osobito za 



knjigu o komunistič¬ 
kim žrtvama, sveće¬ 
nicima mučenicima 
Zadarske nadbisku¬ 
pije. U predgovoru 
spomenute knjige 
napisao je: »Istina o 
mučenicima i trplje¬ 
nju naše Katoličke 
Crkve oko polovice XX. stoljeća otkriva ‘že¬ 
ljezni zastor’, koji je kroz nekoliko posljednjih 
desetljeća zastirao našu najnoviju povijest. To 
je otkrivanje istine omogućeno raspadom do¬ 
trajalog komunističkog sustava i svanućem no¬ 
vih, demokratskih odnosa u našoj mladoj drža¬ 
vi. Nevina krv tolikih žrtava obvezuje nas, da se 
svjesnije i odlučnije negoli dosad zauzmemo za 
pobjedu povijesne istine. Lijepo se negdje izra¬ 
zio kardinal Roger Etchegaray da Crkva koja se 
ne sjeća sa štovanjem svojih mučenika nije prava 
Kristova Crkva. A istina o našim tolikim sveće¬ 
ničkim žrtvama najbolje svjedoči da je Crkva u 
hrvatskom narodu - Crkva mučenika.« 1 

Misu zadušnicu i sprovodne obrede u župnoj 
crkvi sv. Stjepana u Luci na Dugom otoku u petak 
23. svibnja 2014. predvodio je mons. Želimir Pu- 
ljić, nadbiskup zadarski. 


1 Rozario ŠUTRI 7jrtve bogoljublja i čovjekoljublja. Naš ponos i poticaj Zadar, 
2002., str. 19. 

BLAŽEN 


ALOJZIJE STEPINAC 


»Dani bi. Alojzija Stepinca« u Brod Moravicama i Moravskim Selima 


__ Naslovnica knjige o pohodu bi. Alojzija 

Stepinca župi Brod Moravice 


BLAŽENI ALOJZUE STEPINAC 
U POHODU ŽUPI 
BROD MORAVICE 










Nadbiskup Stepinac s malim Križaricama 
u Moravičkim Selima, 14. srpnja 1939. 


U mjestu Brod Moravice 
i obližnjim Moravičkim 
Selima održani su 19. i 20. 
srpnja 2014. »Dani Alojzi¬ 
ja Stepinca« u spomen na 75. 
obljetnicu pohoda nadbisku¬ 
pa Alojzija Stepinca brodmo- 
ravičkome kraju 13. i 14. srp¬ 
nja 1939. godine. Organizator 
i pokretač »Dana Alojzija 
Stepinca« bio je Dražen Braj- 
dić, predsjednik etnoudruge 
»Turanj« iz Brod Moravica 
koja se brine za očuvanje ba¬ 
štine brodmoravičkoga kraja. 

Dvodnevni program zapo¬ 
čeo je 19. srpnja u ispunjenom 


Domu kulture u Brod Moravi¬ 
cama gdje je predstavljena knjiga 
dr. Jurja Batelje »Blaženi Alojzi- 
je Stepinac u pohodu župi Brod 
Moravice«. 

Potom su u Domu kulture 
otvorene dvije izložbe: prva o ži¬ 
votu i radu bi. Alojzija Stepinca i 
druga o pohodu nadbiskupa Ste¬ 
pinca Ferijalnom tečaju malih kri¬ 
žanca godine 1939. 

Program drugog dana, 20. srp¬ 
nja, započeo je otkrivanjem spo- 
men-ploče na župnoj kući župe 
sv. Nikole u Brod Moravicama, 
u povodu 75. obljetnice posje¬ 
ta nadbiskupa Stepinca brodmo- 


ravičkom kraju u srpnju 1939. 
godine. Spomen-ploču je otkrio 
mons. mr. Emil Svažić, generalni 
vikar Riječke nadbiskupije, pori¬ 
jeklom iz Brod Moravica. 

Uslijedila je misa u svetištu 
Majke Božje Snježne (Škapu- 
larske), Karmelske, ispunjenom 
mnoštvom domaćih vjernika 
i hodočasnika pristiglih iz ra¬ 
znih mjesta Riječke nadbiskupi¬ 
je. Titular te crkve Majke Bož¬ 
je mijenjao se kroz stoljeća, ali 
se naraštajima u domaćem puku 
sačuvala vjera u Boga i pobož- 
nost prema Majci Božjoj. Misu 
je predvodio mr. Svažić, a kon- 
celebrirali su dr. Batelja, brod- 
moravički župnik Mate Vuković 
te bivši brodmoravički župnici 
Franjo Matoic i Vlado Krizma- 
nić. Na početku mise blagoslov¬ 
ljena je slika Bojana Raukara, 
učitelja likovne kulture u OŠ 
Brod Moravice, koja u tehni¬ 
ci tempere na dasci u krupnom 
planu prikazuje nadbiskupa Ste¬ 
pinca ispred crkve Majke Božje 
Sniježne (Karmelske) u Mora¬ 
vičkim Selima. 




Blaženikove moći u oltaru katedrale u Gospiću 


G 


ospićko-senjski bi¬ 
skup Mile Bogović 
predvodio je 22. srpnja 
2014., na blagdan sv. Ma¬ 
rije Magdalene i Dan gra¬ 
da Gospića, svečano mi¬ 
sno slavlje i posvetio oltar 
obnovljene katedrale Na- 
vještenja BDM u Gospiću. 
Suslavilo je tridesetak sve¬ 
ćenika, a u slavlju je sudje¬ 
lovao veći broj vjernika. Biskup Bogović je u no- 
voposvećeni oltar, uz svečanu povelju, pohranio 
moći bi. Alojzija Stepinca. Tim slavljem je Gospić- 
ko-senjska biskupija proslavila 50. obljetnicu sve- 


Moći bi. Alojzija Ste¬ 
pinca ugrađene u oltar 
katedrale u Gospiću, 
22. srpnja 2014. 


ćeništva svoga biskupa. Iskrene čestitke Glasni¬ 
ka i njegovih čitatelja mons. Bogoviću, molitvama 
pratimo dovršetak brojnih inicijativa, osobito do¬ 
vršenja Hrvatskog martirologija. 

h memoriam prei. Mate REPICA 


U ponedjeljak 21. srpnja 
2014. u Svećeničkom domu sv. 
Josipa u Zagrebu u 97. godini 
života i 72. godini svećeništva 
preminuo je najstariji svećenik 
Varaždinske biskupije i 
umirovljeni kanonik prepozit 
Zbornog kaptola čazmansko- 
varaždinskog preč. Mato Repić. 
Rođen je u Petrijancu 16. 
veljače 1918. 

provodne obrede na mje¬ 
snom groblju u Lepoglavi 
i misu zadušnicu u crkvi Bez- 
grješnog začeća BDM u Lepo¬ 
glavi predvodio je u četvrtak 24. 
srpnja varaždinski biskup Josip 
Mrzljak. 

Preč. Repić je od 1946. godi¬ 
ne pa sve do umirovljenja 1999. 
godine bio župnik u Lepoglavi. 
Posebno teške prilike proživio 
je zajedno sa svojim vjernicima u 
vrijeme zatočenja tadašnjeg nad¬ 
biskupa, danas bi. Alojzija Ste- 
pinca u lepoglavskom zatvoru, 
te kada su komunističke vlasti 
zatvorile »njegovu« župnu cr¬ 
kvu u Lepoglavi. 

Duboko je štovao bi. Alojzi¬ 
ja Stepinca i u želji da javnost 
bolje upozna s činjenicima nje¬ 
gova tamnovanja u Lepoglavi 
napisao je knjigu Uspomene le- 
poglavskoga župnika. 

Preč. Repić pohodio je 27. 
kolovoza 1952. u Krašiću zato¬ 
čenog nadbiskupa Stepinca. On 
sam je u svojoj knjizi taj susret 


opisao ovim riječima: »U ljetu 
1952. godine čuo sam od nekih 
svećenika koji su posjetili nadbi¬ 
skupa Stepinca - tada već kardi¬ 
nala - u Krašiću, da je pitao za 
mene. Smatrao sam svojom duž¬ 
nošću posjetiti ga, iako to u ono 
vrijeme baš i nije bilo neopasno. 
Vlasti su, naime, čvrstim policij¬ 
skim bedemom ogradile Krašić, 
a za posjet Kardinalu trebala je 
specijalna dozvola. 

Ja sam se ipak uputio, najpri¬ 
je vlakom do Jastrebarskoga, a 
potom do Krašića biciklom, koji 
sam dovezao u vlaku. Bio sam 
u civilu, i u svemu sam nastojao 
biti što neupadljiviji. Na ulasku 
u Krašić vidio sam miliciona¬ 
ra koji je stajao u jarku sa strane 
ceste, i za kojega su me upozo¬ 
rili da svakoga legitimira. Ja sam 
mirno vozio cestom, gledajući 
ravno pred sebe, i na svu sreću 
nije me zaustavio. 

U župnome me dvoru sr¬ 
dačno primio tadašnji krašić- 
ki župnik Vraneković, najavio 
me, a potom i odveo Kardinalu 
u sobu. Kardinal se zanimao za 
prilike u Lepoglavi. Rekao mi je 
da bi crkvu trebalo što prije po¬ 
praviti, jer je on, idući u staru 
zgradu kaznionice na kupanje, 
na crkvi vidio velike pukotine. 
Upoznao sam ga sa situacijom 
oko lepoglavske crkve, iako je 
on već znao da je crkva zatvore¬ 
na. Rekao mi je tada: 

- Vi ćete, župniče, vašu crkvu 
dobiti natrag! 



Moram pri¬ 
znati da tada 
nisam mogao 
vjerovati da će 
se to ostvariti 
za moga živo¬ 
ta, a kamoli da 
ću baš ja ima¬ 
ti tu milost, da 
nakon trideset 
sedam godina 
od kako je za¬ 
tvorena, baš ja 
u njoj služim 
svetu misu, i 
to na blagdan 
Bezgrješnoga 
začeća, glavno¬ 
ga župnog proštenja! 

Toga dana zadržao nas je 
nadbiskup na objedu u Krašiću. 
Uz domaćega župnika i mene na 
objedu su bila i dva svećenika iz 
Gradišća, koji su također došli 
posjetiti nadbiskupa - kardina¬ 
la. Nakon objeda otišli smo u cr 
kvu na adoraciju.« 1 

Već »na rubu groba«, 22. ko¬ 
lovoza 1958., kard. Stepinac 
napisao je velečasnom Repiću 
pismo u kojem je naglasio: »Da¬ 
leko od vas svaki pesimizam, 
svaka malodušnost! Ja mislim da 
Boga dragoga najviše vrijeđamo 
premalenim pouzdanjem u Nje¬ 
govu moć i dobrotu.« (cijelo pi¬ 
smo vidi na str. 55.). 



1 Mato RRPIC, Uspomene lepoglavskoga ‘žpjtpmka. 
Varaždinske Toplice, 2002., str. 68.-69. 


Preporučamo: BLAŽENI ALOJZIJE STEPINAC - Svjedok Evanđelja ljubavi , prvu knjigu tri¬ 
logije koja opisuje karitativni rad bi. Alojzija Stepinca. Dobro će doći djelatnicima Karitasa i svakom 
čovjeku dobre volje koji želi upoznati napore bi. Stepinca u navještaju evanđeoske ljubavi i vršenju kr¬ 
šćanske djelotvornosti. Cijena: 100 kn (+ poštarina). Naručuje se na adresi Postulature bi. Alojzija Ste¬ 
pinca, Kaptol 18, 10000 Zagreb. 

BLAŽENI ALOJZIJE STEPINAC 




\ Proslavljena 116. 

obljetnica rođenja bi. 
? Alojzija Stepinca 

U četvrtak 8. svibnja 2014. 

u župnoj crkvi Presvetog 
Trojstva u Krašiću proslavljena je 
116. obljetnica rođenja bi. Alojzi¬ 
ja Stepinca. Svetu misu i propovi¬ 
jed uz više svećenika suslavitelja i 
brojnih štovatelja bi. Alojzija Ste¬ 
pinca predslavio je preč. Zlatko 
Golubić, župnik župe sv„ Marije 
na Dolcu u Zagrebu. U prigodnoj 
propovijedi podsjetio je na život¬ 
ni put bi. Alojzija Stepinca i zna¬ 
čenje njegove osobe za Crkvu u 
Hrvata i hrvatski narod jer je uvi¬ 
jek i u svemu bio vjeran Bogu i 
zauzet za brata čovjeka. 


Blagdan sv. Ane u Kosovu kod Knina i spo¬ 
men na pobijene Hrvate 1941. godine 

M nogobrojni vjernici Kosova kod Knina, kninski župlja- 
ni, hodočasnici iz okolice Knina te Šibenske i Banjoluč- 
ke biskupije svečano su u subotu 26. srpnja 2014. ispred fili- 
jalne crkve sv. Ane u Kosovu proslavili svetkovinu sv. Ane. 
Euharistijsko slavlje predslavio je fra Joško Kodžoman, pro¬ 
vincijal Splitske franjevačke provincije Presvetog Otkupite¬ 
lja. Bila je to i 73. obljetnica pogubljenja drvarskog župnika 
Waldemara Maximiliana Nestora i tristotinjak Hrvata kato¬ 
lika, koji su se nakon hodočašća sv. Ani u Kosovo kraj Kni¬ 
na 26. srpnja 1941. vraćali vlakom kućama u Drvar i Bosanski 
Petrovac (BiH). »Šipadov« vlak uskog kolosijeka na trome¬ 
đi Bosne, Dalmacije i Like, oko Trubara, napali su pobunjeni 
četnici, nasilno izvukli hodočasnike i bez milosti ih pobili, a 
njihova su tijela bacili u jamu Golubnjaču. Ondašnji drvarski 
župnik Nestor (1888. - 1941.) prvi je ubijeni katolički sveće¬ 
nik u II. svjetskom ratu na cijelom području bivše Kraljevine 
Jugoslavije. 


Spomen na žrtve komunistUkoga režima u Postirama na Bratu 


U nedjelju 27. srpnja 2014. u Postirama je 
upriličeno sjećanje na mučeničku smrt mje¬ 
štanina, svećenika Jurja Gospodnetića, svećenika 
Banjolučke biskupije, kojega su 27. srpnja 1941. 
godine četnici mučili i ubili. Spomen-program 
održan je na predjelu Vrilo, pred rodnom kućom 
ovoga mučenika za vjeru. Mjesni župnik mons. 
Tonči Jelinčić podsjetio je okupljene na život i 
djelo mučenika Gospodnetića, rođena 9. siječnja 
1910. godine, a svećenički red primio je 26. lipnja 
1938. godine. 

Sutradan, u ponedjeljak 28. srpnja 2014., kod 
jame na predjelu Konjska glava iznad Postira na 
Braču, upriličen je spomen na žrtve komunistič¬ 
koga režima koje su stradale u tijeku prošloga 
stoljeća. Misu za sve stradale, posebno u bračkim 
jamama, predslavio je župnik župe sv. Ivana Kr¬ 
stitelja u Postirima mons. Tonči Jelinčić u kon- 
celebraciji sa župnikom Brusja i Veloga Grablja 
na Hvaru Jurom Martinićem i umirovljenim sve¬ 
ćenikom Riječke nadbiskupije Ivom Glavinićem. 

Prema kazivanju speleologa, na Braču ima oko 
250 jama u koje su bacane mnoge žrtve, a tadaš¬ 
nje komunističke vlasti u jame su na žrtve kasnije 
bacale otpad kako bi zatrli tragove svojih zločina. 
Uz jamu na predjelu Konjska glava najčešće se 


spominju Bežmekova jama I., Bežmekova jama 
II., Latešo brdo, Ješkalovica i Bršćalovica. 


Misa u spomen na žrtve 
Boricevca i Brotnja 

U nedjelju 27. srpnja 2014. slavljena je misa 
i obilježena 73. obljetnica četničko-par- 
tizanskog pokolja nevinih Hrvata Borićev- 
ca i Brotnja, mjesta uz granicu s BiH u blizi¬ 
ni Donjeg Lapca. Na misi su se okupili brojni 
žitelji Boričevca, uglavnom potomci onih koji 
su protjerani iz toga mjesta prije 73 godine i 
članovi udruga branitelja iz Vukovara, Malog 
Lošinja i Ogulina, a uz gospićko-senjskog bi¬ 
skupa Milu Bogovića koncelebrirao je župnik 
i upravitelj župe Stipe Zeba. 

S obzirom na proslavu »prve puške« ko¬ 
jom su četnici i partizani 1941. pobili nevine 
Hrvate, biskup Bogović je ustvrdio: »Dosta 
nam je kulta ičije puške, pogotovo one iz Srba 
jer smo njezin pucanj čuli i u vrijeme Domo¬ 
vinskog rata. Akteri iz 1991. zvali su se druk¬ 
čije, no događale su se iste stvari kao prije 63 
godine, prepoznate po istim plodovima.« 








IN MEMORIAM MONS. MARIJANA RADANOVIĆA 


»Ja sam sredstvo u Božjim rukama 
jer Bog čovjeka vodi svojim putovima.« (N. R.) 


U subotu 16. kolovoza 2014. 
godine u Općoj bolnici Karlovac 
u 93. godini života i 70. 
godini svećeništva preminuo 
je umirovljeni svećenik 
Zagrebačke nadbiskupije, 
graditelj Svetišta sv. iosipa i 
dugogodišnji župnik župe BDM 
Snježne u Karlovcu na Dubovcu 
mons. Marijan Radanović. 

ons. Radanović rođen je 
14. rujna 1921. u Severinu 
kraj Bjelovara. Za svećenika je 
zaređen 15. srpnja 1945. godine. 
Bio je posljednji živući sveće¬ 
nik kojega je spomenutoga dana 
za svećenika zaredio zagrebač¬ 
ki nadbiskup Alojzije Stepinac. 

Prvih devet godina sveće¬ 
ničke službe bio Je upravitelj 
župa Hrastovica i Cuntić. A kad 
je 20. rujna 1953. umro dr. Ivan 
Hulenić, župnik u Sisku, misli¬ 
lo se da bi za njegova nasljed¬ 
nika odgovarao mladi svećenik 
Marijan Radanović. Dana 24. 
rujna to je kardinalu Stepin- 
cu predložio krašićki župnik 
Josip Vraneković. Kardinal je 
bio sporazuman s tim prijed¬ 
logom, ali je napomenuo: »Tko 
će onda u Hrastovicu. Tu sam 
ga poslao jer na Kordun mora¬ 
mo misliti. Zrin i Gvozdansko 
tu su kao mali otoci. Zrin su iz¬ 
brisali, ali oko 600 ih još rase¬ 
ljeno živi. Poručio sam im neka 
samo čekaju vrijeme kad će se 
natrag vratiti. Jer ako nam ne¬ 
stane tih dviju župa, onda nam 
je sve ovo presječeno.« I po¬ 
kaže na karti Kordun i Liku te 
nastavi: »To bi bilo bolno. Re¬ 
kao sam Lachu neka misle na 
to, ali čini mi se da oni nemaju 
za to smisla.« 


Početkom godine 1955. vlč. 
Marijan Radanović preuzeo je 
župu Dubovac. To je obrado¬ 
valo zatočenog nadbiskupa Ste- 
pinca. Tu radost krašićki župnik 
Vraneković opisao je 25. siječnja 
1955. ovim riječima: »Karlovac 
je Eminenciji mnogo na srcu jer 
pravoslavlje odavde ugrožava 
okolicu i Žumberak. Vidim oči¬ 
to da je Gospodin uslišao Emi- 
nencijine molitve jer su sada u 
Karlovcu dva Božja čovjeka: O. 
Srećko 1 i Radanović, koji će sad 
viribus unitis 2 raditi za Božju 
stvar.« 

Kad je 15. ožujka 1955. žu¬ 
pnik Vraneković putovao u 
Karlovac s odličnim karlovač¬ 
kim građaninom [...], taj mu 
reče: »Ponosni smo što Dubo¬ 
vac ima župnika - sveca. Sta¬ 
nuje u potkrovlju, ali je zado¬ 
voljan. Na gradski N. O. ide u 
reverendi - bez ženiranja i traži 
stan u župnom dvoru. Uveo je 
pobožnost prvog petka, subo¬ 
te - Karlovac se budi. Radano¬ 
vić popravlja pogrješke svojih 
predšasnika!« 

Dana 25. studenoga 1955. 
župnik Radanović došao je u 
posjet zatočenom nadbisku¬ 
pu Stepincu. Župnik Vraneko¬ 
vić bilježi: »Sretno je ispod kuće 
ovamo unišao i otišao vlč. Rada¬ 
nović Marijan iz Karlovac - Du- 
bovca. Veselo ga je Eminencija 
primio. I sišao je s nama u kan¬ 
celariju na objed. 

‘Idem’, veli ‘kad imamo tako¬ 
va gosta.’ 

Zanimaju ga pastoralni pote¬ 
zi i uspjesi u Karlovcu. - Danas 
oko 16 sati Eminencija je malo 


1 O. Srećko Majstorović, ofm. 

2 Zajedničkim snagama. 




Mons. 

Marijan Radanović 


šetao pred kućom (...). Htio sam 
ga pitati da li osjeća pogoršanje, 
kad se kretao preko dana, no on 
me veselo predusretne, rekavši: 

‘Čujete, taj je Marijan ču¬ 
dotvorac... bio sam dosta izvan 
kreveta, i ne samo da se bol nije 
pojavila, nego mi je nekako i 
bolje.’« 

Kad je u rujnu 1959. godi¬ 
ne pojačan pritisak na svećenike 
da u uđu u Staleško svećeničko 
udruženje, zaredali su njiho¬ 
vi pozivi na Udbu. »Tih je dana 
neki udbaš u Karlovcu rekao žu¬ 
pniku Radanoviću ‘da Stepinca 
ne će nikada pustiti na punu slo¬ 
bodu’. Kad je župnik Radano¬ 
vić spomenuo da svećenici oče¬ 
kuju da će Kardinal skoro doći 
na svoje mjesto u Zagreb, Udbaš 
mu uzvrati: ‘Ali neće!’ 

‘To vjerujemo’, nastavi Emi¬ 
nencija, ‘da je to njihovo uvjere¬ 
nje i nakana.’« 

Sprovodnu misu i ukop pred¬ 
vodio je u utorak 19. kolovoza 
u 16 sati zagrebački nadbiskup 
kardinal Josip Bozanić. U ho¬ 
miliji je ovim riječima oslikao lik 
župnika Marijana Radanovića: 
»Karlovac se danas oprašta od 
svećenika Marijana Radanovića. 
Karlovac danas prati na posljed¬ 
nji počinak župnika, koji je za¬ 
dužio ovaj grad svojim odanim 
svećeničkim služenjem. Karlo¬ 
vac danas zahvaljuje Bogu za dar 
svećenika koji je ulicama ovoga 
grada u skromnosti i samozataj- 

nosti navijestao Božje milosrđe. 
^ Karlovac se danas divi veličini čo- 
^ vjeka i svećenika koji je obilježio 
P? ovaj grad životom svoga sveće- 
ničkog svjedočenja. Braćo i sestre, 
tko je velik pred Bogom? Velik je 
onaj koji služi.« 

U nastavku propovijedi nad¬ 
biskup Bozanić je pročitao osob¬ 
no svjedočanstvo mons. Radano- 
vića o dolasku u župu Dubovac 
1955. godine: »Došao sam iz 
Hrastovice, a prije mene tu devet 
godina nije bilo stalnog svećeni¬ 
ka. Tri posljednja svećenika otje¬ 
rana su u logor, a kad sam došao, 
u župnom dvoru bila je partijska 
škola. Prvi moj smještaj bio je 


na tavanu u sušionici mesa. Sta¬ 
ra župna kuća bila je zauzeta pa 
smo postupno otkupljivali pro¬ 
stor u vlastitoj kući. Novi župni 
dvor gradili smo sedamdesetih 
godina, pa smo se preselili. Na¬ 
kon mog dolaska vjernicima je 
bilo drago jer su dobili svećenika 
i otada su imali svaki dan misu. 
Bilo je to vrijeme kad su mno¬ 
gi bili u strahu. Tu su komunisti 
srušili crkvu sv. Cirila i druge su 
crkvene objekte rušili. Postojala 
je nelagodnost prema svećeniku 
i Crkvi, ali uvijek se našlo ljudi 
koji su znali biti susretljivi i koji 
su činili što su mogli u granicama 
svojih mogućnosti«. 


Pri završetku propovijedi 
nadbiskup Bozanić potaknuo je 
župljane na čuvanje glasa sveto¬ 
sti svoga župnika: »Dragi vjer¬ 
nici, vi biste mogli sada navesti 
mnoge primjere i svjedočanstva 
o kreposnom životu vašega sve¬ 
ćenika i župnika. Neka ne ostanu 
zaboravljena. Ona su znak sveto¬ 
sti Kristove Crkve. Zabilježite ih 
i dostavite uredu ovoga svetišta.« 

Od mons. Radanovića, koji 
sam za sebe reče da je »sredstvo 
u Božjim rukama«, oprostili su se 
biranim riječima njegov nasljed¬ 
nik na župi vlč. Alojzije Burja i 
gradonačelnik Damir Jelić. 


Dan molitvenog 
sjecanja na 
muienike i žrtve 
Banjoluike bisku¬ 
pije u Drvaru 

U nedjelju 27. srpnja 
2014. u župi sv. Jo¬ 
sipa u Drvaru obilježen je 
Dan molitvenog sjećanja 
na mučenike i žrtve Ba- 
njolučke biskupije. Bilo 
je to i obilježavanje 73. 
obljetnice stradanja dr¬ 
varskog župnika Walde- 
mara Maximiliana Nesto¬ 
ra i župljana župe Drvar, 
ali i dvojice susjednih žu¬ 
pnika - grahovskog Jur- 
ja Gospodnetića te krnje- 
uškog Krešimira Barišića 
i svih drugih mučenika i 
žrtava ubijenih bilo 1941., 
prije ili nakon toga. 

Misno slavlje je u kon- 
celebraciji s domaćim žu¬ 
pnikom Ivom Martino- 
vićem te još petoricom 
svećenika hodočasnika 
predvodio banjolučki bi¬ 
skup Franjo Komarica. 


»Laž je uvijek 
ubijanje istine« 

P ovodom Europskog dana 
sjećanja na žrtve svih to¬ 
talitarnih i autoritarnih reži¬ 
ma i polaganja vijenaca žr¬ 
tvama u Jadovnu (Gospić) 
biskup gospićko-senjski i 
predsjednik Komisije HBK i 
BK BiH za hrvatski martiro- 
logij mons. Mile Bogović izja¬ 
vio je 23. kolovoza 2014. da je 
»laž uvijek ubijanje istine, a 
ubijanje istine prethodnica je 
ubijanja ljudi«. Govoreći o 
Jadovnu, naglasio je: »Istina 
je također da je uz ovo mjesto 
naslagan i debeli sloj laži koji 
treba ukloniti jer je svaka laž 
pucanj u istinu. Nažalost, ti 
pucnji ni danas nisu utihnuli 
pa zato se ni ljudi ne osjećaju 
sigurnima (...). Ubijanje istine 
vrši se lažnim nijekanjem ili 
umnažanjem žrtava. Neka to 
na svim stratištima nadomje¬ 
sti trijezni i pošteni sud o sve¬ 
mu što se dogodilo. Dakako, 
da bez spremnosti na prašta- 
nje ni znanost neće biti naro¬ 
čito efikasna.« 


Proslava blagdana bi. 
Miroslava Bulešica 

rvi blagdan bi. Miroslava Bu- 
lešića proslavljen je u više župa 
Porečke i pulske biskupije. Osobito 
svečano bilo je u labinskom Starom 
gradu gdje je 21. kolovoza nakon 
svečanog euharistijskog slavlja u cr¬ 
kvi Rođenja BDM porečki i pulski 
biskup Dražen Kutleša blagoslovio i 
otvorio dekanatski Pastoralni centar 
»Bi. Miroslav Bulešić«. 

A u njegovu rodnom selu Ca- 
brunići umirovljeni biskup Ivan Mi¬ 
lovan blagoslovio je 23. kolovoza 
novu kapelicu u čast bi. Miroslava. 
Svečanosti su, uz mještane i blaže- 
nikovu rodbinu, nazočili vjernici iz 
susjednih župa te njegovi štovatelji 
iz raznih krajeva. 

Svečano misno slavlje u povodu 
67. obljetnice Miroslavove mučenič¬ 
ke smrti i prve obljetnice proglaše¬ 
nja blaženim predvodio je u nedjelju 
24. kolovoza u Svetvinčentu, rodnoj 
blaženikovoj župi, riječki nadbiskup 
Ivan Devčić. Suslavili su porečki i 
pulski biskup Dražen Kutleša, umi¬ 
rovljeni porečki i pulski biskup Ivan 
Milovan te svećenici Porečke i pul¬ 
ske biskupije. 

Dan hrvatskih mučenika na Udbini 


0 Danu hrvatskih mučenika središnje 
euharistijsko slavlje ispred crkve Hrvatskih 
mučenika na Udbini u subotu 30. kolovoza 
predvodio je sisački biskup Vlado Košić. S njim 
su uz domaćega gospičko-senjskog biskupa 
Milu Bogoviča suslavili predsjednik HBK 
zadarski nadbiskup Želimir Puljič, predsjednik 
BK BiH banjolučki biskup Franjo Komarica, 
riječki nadbiskup Ivan Devčič, šibenski biskup 
Ante Ivas, porečko-pulski biskup Dražen 
Kutleša, umirovljeni porečko-pulski biskup 
Ivan Milovan, brojni svećenici 
i nekoliko tisuća vjernika. 



Hodočasnici na obilježavanju »Dana hrvatskih 
mučenika« na Udbini, 30. kolovoza 2014. 


N a početku homilije biskup Košić podsje¬ 
tio je da »kada se okupljamo ovdje u Ud¬ 
bini, u nacionalnom svetištu crkve Hrvatskih 
mučenika, tada jednim blagdanom slavimo hr¬ 
vatske svece, blaženike i sluge i službenice Bož¬ 
je, ali i mnoge znane i neznane, tj. od Crkve (još) 
neproglašene Božje ugodnike na našim oltari¬ 
ma koji su dali svoje živote za Krista Najprije 
to su sv. Nikola Tavelić, sv. Marko Križevčanin, 
bi. Alojzije Stepinac, bi. Miroslav Bulešić, blaže¬ 
ne sestre Drinske mučenice - bi. Jela Ivanišević 
i četiri njezine susestre kćeri Božje ljubavi, kao i 
službenici Božji Širokobriješki mučenici (njih 66 
fra Leo Petrović i 65 subraće) i službenica Bož¬ 
ja časna s. Žarka Ivasić. Oni su neposredni svje¬ 
doci vjere jer su bili progonjeni in odiumfidei, iz 
mržnje na vjeru i živote dali za Krista«. Potom 
je progovorio o mučenicima za kršćanske ideale 
slobode i domoljublja, obitelji i poštenja. 

Biskup Košić podsjetio je u nastavku ho¬ 
milije na činjenicu da je 20. stoljeće bilo najkr¬ 
vavije upravo po ubijanju kršćana. Većina gra¬ 
đana Zapada u kojima je kršćanstvo povijesna 
religija, uključujući i Hrvate, uopće ne zna ka¬ 
kve su se stravične stvari dogodile kršćanima u 
prošlom stoljeću i kakve im se događaju još i 
danas. 

O kršćanstvu se u medijima danas može 
čuti uglavnom samo po skandalima pa se stje¬ 
če dojam da je kršćanstvo, iz ove perspektive i 
stvorene klime, uzrok svih zala prošlih stolje¬ 
ća, ustvrdio je biskup. 


Osvrnuo se potom na progon kršćana u 
islamskim zemljama i na progon hrvatskih kato¬ 
lika koji trpe mučeništvo od različitih nepravdi 
i nasilja. Spomenuo je BIH gdje je danas zaista 
teško biti Hrvat i katolik. 

Na završetku propovijedi mons. Košić je sve 
nazočne pozvao na molitvu, rekavši: »Treća rana 
našeg hrvatskog mučeništva danas je nepoštenje 
i lopovluk koji trpe naši ljudi zbog neodgovor¬ 
nosti onih koji nas vode, a koji ne vole ni hr¬ 
vatski narod ni Katoličku Crkvu već samo svoj 
džep i nemoralno upravljaju našim dobrima, a 
za sirotinju ne mare. Ipak mi kao katolički narod 
nikada nismo zbog svojih rana pali i ostali slo¬ 
mljeni, uvijek smo se dizali, pa je to i naš zada¬ 
tak danas. Zavapimo ovdje u Udbini svim našim 
hrvatskim mučenicima, i svecima i blaženicima, 
i tolikima koji nisu kao takvi proglašeni, a samo 
su Bogu poznati po svojoj ljubavi i žrtvi, da za¬ 
govaraju za nas danas, da nam isprose ustrajnost 
u dobroti, istini, pravdi i ljubavi, kako bi naša 
Domovina imala budućnost. A to će biti po ve¬ 
likoj ljubavi prema Bogu i svome domu i rodu, 
kako nas upravo uče svi naši hrvatski mučenici.« 

Na kraju mise riječi zahvale izrazio je doma¬ 
ćin, biskup Mile Bogović, posebno spomenuv¬ 
ši trud članova Komisije HBK i BK BiH za hr¬ 
vatski martirologij za popisivanje svih žrtava II. 
svjetskog rata i poraća iz hrvatskoga naroda i 
Katoličke Crkve. Istaknuo je da će se na taj način 
doći do istine koja se često iskrivljavala i izbjeći 
manipuliranje žrtvama. 


GLASNIK POSTULATURE BROJ 3-4 /2014. 












46 


BLAŽENI A L O | Z 1 ) E STEPINAC 




*7 


Zbirka članaka Joze Kljakoviča 
pod naslovom »Čovjek bez maske« 


Jozo KLJAKOVIĆ 


U prepunoj velikoj dvorani Doma kulture „Zvonimir" 
u Solinu u srijedu 27. kolovoza 2014. predstavljena 
je knjiga loze Kljakoviča Čovjek bez maske. Riječ je o 
trinaest tematskih odabranih Kljakovićevih članaka, 
objavljivanih od 1947. do 1961. godine. 


ČOVJEK 

bez maske 


Knjigu su predstavili mons. dr. 
Juraj Batelja, postulator kauze za 
proglašenjem svetim blaženoga 
kardinala Alojzija Stepinca, An- 
dro Krstulović Opara, ravnatelj 
Muzeja Ivana Meštrovića i pri¬ 
ređivač knjige dr. don Josip Du- 
kić, profesor na KBF Sveučilišta u 
Splitu. 

Zahvala za dobrotu bi. Stepinca 

Ova je knjiga nov pogled na 
Alojzija Stepinca i autentično 
svjedočenje čovjeka i pisca koje¬ 
mu je on spasio život izvukavši ga 
iz ustaškog zatvora i koji je povi¬ 
jesni znalac događanja u Zagrebu 
1941. godine. 

Ponajprije Kljaković govori o 
samome sebi. Svjedoči da je mlad 
»otišao u Srbiju za Balkanskog 
rata, bio Jugoslaven, čovjek razo¬ 
čaran u svome jugoslavenstvu«. 
Priznaje da su ga Srbi, među ko¬ 
jima je živio, »odjugoslavenili«. 
Osim toga izvješćuje nas da je 
službovao na zaječarskoj gimna¬ 
ziji i hranio se u restoranu Ili¬ 
je Jonovića, zeta Nikole Pašića, 
i kao hrvatski umjetnik izlagao 
izvan zemlje u paviljonima Kra¬ 


ljevine Srbije. Nakon što je ustaš¬ 
ka i njemačka vlast zatvorila njega 
i Ivana Meštrovića godine 1941. 
kao anglofile i veleizdajnike, nad¬ 
biskup Stepinac je više puta za 
njih intervenirao i omogućio im 
je izlazak iz zatvora te odlazak u 
Rim. Kljaković piše: »Nadbiskup 
Stepinac je nekoliko puta za nas 
intervenirao. Za svakoga se zauzi¬ 
mao i svakoga je branio. I kao čo¬ 
vjek i kao svećenik.« 1 

On se s nadbiskupom Stepin- 
cem susreo u Zagrebu i prije od¬ 
laska u Rim. Primio ga je radosno 
i u razgovoru se požalio na ne¬ 
pravde koje se čine ljudima zbog 
rasne, klasne i vjerske osnove. U 
veličinu Stepinčeva duha Kljako¬ 
vić se još snažnije tom prigodom 
uvjerio jer se probijao kroz mnoš¬ 
tvo ljudi u hodnicima nadbiskup¬ 
skoga dvora koji su išli moliti 
nadbiskupa da spasi njihove brač¬ 
ne drugove iz zatvora ili od even¬ 
tualne smrti. 

Kljaković se zadnji put su¬ 
sreo s nadbiskupom Stepincem u 
Rimu 1943. godine jer je odsjeo u 


Zavodu sv. Jeronima. Na rastan¬ 
ku Nadbiskup mu je rekao: »Pro¬ 
fesore, neka Vas prati blagoslov 
Božji. Po svoj prilici mi se više ne¬ 
ćemo vidjeti. Mene će ubiti ustaše 
ili partizani.« 2 

Autentični svjedok događaja 

Govoreći o nadbiskupu Ste- 
pincu sučelice poglavniku dr. Anti 
Paveliću, Kljaković bilježi: »Su¬ 
kob između kardinala i poglavni¬ 
ka bio je neminovan, bio latentan, 
od prvog dana Pavelićevog uzi¬ 
manja vlasti u Hrvatskoj.« 3 

Valja napomenuti da je prema 
Kljakoviću nadbiskup Stepinac 
bio za hrvatsku državu, ali ni za 
ustašku, ni za komunističku. Zna¬ 
kovita je u tom vidu Kljakoviće- 
va tvrdnja: »Optuživati hrvatski 
narod, njegove biskupe i svećeni¬ 
ke, jer su se željeli osloboditi Beo¬ 
grada i uspostaviti vlastitu državu, 
jest nemoralno i nedemokratski.« 4 

Dotičući suđenje koje je ko¬ 
munistička vlast montirala protiv 


2 Fahifikattri na djelu, str. 51. 

3 Dva sijača, str. 91. 

4 i alsifikalon na djelu, str. 50. 


1 Zašto me biješ? Iv 18, 24, str. 19. 

Velikani govore 


nadbiskupa Stepinca, Kljaković 
tvrdi: »U iskonstruiranom proce¬ 
su protiv kardinala Stepinca, koga 
su komunisti optužili kako ko¬ 
laboracionista naci-fašizma, isti¬ 
na, bilo je i Srba koji su se javili 
da brane Kardinala, ali nisu pripu¬ 
šteni da svjedoče. Međutim srp¬ 
ski pravoslavni kler, osim časnih 
iznimaka, pridružio se njegovim 
progoniteljima.« 5 

Kljaković se u svojem svje¬ 
dočanstvu o Stepincu osvrnuo i 
na staleška svećenička udruženja 
koja je u komunističkim država¬ 
ma osnivala i vodila tajna polici¬ 
ja. Prema Kljakoviću, a to i do¬ 
kumenti dokazuju, predvodnici 
su u tome bili slovenski svećeni¬ 
ci i bosansko-hercegovački fra¬ 
njevci. Laik, Kljaković o tome 
donosi ovaj sud: »Zamijenili su 
nebesko carstvo za zemaljsko jer 
im ljepše miriše jareće pečenje 
nego tamjan. Samo to je krivi ra¬ 
čun. Jednoga dana ostat će i bez 
jarećeg pečenja i bez tamjana.« 6 
U ovoj misli je Kljaković po¬ 
sve podudaran sa Stepincem. 
No ono što Stepinac nije mo¬ 
gao reći o sebi rekao je Kljako¬ 
vić govoreći o njima: »Ovi koji 
danas prihvaćaju koegzistenci¬ 
ju s komunizmom, oni su ži¬ 
vjeli izrabljujući martirij svojih 
predšasnika, da danas omalova- 
že njihovu žrtvu. Pravim putem 
su pošli kardinal Stepinac i Min- 
dszenty i oni biskupi i svećenici 
koji su pošli putem svojih kardi¬ 
nala. Tim putem trebaju ići sljed¬ 
benici Isusa na zemlji.« 7 

S obzirom na smrt kardina¬ 
la Stepinca Kljaković navodi: »U 
četrnaestoj godini zatočeništva 
Kardinal je umro, duhovno zlo¬ 
stavljan i mučen od komunista 
do smrti.« 8 * Sto bi tek napisao da 
je znao da je s ovoga svijeta otišao 


5 Stepinčeva pobjeda nad poganima, str. 86. 

6 Krivi računi, str. 83. 

7 Isto. 

8 Dva sijača, str. 94. 



Nakon stoje ustaška i njemač¬ 
ka vlast zatvorila Jozu Kljako- 
vića i Ivana Meštrovića godine 
1941. kao anglofile i veleizdaj¬ 
nike, nadbiskup Stepinac je 
više puta za njih intervenirao 
i omogućio im je izlazak iz za¬ 
tvora te odlazak u Rim. Kljako¬ 
vić piše: »Nadbiskup Stepinac 
je nekoliko puta za nas interve¬ 
nirao. Za svakoga se zauzimao 
i svakoga je branio. I kao čo¬ 
vjek i kao svećenik.« 

s toksičkim supstancama kadmija, 
kroma, olova i arsena? 

Znakovito je i ovo Kljakovi- 
ćevo promišljanje: »Cijeli zapad¬ 
ni kulturni svijet smatra kardina¬ 
la Stepinca najjačom duhovnom 
ličnošću današnjeg doba. Srbi ga 
bezmalo svi blate. Cijeli svijet 
smatra Ivana Meštrovića najja¬ 
čom umjetničkom pojavom po¬ 
sljednjeg vremena. Srbi ga na¬ 
stoje difamirati. Zašto? Zato što 
Stepinčeva ličnost brani duhovnu 
slobodu hrvatskog naroda, a Me- 


štrovićeva ličnost brani kulturnu 
slobodu hrvatskog naroda.« 9 

Sučelice sustavnom klevetanju 
nadbiskupa Stepinca Kljaković je 
pobrojio desetke činjenica koje te 
klevete pobijaju. »One su«, ističe 
Kljaković, »jedan mali dio djelo¬ 
vanja, za vrijeme rata, nadbiskupa 
Stepinca, ali dovoljne da se iz njih 
jasno ocrta lik jednog pravog čo¬ 
vjeka i jednog pravog svećenika. 
Nakon ovih citata, apsurd je od 
Srba i komunista da nastoje nad¬ 
biskupa prikazati kolaboracioni¬ 
stom Osovine. Još je veći apsurd 
da to isto nastoje i ustaški publici¬ 
sti učiniti.« 10 

Veselio se kao i sav hrvatski na¬ 
rod Stepinčevu uzdizanju na čast 
kardinala. Time su za Kljakovi- 
ća pobijedili pravda i moral. On 
doslovce piše: »Hrvatskom bor¬ 
cu time je dana satisfakcija za sva 
poniženja, kojemu su talog pod¬ 
zemlja i ulične bludnice u sudnici, 
i izvan sudnice, nanijeli. Pobijedili 
su pravda i moral. Osuda veliko¬ 
srpskih komunista kojom su htje¬ 
li poniziti i dotući hrvatski narod 
- promašena je. Hrvatski narod 
danas slavi u nadbiskupovom us¬ 
ponu svoj simbol vjerske i nacio¬ 
nalne pobjede. Velikosrbi i komu¬ 
nisti su izbezumljeni. Reagiraju 
prostački i bjesomučno.« 11 

Valja uz ovo zaključiti da oni 
to čine i dandanas. Ti napadi nisu 
ništa manje agresivni ni politič¬ 
ki pogubni. Kako je vidovit bio 
Kljaković kad je početkom srpnja 
1953. ustvrdio da oni svoje napa¬ 
de na kardinala grade »na neistini, 
na poluistini, na izvrtanju činjeni¬ 
ca, na falsifikatu dokumenata, na 
iskrivljivan ju hrvatske povijesti i 
na montiranju raznih fotografija 
ili fotografija prikazanih tendeci- 
ozno, u drugom značenju. Savr¬ 
šen bizantinsko-komunistički si¬ 
stem laži ili politički realizam.« 12 


9 Srbi i Jugoslavija, str. 116. 
li Valsijikatori na djelu, str. 49. 

11 Isto, str. 53. 

12 Isto, str. 54. 

BLAŽENI ALOJZIJE STEPINAC 



Neutemeljene optužbe 

Znakovito je stoga promišlja¬ 
nje Joze Kljakovića o filmu koji je 
imao zadaću u domaćoj i svjetskoj 
javnosti oblatiti lik kardinala Ste- 
pinca. Evo njegovih riječi: »Zato 
i najavljeni film, kojim hoće srp¬ 
ski komunisti u zajednici s pravo¬ 
slavljem Srbije, da oblate i ponize 
u jednom plemenitom čovjeku, 
uzvišenom do svetosti, njegov ci¬ 
jeli narod - ne će uspjeti (...). Taj 
film nije samo napadaj na jedan 
mali narod i jednog crkvenog pre¬ 
lata, on je u biti napadaj na temelje 
kršćanske zapadne civilizacije, na 
njene institucije, zajedničke svim 
zapadnim narodima.« 13 

Kako je suvremena Kljako- 
vićeva poruka kad vidi Stepinca 
kako kroči putem mira, ljubavi 
i praštanja, a njegovi neprijate¬ 
lji putem svađe, mržnje i osvete. 
Razotkrivajući stranputice i psi¬ 
hološke komplekse u koje su ušle 
crkve na bizantskom područ¬ 
ju pretvorivši se u slugane vla¬ 
sti, za razliku od Rimske Crkve 
koja nosi ideal slobode za Crkvu 
i čovjeka, Kljaković tvrdi da se 
na platformi bezumne mržnje - 
Srba četničkog mentaliteta protiv 
sviju Hrvata ne može graditi bu¬ 
dućnost. »Srbi se nisu otrijeznili - 
nisu mogli i nisu htjeli razumjeti 
duhovnog heroja Stepinca.« 14 

Ne ulazeći potanko u Klja- 
kovićeve tvrdnje o ulozi Srpske 
Pravoslavne Crkve u potiranju 
Katoličke Crkve u Kraljevini Ju¬ 
goslaviji i njenu spregu s komuni¬ 
stičkom vlašću, o čemu Kljaković 
govori u više članaka objavljenih 
u ovoj knjizi, želim istaknuti da 
Kljaković, kao dobar poznava¬ 
telj srpske povijesti i uloge Srp¬ 
ske Pravoslavne Crkve za srpsku 
državu, progovara i o dvoličnoj 
politici srpskih Nemanjića prema 
Katoličkoj Crkvi. Naime, dinasti¬ 
ja i srpstvo nastojali su iskoristiti 


13 Isto, str. 56. 

14 \\i%antsko nasljeđe , str. 102. 


susretljivost Katoličke Crkve, ali 
bi se u odlučnom trenutku po¬ 
vukli ili čak neprijateljski istupi¬ 
li prema njoj. Tako se Stjepan Pr¬ 
vovjenčani približio Rimu i za 
uzdarje papa Honorije III. dao 
mu je kraljevsku krunu i kraljev¬ 
ski naslov. Međutim, monah Sava 
doveo je brata Stjepana Prvovjen¬ 
čanog u Ziće i »premazao mu ka¬ 
toličko pomazanje pravoslavnim 
uljem i okrunio ga po pravoslav¬ 
nom obredu«. 15 

Kljaković je uočio agresivni i 
ekspanzionistički značaj srpskog 
pravoslavlja koje zlorabi ćirili¬ 
cu za postignuće političkih cilje¬ 
va. Napominjem to kao osobi¬ 
tost Kljakovićevih promišljanja 
jer je iz toga fundusa uspostavlje¬ 
no neprijateljstvo prema Katolič¬ 
koj Crkvi, nadbiskupu Stepincu i 
hrvatskom narodu. 

Naime, Kljaković tvrdi: »Srp¬ 
ska ćirilica nije samo kultur 
ni instrumenat, nego i politič- 
ko-imperijalistički.« Štoviše, on 
poistovjećuje ćirilicu s pravoslav¬ 
nim klerom u sustavnoj borbi 
protiv Katoličke Crkve. 16 

Odgovarajući dr. Slijepčevi- 
ću, kao predvodniku srpske in¬ 
teligencije u emigraciji, Kljaković 
piše: »Oni (Srbi) ne samo da neće, 
oni ne mogu razumjeti duhovno 
herojstvo Stepinca. Oni ne mogu 
razumjeti njegov martirij, ni nje¬ 
govu žrtvu za Isusa u koga je vje¬ 
rovao i kome je on ostao vjeran 
do zadnjeg svog daha. Ne mogu 
razumjeti jer oni sami nemaju vje¬ 
re. Ne mogu razumjeti jer pravo¬ 
slavlje kao kršćanska vjera posto¬ 
ji samo na gori At osu i u nekim 
oazama pravoslavlja ruskog. Ni u 
Srbiji, ni u Bugarskoj ne postoji.« 17 

Govoreći o mržnji Srba prema 
nadbiskupu Stepincu, jer su pali¬ 
li svijeće na Lenjinovu i Staljinovu 
grobu, a nisu je htjeli zapaliti na 


15 7 teći srpski intelektualac (I), str. 133.— 134. 

16 Usp. Vreći srpski intelektualac (I), str. 127. 

17 Treći srpski intelektualac (I), str. 129.-130. 


Predočujući kardinala Stepinca 
kao putokaz hrvatskom naro¬ 
du i čovječanstvu, Kljaković je 
ustvrdio: »Martirij Stepinčev 
je pokazao kojim putem treba 
ići da se postigne pobjeda nad 
poganima. Taj herojski knez 
Katoličke Crkve i hrvatskog 
naroda slijedio je Isusa, i u tom 
znaku je pobijedio.« 


Stepinčevu grobu, Kljaković tvr¬ 
di da je to iz njihove mržnje koja 
je mnogostruka i neizlječiva bo¬ 
lest. Evo doslovce njegovih riječi: 
»Oni su mrzili Stepinca trostru¬ 
kom mržnjom: kao pravoslavci - 
katolika, kao istočnjaci - zapad¬ 
njaka, mrzili kao Srbi - Hrvata.« 18 

Treba istaknuti da Kljaković 
nije mrzio Srbe ni srpski narod. 
Štoviše, nije bio ni protiv zajed¬ 
ničkog života Hrvata i Srba, ali 
prije uspostave nove takve zajed¬ 
nice tražio je da mogu pristupiti 
k nama samo »bez bizantinskoga 
nasljeđa i bez ćirilice«. 19 

Prikazujući mržnju koju su 
komunizam i srpsko pravoslav¬ 
lje iskazivali prema nadbiskupu 
Stepincu i prosperitetu hrvatskog 
naroda, Kljaković je zaključio »da 
je mržnja mnogo veći neprijatelj 
onoga koji mrzi, nego onoga koga 
mrzi«. 20 

Polovicom rujna 1960. Kljako¬ 
vić je zabilježio: »Današnja srp- 
sko-ćirilovska historija smjesti¬ 
la je kardinala Stepinca u kolo s 
Hitlerom, Mussolinijem i Paveli- 
ćem. Pronašla je historijske mo¬ 
mente po kojima Stepinac nije ni 
hrišćanin, ni junak, ni Hrvat. Kar¬ 
dinalski šešir je srpska historija 
oduzela Stepincu i u ime ne zna¬ 
mo čijeg naroda predala ga Vikto¬ 
ru Novaku.« 21 


18 Vreći srpski intelektualac (I), str. 131. 

19 Treći srpski intelektualac (II), str. 149. 

20 7 reći srpski intelektualac (II), str. 155. 

21 7 reći srpski intelektualac (I), str. 138. 








Istinitost Stepinčeva martirija 

S druge strane tom bezdušju 
i povijesnom falsifikatu Kljako- 
vić se suprotstavlja jer je osobno 
iskusio Stepinčevu dobrotu i ple¬ 
menitost. Stoga s udivljenjem za¬ 
staje pred skromnom asketskom 
figurom Alojzija Stepinca, čovje¬ 
ka snažna duha, snažne volje i ne- 
suzdržljive energije koja nije zata¬ 
jila u obrani Boga i čovjeka. 

Predočujući kardinala Stepinca 
kao putokaz hrvatskom narodu i 
čovječanstvu, Kljaković je ustvr¬ 
dio: »Martirij Stepinčev je poka¬ 
zao kojim putem treba ići da se 
postigne pobjeda nad poganima. 
Taj herojski knez Katoličke Cr¬ 
kve i hrvatskog naroda slijedio 
je Isusa, i u tom znaku je pobi¬ 
jedio. Mrtvi Kardinal prokrčio je 
sebi put kroz pogansku komuni¬ 
stičku miliciju i ušao u svoju Ka¬ 
tedralu. To je memento, ne samo 
komunistima, nego i zapadnim 
demokracijama .« 22 

Kljaković je pružio sjajno svje¬ 
dočanstvo predstavljajući Alojzi¬ 
ja Stepinca kao »savjest hrvatskog 
naroda« i »čovjeka bez maske «. 23 

Nadamo se da će i ova knji¬ 
ga pridonijeti boljem poznavanju 
povijesnih činjenica, razotkriti fal- 
sifikatore i propagatore laži i pri¬ 
donijeti početku izgradnje novoga 
društva koje neće biti opsjednuto 
mržnjom i netrpeljivošću, nego, 
težiti za istinom i slobodom koje 
su bitne sastavnice kršćanstva, 
za koje se Stepinac borio, a što je 
Kljaković istinski prepoznao i po¬ 
svjedočio. (J. Batelja) 

Sažetak reakcija Predsjednika 
Srbije i vrha SPC-a na skorašnju 
kanonizaciju blaženoga Alojzija 
Stepinca 

U nekoliko hrvatskih dnevnih 
medija i internetskih portala (Ve¬ 
černji list, Jutarnji list, Index...) 


22 Stepinčeva pobjeda nad poganima, str. 89. 

23 I. sp. C.orjek be* maske (I), str. 76. 


početkom srpnja ove godine pi¬ 
sano je o »molbama« predsjed¬ 
nika Srbije Tomislava Nikolića te 
patrijarha Irineja i ostalih pogla¬ 
vara Srpske Pravoslavne Crkve 
Svetom Ocu Franji da se zaustavi 
postupak kanonizacije blaženog 
Alojzija Stepinca. 

Predsjednik Nikolić u pismu 
upućenom Svetom Ocu navodi 
da bi odustajanje od Stepinčeve 
kanonizacije bilo od zajedničke 
mudrosti i moli da se ne čini nika¬ 
kav potez koji bi bilo koga uvrije¬ 
dio, pogotovo u vezi s odnosom 
prema povijesti, Drugom svjet¬ 
skom ratu i ulozi Alojzija Stepin¬ 
ca u njemu . 24 

Patrijarh Irinej spominje u raz¬ 
govoru za »Politiku« da bi za sve¬ 
ca smio biti izabran samo onaj 
kojeg svi kršćani smatraju takvim 
i da se Stepinca prikazuje u bo¬ 
ljem svjetlu nego što je on stvar¬ 
no to bio . 25 

Boravak mons. Dominiquea 
Mambertija u Srbiji krajem lip¬ 
nja iskorišten je kako bi se preko 
njega Svetome Ocu poslalo pismo 
koje navodi da će kanonizacija 
dovesti do pogoršanja odnosa iz¬ 
među Srbije i Hrvatske . 26 

Neki hrvatski mediji preni¬ 
jeli su i dio optužbi koje navode 
srpski mediji. Tako, uz »Politiku« 
koja tvrdi da je skorašnja kanoni¬ 
zacija veliko iznenađenje za srp¬ 
ske arhijereje, beogradske »Večer¬ 
nje novosti« tvrde da je Stepinac 
aktivno sudjelovao u stvaranju fa¬ 
šizma, da je masovno pokrštavao 
srpsko stanovništvo na katoličan- 


24 Večernji list od 03. 07. 2014. — http://www. 

vcccrnji.hr/lirvatska/ prcdsjednik-nikolic-i-patrijarh- 
irincj-nc-zclc-svctog-stcpinca-948223 i od II. 07. 
2014. — http://www.vcccrnji.hr/hrvatska/srpski- 

preds jedni k-zahvalio-papi-franji-na-potpori-i-spo- 
tnenuo-stepinca-947881 

25 Večernji list od 02. 07. 2014. - http://www.vc- 
ccrnji.hr/balkan/srpska-pravoslavna-crkva-protiv- 
kanonizacijc-kardinala-stcpinca-948061 i jutarnji list 
od 03. 07. 2014. - http://www.jutarnji.hr/tcmplate/ 
article/article-print.jsp?id= 1203324 

26 Večernji list, Blogosfcra od 11. 07. 2014. - 
http://blog.vcccrnji.hr/ tomasevic/vatikansko-srbi- 
janski-odnosi-i-kanonizacija-stcpinca-5435 



Ivan Meštrović, Alojzije Stepinac (1961.) 


stvo i da je inspirirao genocid nad 
srpskim, židovskim i romskim 
narodom . 27 

Naravno da su sve ove ap¬ 
surdne optužbe već odavno od¬ 
bacili svi koji su imalo upoznati sa 
Stepinčevom ostavštinom (pismi¬ 
ma, propovijedima, pismenim in- 
terventima vlastima itd.). 

A hrvatski mediji mišljenja su 
da se kanonizacija ne može bit¬ 
no usporiti i da se ugled Blaženi- 
ka ne može osporiti bez obzira na 
intervencije visokih predstavnika 
srpskih civilnih i crkvenih vlasti. 
(Krešimir Žižek) 

27 Večernji list od 30. 03. 2014. - http://www. 
vcccrnji.hr/hrvatska/ novosti-stcpinac-jc-ratni-zlo- 
cinac-jcr-jc-inspirirao-gcnocid-929917 i jutarnji list 
od 03. 07. 2014. -http://www.jutarnji.hr/tcmplatc/ 
articlc/article-print.jsp?id= 1203324 

^ _«i , . . . Pripremio: dr. Juraj Batelja 

Propucani kip sv. Nikole, bisku- r J 

[ * j pa u Crnom (detalj) 

v 

Budući da se u hrvatskoj javnosti sve češće humanizira Titov 
diktatorski režim i komunistička strahovlada, odlučio sam 
iz prikupljene dokumentacije u postupku za proglašenje 
svetim blaženoga Alojzija Stepinca hrvatskoj javnosti predočiti 
dokumente koji oslikavaju pravo stanje stvari. Činim to iz 
ljubavi prema svome hrvatskom narodu i njegovoj povijesti, 
koja se ne smije pisati na temelju »humaniziranih« deklaracija, 
»retuširanja« te »nesvrstanih« odnosa prema istini. Nije nakana 
ovog niza dokumenta da se bilo koga proziva, već da se na 
temelju činjenica donese istinit, pravedan i objektivan 
povijesni sud o vremenu progona Katoličke Crkve, u 
kojem je najprepoznatljivija žrtva blaženi Alojzije 
Stepinac. 

Tekstovi se, radi potpunog dojma autentičnosti, 
tiskaju u neredigiranom obliku. Jezik i pravopis 
ostaju izvorni; izmijenjena slova dj u đ, Nsgr 
u mons., Dok. u dok., te ujednačeno pisanje 
pojmova krizma (Krizma) i crkva (Crkva), itd. 


U pandžama UDBE m 


U ovom broju Glasnika nastavlja se sadržaj dokumenta br. 9. iz prošlog broja Glasnika (br. 2./2014., 
str. 44.-49.). Riječ je o Izvješću šibenskog biskupa Ćirila Banica Svetoj Stolici o svome radu, o 
stanju Šibenske biskupije te o prilikama Crkve u Jugoslaviji, bez datuma, predmnijevam, krajem 
godine 1954. 

6. - Istovremeno su se na mene množili napadaji i dolazilo je tokom godine 
1952. već do pravog ometanja službe Božje u raznim župama. Za ilustraciju može 
poslužiti pismo trogirskog opata mons. Krizomali-a, o postupcima prema vjer¬ 
nicima Bristivice (dok/52 - br. 13). 

Još direktnije je bilo sprječavanje samog biskupa u pohodima župa i dije¬ 
ljenju svete krizme. 

7. - Prva župa, koju sam imao pohoditi bila je Skradin. Tri dana prije kriz¬ 
me javio mi je župnik, Don Toma Perina, neka nikako ne dođem, jer da je doznao, 
da mi se radi o glavi. Na to se ja nisam obazirao, jer inače - radi prijetnji 
- ne bih mogao pohoditi ni drugih župa. Kad sam došao u Skradin, dočekao me 
je na obali mjesni tajnik partije i nekoliko znatiželjnih dječaka. Mrko me je 
pogledao i očito je bio neraspoložen, ali me ničim nije izazvao. 

Prigodom ispitivanja djece u kršćanskom nauku rečeno mi je, da su se neki 
kumovi povukli u zadnji čas, jer da se ne usuđuju kumovati, pošto im se sa 
izvjesne strane prijeti. Isto tako su i neki roditelji u zadnji čas povukli 









U pandžama UDBE 


djecu, i odustali od krizme, makar da su sva ta djeca za ovu prigodu bila 
ispovjedena i pričešćena te našla kumove. - U mjestu se osjećala nervoza i 
neizvjesnost, ali me nitko nije napao. 

8. - Mnogo je teže bilo kod slijedećih vizitacija. - Kad sam 30. VI. do¬ 
šao u Pirovac, netko je u župsku kuću bacio bombu, ali srećom nije eksplo¬ 
dirala. U Murteru i u Betini grdili su me neki pojedinci, ali vrlo teško 
je bilo u Vodicama. 

15 dana prije vizitacije dnevno su me napadali na »masovnim sastancima« 
preko zvučnika i u letačima sa svrhom da mi spriječe dolazak. Iz tog letka 
najbolje se vidi s kojim su se besmislicama i podlim izmišljotinama služi¬ 
li (dok 52 - br. 14). 

Na sve to upozorio sam pismeno, a i usmeno, NO Kotara Šibenik (dok 52 - 
br. 15). I usmeno mi je bilo obećano, da će biti u Vodicama upozorena Mi¬ 
licija, neka drži red. Unatoč toga na mene je izvršen napadaj na putu u 
Vodice, a povrativši se morskim putem iz Vodica, izbjegao sam ponovnom na¬ 
padaju, koji je također bio pripremljen. I o tome sam izvjestio NO Kotara 
Šibenik (dok 52 - br. 16) dopisom Ordinarijata br. 613. od 17. VII. 1952. 

9. - Nakon Vodica imao sam krizmu i pastirski pohod Zatona i o nemilim 
događajima u Zatonu dovoljno govori izvještaj tamošnjeg župnika (Dok/52 - 
br. 17). Nadodajem još samo toliko: Poslije podne, odmah iza objeda, odva¬ 
žila su se dva dječaka (jedan od 13, a drugi od 11 godina) da lađom prevezu 
biskupa i kanonika Pavića natrag u Šibenik. Na putu do lađe za nama su tru¬ 
bili i dovikivali: »Pišite Papi, kako je njegovim popovima u Jugoslaviji!« 
Na moru je uz obalu bilo više lađa, iz kojih su nas također inzultirali. 

Dopisom Ordinarijata br. 619. od 23. VII. 1952. obratio sam se Predsjed¬ 
ništvu Vlade NR Hrvatske i iznio događaje u Vodicama i Zatonu (dok/52 - br. 
18) te zatražio da mi se »zajamči ne samo de jure već i de facto sloboda 
kretanja i sloboda vršenja vjerskih obreda« - 

10. - Kako sam imao obaviti pastirske pohode i dijeliti sv. krizmu u još 
više župa, ponovo sam se obratio dopisom br. 631. od 30. VII. 1952. Kotar¬ 
skom NO-u i zatražio zaštitu (dok/52 - br.19). 

Pošto su vjernici bili zastrašeni propagandom i vijestima o događajima u 
Vodicama i Zatonu, nitko nas nije htio prevesti u Prvić Luku posebnom lađom 
zato smo došli u tu župu redovitim parobrodom. Kad smo se iskrcali, jedan 
Informbirovac je doviknuo »Doli biskup!« nadodavajući uvredljive riječi, 
dok su dva dječaka zviždala. Drugi su bili mirni, a vjernici su nas veselo 
primili. U par navrata zviždalo je još nekoliko dječaka, ali je inače po¬ 
hod župe Prvić Luka završen bez incidenata. 

Nakon obavljene krizme doznao sam, da je pred dva dana pošao u Šibenik 
predsjednik komunističke omladine u Šepurini po instrukcije, kako će se 
vladati prigodom biskupovog dolaska. Netom se povratio u Šepurinu, sazvao 
je sastanak omladine i još nekih drugih. Žestoko je napao biskupa uobičaje¬ 
nim lažima, a onda upitao prisutne: »Što ćemo s biskupom?« Odgovor je bio: 
»Ne ćemo mu dozvoliti pristup!« 

Bilo je predviđeno da slijedećeg dana, rano ujutro pođemo pješke iz Luke 
u Šepurinu, uz pratnju grupe vjernika, ili lađom, te smo zato poslali na¬ 
prijed crkovinara, da nas izvjeste o položaju. Vratili su se oko 6 sati po¬ 
slije podne s izvještajem, da je bio novi sastanak omladine, na kojem se 
biskup napadao još žešće, te je odlučeno da mu pođu ususret, da se uzduž 
puta uhvate za ruke u trostrukom redu i tako blokiraju pristup biskupu u 

selo. I sami vjernici su se radi toga stali bo¬ 
jati da prate biskupa. S druge pak strane nije se 
moglo naći nikoga, koji bi biskupa lađom prevezao 
u Šepurine. Međutim su iz Šepurina dolazile neke 
dobre žene i zaklinjale nas neka ne idemo. 

U takvim prilikama odlučio sam ne obaviti kriz¬ 
me u Šepurini, nego se povratiti u Šibenik. Muš¬ 
karci se, međutim, nisu usudili da me lađom pre- 
vezu u Šibenik, ali se našlo 8 ženskih, spremnih 
i na najgore, koje su prevezle u Šibenik mene i 
preč. Pavića. Dok smo se ukrcavali, vjernici su 
nas posipali cvijećem, a na lukobranu su drugi vi¬ 
kali u svojem bjesu: »Doli biskup! Doli Papa!« i 
slične uvredljive povike. - Putem smo u lađi iz- 
molili Ružarij za obraćenje grješnika. Vozačice 
su zatim pjevale Gospine pjesme. Bila je lađa na 4 
vesla i stigli smo u Šibenik za 1 1/2 sat vožnje. 

11. - Dne 10. VIII. imao sam posjetiti župu Bo¬ 
raju i podijeliti sv. krizmu. Župnik me je izvje- 
stio, da su se djeca i stariji uplašili, što će 
biti. Dosta djece više da ne dolazi na vjerona¬ 
uk i župnik pozitivno računa, da će i tu parti¬ 
ja svim silama spriječiti dolazak biskupa. Preko 
volje sam primio župnikov prijedlog da pohod župe 
odgodim za bolja vremena. 

Zadnja dva pohoda bila su u Rogoznici 15. VIII. 
i u Primoštenu 17. VIII. I tamo je bila velika ner¬ 
voza i manjih incidenata, ali je sve prošlo dobro. Bilo je poteškoća naći 
prevozno sredstvo, tj. motor, koji bi nas morskim putem poveo u te dvije 
župe i povratio natrag u Šibenik. Nekako je i to sretno riješeno. 

Prema programu imao sam god. 1952. pohoditi 13 župa, a pohodio sam 11 
u skoro svuda teškim okolnostima, dok sam sv. krizmu u dvije župe odgodio 
radi terora. 

Sve ove napadaje na biskupa organizirala je Komunistička Partija, a Vla¬ 
sti se tome nisu protivile; dapače su sve i potpomagale. Na brojne podneske 
bilo Kotaru, bilo Vladi u Zagrebu, odgovor uopće nije dolazio, a zakonska 
zaštita nije se uopće opažala. 

12. - Od 23 do 26 rujna 1952. bila je biskupska konferencija u Zagrebu. 
Najglavnija točka bilo je staleško udruženje svećenika. 

Dr. Ujčić, v. d. predsjednika, primio je poruku Drž. tajništva u Vatika¬ 
nu, u kojoj se izražava nada, da će rimokatolički crkveni funkcioneri u Ju¬ 
goslaviji biti sposobni, da suzbiju tešku opasnost, koja prijeti od staleš- 
kih društava svećenika i njihova rada. (Vjesnik br. 2335 - dok/52 - br. 20) . 

Biskupima je bilo teško zabraniti svećenička udruženja zbog slijedećih 
razloga : 

1) Slovenski biskupi već su bili pristali izjaviti, da nemaju ništa pro¬ 
tiv pravila društva koja su oni revidirali; 

2) Mons. Nežić je odobrio pravila Sveć. udruženja sv. Ćirila i Metoda za 
Istru; 


Oštećeni kip Majke Božje u Crnom 

Neprijatelji Katoličke Crkve uvijek su djelovali razaralački. Tije¬ 
kom Domovinskog rata Srbočetnici na dan bi opljačkali po pet 
kuća, pa bi ih drugi dan zapalili. U župi sv. Nikole u Crnom po¬ 
kraj Zadra višestruko su propucali kip sv. Nikole, biskupa, za¬ 
štitnika župe i oštetili kip Majke Božje. 


3) većina biskupa nije vjerovala da bi se taj 
pokret mogao potisnuti, a bojali su se i represa¬ 
lija sa strane vlasti. 

Novine su donijele detaljna obavještenja o toku 
debate i dovoljno je spomenuti samo neke odlomke 
iz već navedenog br. 2335. Vjesnika. »Većina bi¬ 
skupa na konferenciji uporno se opire problema¬ 
tičnim vatikanskim direktivama.« »Grupa biskupa 
najzagriženijih vatikanskih agenata... uspjela je 
ostvariti svoj utjecaj na ostale. U toj grupi pri¬ 
je svega je šibenski biskup Ćiril Banić, splitski 
biskup Kvirin Klernent Bonefačić, krčki biskup Jo¬ 
sip Srebrnić, hvarski biskup Miho Pušić i beograd¬ 
ski nadbiskup Josip Ujčić.« Veoma je zanimljiv i 
ovaj odlomak iz istog članka:« Biskupske konferen¬ 
cije i tamo doneseni zaključci sa crkvenog stano¬ 
višta nemaju obavezan karakter za svećenstvo, pa 
ni za same biskupe. Zaključci imaju neko znače¬ 
nje tek onda, ako ih pojedini biskupi na području 
svoje biskupije objave pod svojim potpisom. Oni 
su znali, da će doći u nemogući položaj provodeći naloge Vatikanskog državnog 
tajništva. Njima je bilo jasno, da većina svećenstva ne može i neće prista¬ 
ti... Zbog toga je na inzistiranje većine učesnika konferencije zaključeno, 
da će biskupi provoditi »Deklaraciju o svećeničkim društvima« prema prilika¬ 
ma u svojim biskupijama. To u praksi znači, da će je pokušati provoditi samo 
oni najokorjeliji pobornici tuđih interesa u našoj zemlji.« (NB! Pisac članka 
identificira komunističke interese s interesima naše zemlje...) - Da nije bilo 
ovog drugog zaključka, većina biskupa ne bi bila usvojila deklaraciju: »Non 
licet instituere associationes professionales cleri nec eisdem nomen dare.« 

Javno tužioštvo u Šibeniku dostavilo mi je spis br. Ir. 544/52. od 7. X. 
1952. kojim daje na znanje, da je Javno tužioštvo NR Hrvatske zabranilo šire¬ 
nje i objelodanjivanje »Deklaracije o svećeničkim udruženjima« (dok/52 - br. 
21 ) . 


Isti Javni tužilac pozvao me je na saslušanje te mi je rekao, da sam ja u Za¬ 
grebu na Bisk. Konferenciji među prvima nastupio za Deklaraciju o sveć, udru¬ 
ženjima, što sam ja priznao. Upozorio me je, da se to protivi Ustavu i zako¬ 
nima u FNRJ te me upitao, da li sam Deklaraciju već proglasio. Kazao sam, da 
je nisam formalno proglasio nego samo usmeno saopćio nekim svećenicima. Jav¬ 
ni tužilac me tada upitao: »Pa dobro, što ćete sada učiniti?« Odgovorio sam: 
»Dužan sam vam odgovarati za prošle čine, a moja je stvar, što ću unaprijed 
učiniti. Ako vam bude krivo, lako ćete me naći, jer ne ću pobjeći...« Nalo¬ 
žio mi je, da mu dostavim tekst Deklaracije, jer da je ista zaplijenjena. To 
sam učinio. 

(nastavlja se) 

Blaženi Alojzije Stepinac često je 
govorio o identitetu hrvatskog 
naroda prepoznatljivom po 
ljepoti i bogatstvu jezika te 
darom umjetničkog genija 
hrvatskog čovjeka. Što bi 
rekao danas, kad se u javnom i 
kulturnom životu zatire hrvatski 
jezik i prešućuje ili omalovažava 
hrvatska umjetnost i kultura. 
Naime, na mnogim mjestima 
susreću se natpisi koje prosječni 
hrvatski čovjek ne može ni 
pročitati ni razumjeti. 



SALE 30 % 50 % 70 % 1 

J 

t* 


TISAK 


akTS 



Hrvatske teme i dileme 


r>ewspapers 
prepaid vouchers 
snack&drinks 


Dok vlada preko svojih mini¬ 
starstava novcima hrvatskih po¬ 
reznih obveznika podupire reha¬ 
bilitaciju »četništva u Republici 
Hrvatskoj« (usp. Rehabilitacija 
četništva i u samostalnoj Hrvat¬ 
skoj , Hrvatski informativni cen¬ 
tar, Zagreb, srpanj 2010., str. 79.) 
istodobno potire značaj umjet¬ 
nosti nadahnute kršćanskom po¬ 
rukom i podupire alternativne 
pokrete i protukršćansku avan¬ 
gardu nastojeći unišiti kršćanski 
»kod« u javnom životu. Naime, 
prema pisanju dnevnih novina, 
Ministarstvo kulture Republike 
Hrvatske izdašno novčano pot¬ 
pomaže ustanove koje uopće ne 
postoje, poput portala Zlatne go¬ 
dine, te »ljevičarske i gay portale«, 
a a priori odbacuje izdanja »kon¬ 
zervativne orijentacije«, u koju se 
vjerojatno ubraja i sve što je pove¬ 
zano s kršćanskim odnosno kato¬ 
ličkim imenom. 

Isto Ministarstvo kulture Re¬ 
publike Hrvatske odbilo je ot¬ 
kupiti i knjigu u hrvatsko-en- 
gleskom izdanju »Bogorodica 


Zaštitnica u Hrvata. Povijesno-te- 
ološki pristup«. Odbijenicu je 24. 
travnja 2014. potpisao pomoćnik 
ministrice Vladislav Stojsavljević. 
Ne bismo se osvrtali na ovu odbi¬ 
jenicu, ali nam se čini potrebnim, 
barem dio hrvatske javnosti koju 
predstavljaju naši čitatelji, upozo¬ 
riti na koji način današnja hrvat¬ 
ska vlada i njezina ministarstva 
potiru kršćansku 
baštinu, a podu¬ 
piru tisak i knjige 
koje ruše moral¬ 
ne, ljudske i kr¬ 
šćanske vrijed¬ 
nosti utemeljene 
na Božjem zako¬ 
nu. 


REPUBLIKA HRVATSKA 
MINISTARSTVO KULTURE 


Zagreb, 24. 4. 2014. 


books/multimedia 
souvenirs 
eVouchers 
for internet paying 


tiskovine 
prepaid bonovi 
snack&pića 
knjige/multimedija 
suveniri 
eBonovi 

za internet plaćanje 


JURAJ BATELJA 
10000 Zagreb, KAPTOL 18 
n/r / 


Poštovani, 

obavještavamo vas da, prema prijedlogu Vijeća I odlud ministrice kulture, sljedeće knjige koje ste 
ponudili na Javni poziv za otkup knjiga u 2014. godini nisu otkupljene: 


Odbijenica Mi¬ 
nistarstva kul¬ 
ture RH koju je 
potpisao Vla¬ 
dislav Stojsav¬ 
ljević za otkup 
knjige »Bogo¬ 
rodica - Zaštit¬ 
nica u Hrvata. 
Povijesno - teo¬ 
loški pristup 


Klasa Ur. broj Naslov 

612-10/14 02/0307 532-05-02-01/6-14 02 Juraj Batelja, Petra Batelja: Bogorodica Zaštitnica u 

Hrvata - teološki i povijesnoumjetničkl pristup / 
The Hother of God Protectress Amongs the Croats - 
a Theotoglcal and ArtHistory Approach 

Napominjemo da knjige koje nisu otkupljene možete ponuditi Izravno narodnim knjižnicama kojima 
Ministarstvo kulture, neovisno o ovom otkupu, osigurava namjenska sredstva za popunu knjižnih 
fondova. 

S poštovanjem, 









Vranekovićev dnevnik 

Nastavljamo objavljivati izabrana poglavlja 
dnevnika vic. Josipa Vranekovića, u kojemu 
je opisao život i stradanja blaženoga Alojzija 
Stepinca na izdržavanju kazne u Krašku. 

Blaženik je u potpunoj tajnosti na novu postaju 
križnoga puta u Krasi« prebačen 5. prosinca 1951. 
Bilo je to premještanje iz jednoga zatvora u 
drugi. No, on je i tu bio onemogučen u vršenju 
biskupske službe, ponižavan i progonjen. 0 tom 
progonu on je napisao mnoga svjedočanstva. 
Jedno od njih zabilježio je u pismu koje je kao 
sužanj uputio vlč. Hali Repicu, lepoglavskom 
župniku, 22. kolovoza 1958. 


Krašić, 22. VIII. 195 8. ■■■■■■■■■ 

Dragi prečasni gospodine župniče! 

Ima već tri mjeseca, odkad ste mi upravili čestitku 
prigodom 60. godišnjice života. Ali Vi znadete, koji 
je razlog, da se tako kasno javljam i zahvalim. Na- 
došla je naime odmah iza toga teška bolest, koja me 
je dovela na rub groba. I liječnici se čude kako sam 
mogao ostati živ. Bit će da se dobri Bog osvrnuo na 
molitve tolikih vjernika, pa me ostavi na životu, da 
dalje s njima zajedno trpim, dok ne svanu bolji dani. 

A ti će dani sigurno doći! Ja mogu ostaviti ko¬ 
sti ovdje u Krašiću, gdje sam i rođen. Neman ništa 
protiv toga, da mi bude grob uz oca i majku. Ali 
sam isto tako siguran u pobjedu naše Crkve u ovom 
orijaškom hrvanju u svijetu između Boga i sotone, 
dobra i zla. Već trinaest godina vreba UDBA (pri¬ 
je OZNA) i milicija dan i noć na svaki moj korak. 
Nisu žalili truda ni troška, da me oblate pred svim 
svijetom, da me ugrizu gdje mogu, a sve u nadi, da 
ćemo pasti na koljena i pokloniti se Balu komuniz¬ 
ma, priznajući ispravnost njegovih ideja i metoda. Pa 
što su polučili? Crkva Božja stoji, Bogu hvala, čvr¬ 
šća, nego što je bila kad su došli. Doživjeli smo, da 
im njihov prvak i glavni ideolog, baca u obraz ta¬ 
kove stvari, kakovih nije iznio nijedan drugi njihov 
protivnik. Perditio tua Isrnel ex te! 

Zato mi je drago čuti, da ste i Vi i Vaši vjernici 
ustrajali na putu, koji se jedino pristoji katoličkom 
svećeniku i katoličkom vjerniku. Dakako da smo mi 
svećenici i biskupi prvi na udaru,i da se najveći bi¬ 
jes ruši na nas. Nemojte se, carissime, tome nimalo 
čuditi. Nijemac Kreiten je to zgodno označio rije¬ 
čima: »’Fort mit den Schafern!’ schrien die Wolfe, 
c sie beherrschen die Herde und verkiimmern ihnen 
die Freiheit mit Hund und Stock.« Samo su vukovi 


mudro prešutili, da tim tobožnjim ograničavanjem 
slobode ovaca sa štapom i psom spašavaju ovcama 
najveće dobro, život, na koji vrebaju vukovi. Jest, 
katolički svećenik i biskup moraju ograničavati ‘slo¬ 
bodu’ ovcama svojim, kao što je konkubinat, slo¬ 
bodna ljubav itd. Ali samo zato, da im sačuvaju ne¬ 
procjenjivu vrijednost, život duše, koja je besmrtna. 

Budite dakle i dalje takav pastir svojim ovcama, 
dragi prečasni, pa ćete se jednoga dana i radovati s 
njima. 

Daleko od Vas i od njih svaki pesimizam, svaka 
malodušnosti! Ja mislim, da Boga dragoga najviše 
vrijeđamo premalim pouzdanjem u Njegovu moć i 
dobrotu, jer ne veli uzalud Psalmista: Beneplacitum 
est Domino super timentes Eum, est in eis qui sperant 
super misericordia Ejus. 

Jest, po sudu svih posmatrača i poznavalaca cr¬ 
kvene povijesti, ovo je najveće od svih progonstava, 
što ih je Crkva proživjela u ovih dvije tisuće godina, 
i po dimenzijama i po kvaliteti, kad se kao nikada u 
isti mah udružila i perfidija i krvološtvo kao nikad 

prije-. 

Ali recite mi, zar nije dobrota Božja dostojno, da 
iza toga uslijedi i najveći triumf Crkve? I ne daje li 
taj triumf naslućivati i proročanstvo Fatimske Maj¬ 
ke Božje? 

Upućujte dakle svoje vjernike, da se s najvećim 
pouzdanjem obraćaju Majci Božjoj u svim svojim 
nevoljama i stiskama, napose molitvom obiteljske 
svete krunice i doživjet ćete sasvim sigurno dane 
mira, reda i slobode za Crkvu Božju. 

Uz blagoslov i pozdrav u Gospodinu Vama i Va¬ 
šim dragim župljanima 

+ Alojzije kard. Stepinac 
nadbiskup zagrebački 

14. III. 1954. 

- Cijelu noć nisam spavao - ni 
oka stisnuo. Biskup Banić mi piše 
opširno pismo na 4 stranice, sitno 
štampano. Javlja mi bolne stvari... 
Ne znam više, kome da vjerujem. 
Protestira protiv one obavijes¬ 
ti u SI. vjesniku. Vidim iz njego¬ 
va pisma, da imademo više kon- 
kubinaraca, negoli sam mislio... A 
zašto me nikada nisu o tome izvi¬ 
jestili! (soc. osig.), pa bih prije re¬ 
kao svoje mišljenje, i ne bi do toga 
došlo... Čemu unositi među sve¬ 
ćenike zabunu? Znam, da će stvar 
propasti, ali samo obavijest dosta 
je ovima, da pokažu: evo, sveće¬ 
nici traže osiguranje, država im ga 
omogućuje i si. 

O podne očekujemo i liječni¬ 
ka. Već je prošlo 12,20, pa će Emi¬ 
nencija: 

- Opet ih nema. Što ćemo ih 
čekati. Počnimo sa objedom. 

Silno je ovaj čas potresan. U to 
stignu: dr. Bogičević, dr. Popović, 
tajnik, Stella. 

Po Tajniku javlja Eminencija 
Salisu, da potpuno prekine sva¬ 
ko ugovaranje o soc. osiguranju. 
Sa svećenicima koji nisu na svom 
mjestu, neka postupi prema ka¬ 
nonima: opomena-suspenzija! 


Navečer je Eminencija vrlo 
raspoložen. Upravo se čudim 
tome poslije svega što je bilo ovih 
dana. Dobio je nekoliko vedrih i 
utješnih obavijesti: 

- Rusan mi javlja, da je gro kle¬ 
ra na mojoj liniji... Njegov je de¬ 


kanat čvrst. O. ...' javlja, kako ga 
je Radičević pozvao, da bi podu¬ 
pro akciju za soc. osiguravanje. ... 1 2 3 
mu je odgovorio, da su oni [...]. 
već osigurani. ‘Kako? - Gdje?’ 
- ‘Mi imademo titulus pauperta- 
tis? Naše je osiguranje pouzdanje 
u Providnost dobrog nebeskog 
Oca.’ 

Eminencija se na to neobično 
nasmijao. Jedan mu svećenik još 
javlja neku vijest, silno značajnu, 
ali strogo povjerljivu za sada, pa 
mi je ne kaže, nego samo veli: 

- Čudit će se svijet, kad ovo 
dozna. A i za tolike druge stva¬ 
ri živi su svjedoci. Kako da se ne 
radujem, kad čujem utješne ove 
stvari... Kako mi je dobri Bog ju¬ 
čer pripustio onu bol, da vidim, 
da je korizma i da malo bolje osje¬ 
tim križ, a opet kako je brzo po¬ 
milovao... Hvala mu budi i slava! 

*** 

- Ne znam još točno, ali pri¬ 
bližno znam kako je ta stvar (soc. 
osig.) tekla. Pregovara Radičević. 
Na konzistoru je čak spomenuo, 
da bi trebalo ući u CMD. Čudno 
je, da se barem malo nisu sa strane 
interesirali, koji su uvjeti osigura¬ 
nja, nego odmah pristupili prego¬ 
varanju. [...] je našao neki govor 
Sv. Oca, gdje se spominje, da se 
kler mora na zgodan način u ra¬ 
zličitim prilikama socijalno osi¬ 
gurati. Da - velim ja - ali tako, da 


1 Precrtano ime ovoga redovnika. 

2 Ispod precrtavanja čitljiva je riječ Provincijal; po 
svemu sudeći riječ je o o. Nikoli Skupnjaku, provinci¬ 
jalu Franjevačke provincije sv. (drila i Metoda. 

3 Zavjet siromaštva. 


ne izdaješ Božju stvar, a sebe daješ 
zarobiti! Isti oni, koji inače prave 
slične poteze, i sada tu imaju po¬ 
sla. Salis je protiv toga. Ispričava 
se, da ništa nije zlo mislio kod sve¬ 
ga toga. No, ja to smatram jedna¬ 
kom opasnosti kao i CMD. Koga 
ovi samo malo zahvate - pruži im 
prst - gotov je, i nikad više nije od 
njih potpuno miran. Bogu hvala, 
stvar je propala! Oni će ponovno 
bjesniti radi toga, ali su već više 
puta pobjesnili, pa se onda opet 
stišalo. I tu je progovorila Bogo¬ 
rodica. Koliko je već toga učinila 
u ovoj godini! Tito se jednom na¬ 
smijao, rekavši: ‘Neka Marija!’ - 
‘Čekaj ti, znat ćeš ti, tko je ta Ma¬ 
rija!’ Molite se samo - neprestano 
molite. Tko zna, što nam još ove 
godine sprema Bogorodica! 

14. III. 1954. 

Rano ujutro u 6 sati dođe k 
meni u sobu sav izmoren i reče: 

15. III. 1954. 

Kišovito je vrijeme. Već 15 
dana nije Eminencija šetao, a osje¬ 
ća potrebu kretanja, ali se mora 
zadovoljiti šetnjom pred kućom. 

16. III. 1954. 

Žalosti ga, što neki svećenici 
ne shvaćaju i ne mare za žalosno 
stanje kod mnogih palih duša, 
nego i sami padaju. 

- Boli me, da znadem toliko 
konkubinaraca. Ima toga i kod 
drugih naroda, ali to nije apologi¬ 
ja za naše nesretnike. Znam, da je 
čovjek slab, ali s time treba raču¬ 
nati. Toliko imade svaki utješnih 
sredstava, da se odhrva. 

Vjernici župe &v. Martina iz Varaždinskih 
Toplica pohodili su Krašić na povratku s 
hodočašća Majci Božjoj Trsatskoj 


Mladi FRAME, nakon posjeta Krašiću 25. 
srpnja 2014., radosno su se uspeli do kapele 
sv. Ivana Krstitelja u Hrženiku 


Svećenici, predvodnici FRAME, slavili su u četvrtak, 24. srpnja 2014. 
nakon pohodu Jazovki i pobožnosti križnoga puta, misno slavlje u žu 

paoiflrkvi Presvetog Trojstva ašidu 

